- FRAUKE SCHEUNEMANN - - SERIA WINSTON UN MOTAN SUB ACOPERIRE - FRAUKE SCHEUNEMANN SERIA WINSTON UN MOTAN SUB ACOPERIRE Traducere din limba germană şi note de Iulian Curuia Titlul original al ediţiei germane: Winston – Kater undercover, Editura Booklet, Versiune ebook: v , septembrie Cuprins Cuvinte magice, adulţi nervoşi şi idei fabuloase Doamne de curte şi iubite Un călător clandestin, îngrijitori ciudaţi şi o adevărată călătorie a groazei O confuzie plină de urmări Cavaler pe armăsar alb – împotriva voinţei mele There’s no business like show business! Motan sub acoperire Un detectiv bun are neapărat nevoie de asistenţi O raită prin parc şi două mărturii Reunit cu Kira şi compania Pisici obosite şi clovni falşi O conversaţie bună între copii şi pisică Werner are nevoie de ajutor! Avanti, dilettanti! Sau: câteodată lucrurile pur şi simplu nu merg cum trebuie O descoperire şi o problemă micuţă de tot Bine, poate puţin mai mare Dovezi solide Sau poate nu? Se pregăteşte o capcană Şi capcana merge! O poveste urâtă Şi un plan bun O nouă stea în arena circului King Kong şi compania Capre, câini şi papagali Dar şi pisici, fireşte! Ce poţi face cu o doză de Coca-Cola Mulţumiri Pentru Sophie Cuvinte magice, adulţi nervoşi şi idei fabuloase Vacanţă Vacanţă! VACANŢĂ! Kira pronunţă cuvântul ăsta de parcă ar fi magic Ca pe o incantaţie O urmăresc cu atenţie Oare se transformă cumva? Îi creşte blană? Sau îşi schimbă culoarea? Nu Nimic din toate astea A rămas aceeaşi domnişoară de treisprezece ani care e prietena mea cea mai bună — Vacanţă! mai spune ea o dată Ba nu, o strigă de-a dreptul şi toată faţa pare să-i radieze de fericire Se apleacă spre mine, mă ia în braţe şi mă mângâie pe după urechi — Vacanţă, Winston! Azi începe vacanţa de Rusalii Nu-i aşa că-i grozav? Mda Mnu Sau: cum zici tu Mie mi-e indiferent La urma urmei, eu pot să mă-ntind la somn în fiecare zi Oricum, recunosc că nu am amintiri tocmai plăcute din scurta perioadă în care am făcut schimb de corpuri cu Kira, după ce ne-a lovit fulgerul şi a trebuit să merg la şcoală în locul ei Mai întâi că super-nesuferita de Leonie şi prietenele ei mi-au făcut viaţa un calvar şi-am şi ajuns la poliţie după o probă de curaj tâmpită Şi nici profesorii n-au fost de treabă Aşa că are dreptate Kira Şcoală? Nu, mersi Vacanţe? Uraaa! — Vacanţă! Oribil! Anna, mama Kirei, intră în cameră şi se aşază pe patul fiică-sii — Tot timpul numai vacanţe! Vacanţă de vară! Vacanţă de toamnă! Vacanţă de Crăciun! Vacanţă de primăvară şi acum şi vacanţă de Rusalii! Şcoala stă mai mult închisă Cum mai învaţă copiii ceva acolo? Şi cu ce o să te mai ţin eu ocupată acum? Am de muncă De fiecare dată, aceeaşi problemă! spuse ea, bombănind nemulţumită Văleu! Acuma văd că vacanţele sunt bune doar dacă întrebi pe cine trebuie Şi pe Anna mai bine n-o întrebi deloc Kira chicoteşte — Dar, mamă, nu mai sunt un bebeluş Nu trebuie să stai după mine O să găsesc eu ceva de făcut — Zău? Ce? Poate vrei să spui că o să te ţii numai de prostii Nu, nici nu se pune problema M-am gândit deja la ceva şi te-am înscris la un curs intensiv de engleză A fost cam scump, dar măcar o să-nveţi ceva, o anunţă Anna cu voioşie — Ce? Kira face ochii mari — Un curs intensiv de engleză? Cum aşa? Voiam să mă relaxez şi eu în sfârşit, nu să m-apuc iar de învăţat Acum Anna e cea care chicoteşte — Te cred Dar ai o temă la engleză pentru săptămâna de după vacanţă şi, dacă nu mă-nşel, ultima n-a fost tocmai grozavă — Nu-i adevărat! Am luat opt! Nu-i aşa rău! — Dar nici grozav nu e Am stabilit – te duci la curs E în fiecare zi de la : la : ; după aia poţi să te „relaxezi” cât vrei Acestea fiind spuse, Anna se ridică de pe pat şi iese din cameră Kira rămâne lângă mine, mută de uimire În cele din urmă, începe să dea din cap, tunând şi fulgerând — Ai auzit-o, Winston? E îngrozitor Să fac în fiecare zi cinci ore de engleză!? Pedeapsa maximă Voiam să fac ceva cu Pauli şi Tom Să ieşim pe malul Elbei pe vremea asta frumoasă şi să facem un grătar Poate chiar să înnoptăm în cort Nici nu se mai pune problema Ce nedreaptă e mama! Bate cu palma în perne şi eu mă dau grijuliu la o parte Biata Kira! Era atât de binedispusă şi-acum i se întâmplă asta! Nu e uşor să fii copil Cel puţin când ai o mamă ca Anna, care deşi e foarte de treabă, ia şcoala foarte în serios Anna a moştenit chestia asta de la propria ei mamă, bunica Kirei, babuşca Babuşca nu ştie de glumă când vine vorba de învăţat, note şi teme pentru acasă Ea e din Rusia, de fapt, dar locuieşte de ceva vreme cu noi Şi de când a venit ea ne-am îngrăşat cu toţii, fiindcă găteşte foarte bine În plus, de când stă bunică-sa la noi, Kira a avut grijă să-şi facă toate temele şi să-şi recapituleze toate cuvintele, fiindcă babuşca o controlează la sânge — De când s-a mutat maică-ta la noi, lucrurile merg ca pe roate, i-a zis Werner odată Annei La început, m-am mirat Cum roate? Ca la tren? Fiindcă la noi în casă nu e niciun tren Trenurile, din câte ştiu, nu sunt decât la gară şi, cum trenurile merg mereu pe şine, şansele ca un asemenea vehicul să ajungă în sufrageria noastră sunt extrem de mici Dar apoi am înţeles că Werner voia să spună că babuşca ne ţine pe toţi sub papuc, aliniaţi ca „vagoanele” Şi are dreptate Cine e Werner? Werner este profesorul Werner Hagedorn, deschizătorul meu uman de conserve, cu care trăiesc deja de câţiva ani într-o incredibilă armonie Predă fizică la Universitatea din Hamburg şi locuieşte cu mine, cu Anna, Kira şi babuşca în Hochallee, la numărul a, în frumosul cartier Harvestehude Anna este menajera lui Dar nu numai atât: între timp, au ajuns un cuplu Adică sunt îndrăgostiţi, asta vreau să zic Apropo de îndrăgostiţi: Kira a încetat să-şi mai bată perna, aşa că pot să mă tolănesc puţin lângă ea fără să fiu în pericol, ca s-o liniştesc cât de cât Torc cât pot de tare şi o ling pe obraji Şi cu asta reuşesc să o fac să zâmbească puţin şi mă ia din nou în braţe, începând să mă mângâie pe burtică Prrrrr! Mult mai bine! — Curs intensiv de engleză, ce să spun! îmi şopteşte ea la ureche Trebuie să scap cumva de chestia asta Dac-aş şti cum Se întinde în pat pe spate, cu ochii în tavan — Doamne, te rog fă să se întâmple ceva şi să nu mai ajung la cursul de engleză! Promit, la rândul meu, să fac curat în cameră de-acum încolo şi să am grijă să curăţ litiera lui Winston Şi să-i pun mai des câte-o gustărică în castron Sisoe! Asta sună bine de tot! Mă alătur şi eu rugăciunii ăsteia Aşadar, dragă Dumnezeu al pisicilor, fă cumva să împiedici blestematul ăsta de curs de engleză, ca să am şi eu parte de o gustare Promit că de acum încolo Mă gândesc repede la ce-aş putea promite Gata, promit că o să încerc din când în când să prind câte-un şoarece Chiar dacă nu prea îmi place s-o fac Însă probabil că rugăciunile nu ne vor fi ascultate, fiindcă atunci când îi intră Annei ceva în cap, e greu s-o mai faci să se răzgândească *** — Winston, dragul meu! Werner se trânteşte lângă mine pe canapea Aici îmi fac eu somnicul de seară sau, mai bine spus, aici voiam să-mi fac somnicul, fiindcă acum profesorul Hagedorn m-a trezit cât se poate de brutal Ce înseamnă asta? Nu pot să mă concentrez asupra mâncării dacă n-am dormit! Îl privesc cu reproş, dar el nu se uită în ochii mei În schimb, bagă mâna în buzunarul de la pantaloni, de unde scoate o cutiuţă pe care mi-o bagă sub nas — Ştii ce e aici înăuntru? Fireşte că nu Doar nu pot să văd prin lucruri Numai oamenii ar putea pune întrebări atât de stupide Miaun scurt Werner râde uşor, ca pentru sine, şi mă mângâie pe cap — Da, dragul meu, acum eşti chiar curios, aşa-i? Prostii Nu sunt curios deloc Nu pot să văd prin lucruri, dar pot să miros prin ele Adică, dacă ar fi acolo nişte pateu de pasăre sau sardine în ulei, le-aş fi adulmecat până acum Dar aşa, conţinutul misterios al cutiei nu mă interesează deloc Werner răsuceşte cutiuţa între degete — Aşteaptă, dragule, aşteaptă, şopteşte el O să afli foarte curând În orice caz, e ceva ce-o să ne schimbe viaţa cu totul Cel puţin aşa cred Dar o să creez mai întâi cadrul perfect pentru chestia asta, crede-mă! Sfântă sardină în ulei! În câte feluri de ghicitori încurcate mai poate să vorbească! Un cadru perfect? Ce să-nsemne asta? Un cadru de tablou? Pentru ce? Nu-nţeleg nimic — La masă! strigă babuşca din bucătărie şi cu asta reuşeşte să-mi ia gândul de la cadre de tablou sau orice alt fel de cadre Fiindcă atunci când babuşca găteşte pentru bipezi, de obicei mă aleg şi eu cu câte ceva La început, Werner se plângea de obiceiul ăsta al ei, dar acum s-a împăcat cu situaţia În bucătărie, aşadar! Şi-n timp ce eu mă-ndop lacom cu nişte curcan crocant, îl aud pe Werner cum bate cu o lingură sau cu un cuţit în pahar Se aude un sunet ascuţit, un clinchet ca de clopoţel Hopa! Ce să fie? Chestiile astea le-am auzit doar la petrecerile cu familia Când bate Werner în pahar, asta înseamnă că o să ţină un discurs Însă n-a făcut asta niciodată la o masă de seară absolut obişnuită Las curcanul crocant în pace şi mă strecor în camera în care mănâncă familia Până şi Anna, babuşca şi Kira se uită uimite la Werner El îşi drege glasul — Aşa, n-o să ţin un discurs lung Însă m-am gândit să vă fac tuturor o mică surpriză pentru vacanţa de Rusalii Pentru toată familia, cum ar veni Werner râde şi pare puţin agitat Babuşca ridică din sprâncene — Surpriză? Pentru familie? — Da, aţi auzit bine, dragă doamnă Kovalenko O surpriză pentru întreaga familie M-am gândit multă vreme ce-ar putea să ne placă tuturor şi am hotărât următoarele, spune el, făcând o scurtă pauză şi scoţând ceva din buzunarul pantalonilor Cutiuţa? Mă holbez la ea Dar nu e cutiuţa, arată mai degrabă ca un plic — Am făcut o rezervare aici pentru noi toţi, zice Werner mai departe, deschizând plicul şi scoţând din el o foaie de hârtie Aşază hârtia pe masă Kira întinde mâna după ea, o citeşte şi scoate un strigăt de fericire — Uraaa! Concediu de trei zile în Luna-Park! Super! Mulţumesc mult de tot, dragă Werner! Din păcate, cursul de engleză trebuie amânat Kira chicoteşte, iar Anna pare supărată Luna-Park? N-am auzit niciodată de aşa ceva Dar la cât de uimită pare lumea, trebuie să fie ceva grozav Un soi de paradis al scândurilor de ascuţit gheare Mă gândesc care-ar putea să fie echivalentul unei scânduri pentru ascuţit ghearele în lumea oamenilor Poate televizorul? Oamenii petrec multă vreme în faţa televizorului şi le place mult Oare Luna-Park este un parc cu multe televizoare şi canapele? Babuşca pare să-şi pună şi ea aceeaşi întrebare — Luna-Park? Ce e asta? Anna oftează şi se lansează într-o explicaţie — Luna-Park este un mare parc de distracţii din apropiere de Hamburg Faci cam o oră cu maşina până acolo Există roller coaster acolo, tobogane acvatice şi multe alte distracţii de carnaval Şi spectacole Şi mai e şi foarte, foarte scump! Tobogane acvatice! Sfântă sardină în ulei! Sună naşpa Chiar naşpa Urăsc apa Iar un tobogan întreg cu apă sigur nu face lucrurile mai bune Sper din toată inima ca vacanţa asta cu familia să nu includă şi patrupezii În mod normal, eu îmi petrec concediile cu mama lui Werner, doamna Hagedorn Şi dacă mă uit mai atent la expresia de pe faţa Annei, nici ea nu pare încântată să meargă la Luna-Park Poate că o să rămână şi ea cu doamna Hagedorn? În schimb, babuşca îşi freacă mâinile de încântare — Parc de distracţii? Foarte frumos O să ne distrăm mult Există un parc cu roller coaster şi în Omsk, e foarte frumos acolo — Şi chiar poate să vină toată lumea? întreabă Kira pe Werner El încuviinţează din cap — Adică noi toţi? Mama, babuşca, eu şi cu tine? Şi Pauli şi Tom? O altă încuviinţare Kira e bucuroasă — Werner, eşti cel mai tare! Are dreptate, fireşte Vrea să mai spună ceva şi ezită, dar doar puţin — Şi cu Winston ce-o să facem? Sunt sigură că şi el vrea să vină! Eu? Nah În niciun caz Casa doamnei Hagedorn este cel mai bun hotel de pisici din lume Nu vă faceţi griji în privinţa mea, o să mă descurc Werner dă din cap — Nu, Kira, Winston trebuie să rămână aici Nu ai voie cu animale în Luna-Hotel Dar i-am găsit să stea într-un pension de pisici cât suntem plecaţi Din păcate, şi mama e plecată, dar lui Winston sigur o să-i placă să stea într-un pension cu multe alte pisici Sfântă sardină în ulei! Oare am auzit bine? Pension de pisici? Multe alte pisici? Multe alte pisici STRĂINE? Cu care va trebui să împart cel mai probabil şi canapeaua, şi castronelul? Parcă aud şoricelul de jucărie chiţăind Cred că glumeşti, Werner! Hai, fuga la scândura de ascuţit gheare În niciun caz n-o să mă duc într-un pension de pisici Doamne de curte şi iubite Trebuie să mă ascund, pur şi simplu Să fug Să dispar Şi să revin numai când se va întoarce familia de la Luna-Park Ce înseamnă trei, patru zile în aer liber? Prietenii mei, mâţele Odette, Caramel şi Spike, trăiesc, la urma urmei, în fiecare zi afară, în curtea din spatele casei noastre Nu poate să fie atât de greu! Poate că pot să mă alătur şi eu clubului lor vesel de pisici de curte E o idee bună, o să le-o propun imediat Înainte să apuce Werner să mă bage a doua zi dimineaţă în cutia de transport-mâţe, mă strecor repede pe uşiţele speciale din uşa locuinţei şi a clădirii şi ajung în câteva secunde la pubela de gunoi din curte Ăsta e sediul clubului pisicilor de curte, punctul de întâlnire în jurul căruia gravitează toate lucrurile pentru Odette, Caramel şi Spike Nici nu-i de mirare: acoperişul acestui adăpost e singurul loc din toată curtea pe care cade lumina soarelui Fiindcă mai e şi ferit de vânt, e un loc cald şi confortabil, în care-ţi poţi întinde ghearele în voie În fine În ciuda prieteniei noastre, ce fac Odette & comp toată ziua mi-e încă neclar Bine, câteodată mai prindem împreună infractori, dar în rest, nu ştiu Deocamdată nu sunt acolo Sar pe acoperiş şi decid să-i aştept şi să mă tolănesc puţin la soare Razele soarelui îmi cad direct pe bot şi mă gâdilă Superb! Aş putea să petrec aşa următoarele patru zile Mă simt obosit Nici nu-i de mirare, toată ziua asta a fost destul de palpitantă Vestea cu excursia şi faptul că trebuia să stau la pension şi-apoi miau da, bine, deocamdată nu s-au întâmplat prea multe Şi totuşi, sunt obosit E vremea pentru un somnie! Mă trezesc cu cineva împingându-mă uşor în nas Deschid ochii şi mă pomenesc privind direct în ochii minunaţi şi negri ai lui Odette Toarce la mine — Salut, Winston Cărui lucru îi datorăm această onoare? Odette este de departe cea mai grozavă pisică de pe lume şi am mare noroc să fiu prieten cu ea Deşi îşi petrece mai toată ziua pe stradă, are o blană albă moale ca mătasea şi este minunată, ce mai! La început, nu i-am făcut o impresie prea bună Dar între timp şi-a dat seama că nu sunt un simplu motănel de casă, ci că în mine se ascunde un adevărat leu — Salut, Odette! Mă bucur să te văd N-o să-ţi vină să crezi, dar de fapt mă gândeam dacă n-ar fi bine să petrec câteva zile cu voi în curte Odette nu spune nimic, dar se holbează la mine cu ochii ei mari Din spatele ei începe să se audă un şuierat ca un tunet – sau un râset mai răguşit cumva Este Spike, care se strecoară lângă noi, cutremurându-se de atâta râs Motanul gras şi tărcat pare să se amuze teribil Nu pot să nu mă-ntreb de ce — Salut, colega! Ce ţi-ai propus? Să petreci câteva zile aici cu noi? Ce glumă bună! Mă adun de pe jos şi-i arunc o privire urâtă — Da? Şi ce anume, mă rog, e amuzant la asta? Spike se întinde, apoi se ghemuieşte lângă mine şi cască din toată inima — Păi e limpede ca bună ziua: mult-prea-nobilul Winston Churchill pe o pubelă de gunoi – zi şi noapte? Nu e doar o glumă bună, e hilar de-a dreptul Obraznicul! Mă întorc spre Odette Poate c-o să-mi ia partea Dar nu face decât să lase capul în jos şi nu spune nimic despre aceste ofense incredibile În schimb, îşi face apariţia şi Caramel, ca să mai răsucească şi el cuţitul în rană — Spike zice bine: cea mai nobilă pisică din preajmă vrea dintr-odată să se facă sălbatică şi periculoasă E de tot râsul! — Hei, nu mai fiţi atât de răi cu Winston, mă apără în cele din urmă Odette Deşi sună cam sceptică şi pare totuşi indecisă Îmi dau seama cât de mult mă răneşte asta Amuţit, mă întorc să plec Dacă vor să facă mişto de mine, pot măcar să nu fiu de faţă Sar de pe adăpost şi alerg spre poartă — Hei! mă strigă Odette din spate Unde te duci? O ignor şi alerg mai departe Nu mult după aceea, sare şi ea după mine — Winston, nu fi supărat! Nu au făcut-o dinadins! Şi trebuie să recunoşti că ideea ta sună destul de neobişnuit când o auzi Până acum, n-ai vrut să petreci prea mult timp cu noi în curte şi după toate aventurile noastre te-ai ascuns repede în casă Rămân pe loc — Cine s-a ascuns? Acolo locuiesc! — Cum spui tu Să zicem că te-ai întors acolo, atunci Dar asta nu schimbă cu nimic impresia că până acum viaţa din casă ţi-a fost mult mai dragă Nu eşti nevoit să prinzi şoareci şi poţi să stai toată ziua pe canapea Miau! M-a prins cu asta Fireşte că fără să fiu ameninţat cu pensionul, nici nu mi-ar fi dat prin cap să ies în curte Dar n-am de gând să recunosc asta de faţă cu Odette În schimb, oftez adânc şi răspund teatral: — Se vede cât de puţin mă cunoşti, Odette Eu mi-aş fi petrecut cu plăcere câteva zile cu voi afară, dar nu m-ai întrebat niciodată Şi să mă invit singur Winston Churchill n-ar face niciodată aşa ceva! Încerc să dau o întorsătură dramatică ultimelor cuvinte, ca şi cum i-aş face un reproş Atacul este cea mai bună apărare, în definitiv Odette mijeşte ochii şi mă măsoară cu privirea Hopa, ce-o să facă acum? — De multe ori, eşti un ciudat, Winston! Şi spunând asta, se întoarce la Caramel şi Spike şi mă lasă în urmă ca pe un pudel plouat Sfântă sardină în ulei! Asta chiar c-a fost o greşeală *** Ruşinat, mă strecor înapoi în casă Werner vine fluierând, se opreşte şi îngenunchează lângă mine Nici măcar nu mai ridic ochii la el Să mă ducă la pension, unde vrea, mi-e indiferent Oricum nimănui nu îi pasă de mine Nici măcar aşa-zişilor mei prieteni din curtea din spate — Winston, prietene, e totul bine? Pari cam absent, observă şi Werner, învârtind cuţitul în rană Ridic privirea şi miaun cu putere — Doamne, ce mieunat oribil! Lasă-mă să ghicesc: te-ai certat cu o anumită pisică din curte? Poate cu o pisică albă? Poate chiar cu doamna curţii şi a inimii tale? Clar Celui mai bun deschizător de conserve al meu nu i-a scăpat că mi-am pierdut capul după Odette Am şi avut-o în vizită de câteva ori în locuinţa noastră Dar din păcate, în ciuda tuturor aventurilor noastre, în ochii lui Odette încă sunt un motan cuminte de casă Îmi las iar capul în jos, iar Werner mă ia în braţe şi mă mângâie pe ceafă — Da, e urât să fii bolnav din dragoste, dragul meu prieten! Dar, crede-mă, o să meargă lucrurile cândva şi cu doamna ta Şi dacă nu cu ea, atunci cu alta! Miaumiau! Nici nu vreau s-aud de-aşa ceva Eu vreau să fiu cavalerul lui Odette şi al nici unei alte pisici! Werner mă mângâie în continuare — Vezi tu, şi mie mi-a luat multă vreme să găsesc domniţa potrivită Şi poţi să stai liniştit: sunt deja un moş şi totuşi m-am îndrăgostit încă o dată de o adevărată păpuşă Anna este femeia visurilor mele! E pur şi simplu radios, dar eu nu pot să-i împărtăşesc fericirea Nu sunt deloc o pisică bătrână, ci una în floarea vârstei, şi sper din toată inima ca Odette să recunoască puţin mai repede că sunt cel mai potrivit pentru ea! Nemulţumit, miorlăi ca pentru mine şi Werner mă pune din nou jos — O să se întâmple, prietene Deocamdată o să-ţi petreci câteva zile în pensionul de pisici şi poate că nu e aşa de rău Ştii deja că dacă vrei să fii preţuit mai mult, trebuie să te faci nevăzut Sfântă sardină în ulei! Oare ce vrea să spună cu asta? Oamenii şi zicalele lor! Nici după atâţia ani petrecuţi ca pisică de casă nu reuşesc să-mi dau seama care-i treaba cu ele Preţuit? Nevăzut? Pensioane de pisică? Îmi mişc coada dintr-o parte în alta, ca să-l fac pe Werner să înţeleagă că nu pricep ce zice El mă mângâie pe cap — Uite, Winston: dacă o să pleci câteva zile, Odette o să înceapă să-ţi ducă dorul O să-şi dea seama că-i lipseşti şi, când o să te-ntorci, o să fie superfericită să te vadă O să vezi! Îmi las capul pe spate şi-l privesc pe Werner Nu pare atât de ilogic ce spune Numai că eu nu vreau în ruptul capului s-ajung într-un pension de pisici Trebuie să fac cumva să-mi petrec următoarele trei zile în altă parte Poate c-o să reuşesc să merg cu ei în parcul de distracţii Şi când o să ne-ntoarcem, Odette o să îşi dea seama cât de mult i-a fost dor de mine Bun plan! — Şi-o să-ţi mai spun încă un secret, începe Werner să-mi şoptească, cu un aer conspirativ Dar nu trebuie să-l mai spui la nimeni Haha! Foarte amuzant, Werner! Ai uitat deja? Sunt o pisică Cum aş putea să-ţi trădez secretele? Werner scoate din nou cutiuţa neagră din buzunarul pantalonilor şi de data asta mi-o ţine direct sub nas — Ghiceşte ce-am în ea! îmi spune Mă uit din nou la cutie Un lucru e clar: nu e nimic gustos ascuns acolo, fiindcă i-aş fi simţit mirosul până acum — Bine, hai să te-ajut puţin, se oferă Werner generos Are ceva de-a face cu tema noastră de discuţie de mai devreme, cu dragostea Sfântă sardină în ulei! Werner cred c-a făcut insolaţie Ce are o cutie mică şi neagră de-a face cu dragostea? De data asta chiar că m-a făcut puţin curios şi mai miros o dată cutia Şi chiar acum, Werner o deschide cu un mic clac, lăsând să se vadă ce este înăuntru E un inel cu o piatră strălucitoare! Nedumerit, mă întorc spre Werner Ce-are de-a face un inel cu dragostea? Werner închide cutia la loc şi-mi zâmbeşte — Eşti uimit? Cu inelul ăsta, prietene, o s-o cer pe Anna în căsătorie Ce vrea să facă? Nu-nţeleg nimic — Când ajungem în parc, o să aştept un moment mai romantic Poate că o să mă dau cu Anna în roata mare Şi când o să fim sus de tot, o să scot chestiuţa asta din buzunar, mă pun în genunchi şi o întreb dacă nu vrea să fie soţia mea Şi-atunci o să fim în sfârşit o adevărată familie Anna, Kira, babuşca, tu şi cu mine Cum ţi se pare? A, asta are de gând! Vrea s-o însemneze pe Anna cu un inel! Ca să vadă toată lumea imediat că-i aparţine lui! Ce părere am? Una simplă: MIAU! Ce idee bună! Şi-acum fireşte că trebuie să merg şi eu în Luna-Park Dacă tot o să devenim o familie, atunci pisica familiei nu poate lipsi Un călător clandestin, îngrijitori ciudaţi şi o adevărată călătorie a groazei Mulţi oameni diferiţi Prea mulţi O furtună de voci, ca luni dimineaţa pe holurile şcolii, în pauze Copii, tineri şi chiar şi câţiva adulţi, dar aceştia sunt probabil mult mai puţini Însă nici de asta nu prea sunt sigur De ce? Aceste impresii se bazează doar pe nasul şi urechile mele, fiindcă sunt într-un rucsac pe care-l cară Tom în spate Cum s-a întâmplat asta? Simplu: înainte de plecarea mea la pensionul de pisici, am mai avut o discuţie onestă cu Kira Fireşte că n-am vorbit cu adevărat – dar de când am făcut schimb de corpuri, Kira şi cu mine ne înţelegem şi aşa A trebuit doar să scot câteva şuierături şi să dau ocol de câteva ori cutiei de transport de pe podea şi Kira a ştiut ce trebuie să facă Să-i spună Annei şi lui Werner că ea şi prietenii ei aveau să mă ducă pe jos la pension, care e imediat după colţ; oricum bietul Winston urăşte cutia aia cu patimă Apoi să sune la pension şi să le spună că biata pisică e bolnavă şi că nu poate fi adusă, după care să mă ascundă în rucsacul lui Tom, împreună cu mâncarea de pisici Primul obstacol a fost floare la ureche: când Werner şi-a tras camioneta Volkswagen, pregătită pentru vacanţă, în faţa casei, nu s-au aşezat pe locuri doar Anna, babuşca, Kira, Pauli şi Tom, ci şi al dumneavoastră Winston, bine deghizat ca bagaj de călătorie Eu, Winston Churchill, călătoresc în adevăratul sens al cuvântului ca pasager clandestin, fiindcă de fapt nu prea pot să văd mare lucru din acest rucsac Oricum, în cutia de plastic pe care sunt aşezat pare să fie un sendviş cu salam Miroase fabulos şi în scurt timp încerc să deschid capacul cu ghearele şi să-l halesc Dar nu reuşesc – oricum e ceva neonorabil în a-i mânca lui Tom micul dejun Se pare că am ajuns, fiindcă Tom coboară cu tot cu rucsac, împreună cu toţi ceilalţi şi stăm cu toţii într-un loc zgomotos, cu mulţi oameni Încerc să văd ceva în jur printr-o deschizătură din partea de sus a rucsacului Tom n-a închis fermoarul până la capăt, aşa că pot vedea puţin afară: suntem într-adevăr într-o sală Nu pare să semene cu sala de pauze de la gimnaziul Wilhelm, aşa că n-are mobile, nici pereţii albi împânziţi de afişe, nici un panou mare şi negru, pe care să fie puse orarul şi alte anunţuri din partea administraţiei şcolii Nu, aici pereţii par să fie lambrisaţi cu lemn, peste tot sunt fotolii şi canapele care par foarte confortabile şi chiar în faţa noastră se află ceva care seamănă cu o masă foarte lungă În spatele ei stau mai multe femei tinere în uniformă, care discută cu persoanele de pe cealaltă parte a mesei Şi noi părem să ne mişcăm înspre masă, care vine tot mai aproape Într-un sfârşit, Werner ajunge faţă în faţă cu una dintre femeile tinere, care-l salută foarte politicos — Bine aţi venit la Luna-Hotel Cum vă putem ajuta? Aha, am ajuns la hotel! Sunt entuziasmat În viaţa mea de pisică, n-am fost niciodată într-un hotel Werner s-a cazat de mai multe ori într-unul, dar eu n-aveam voie să vin cu el Se pare că hotelurile nu se numără printre locurile în care oamenilor le place să vadă patrupezi Nu prea înţeleg de ce, căci suntem mereu un ornament frumos şi ne potrivim pe orice canapea Werner îi povesteşte pe scurt tinerei cine suntem şi că a rezervat o cameră pentru noi După care ea îi întinde un plic şi roagă pe cineva pe care eu nu-l pot vedea prin deschizătura rucsacului să ne conducă la camerele noastre Kira pare să-l fi înghiontit pe Tom, care se pune brusc în mişcare şi, odată cu el, întregul rucsac — Uau, nu-i aşa că e mişto aici? Şi uitaţi-vă la personalul hotelului Sunt îmbrăcaţi ca la circ Super! Mă bucur enorm c-am venit — Da, bestial! Parc-am fi într-un spectacol! Uite, acolo în spate jonglează un clovn cu bile Miau! Şi eu aş vrea să văd asta, dar trebuie să rămân ascuns în rucsac, iar deschizătura lui pare să fie tocmai în direcţia cealaltă Nu văd clovnul, ci o echipă de curăţenie care s-a pus în mişcare şi şterge pereţii lambrisaţi ai sălii — Vai, n-am văzut niciodată oameni care curăţă atât de prost, strigă babuşca, pe care echipa de curăţenie a observat-o la rândul ei Nu pot să-mi ascund un rânjet şuierător de pisică Este tipic pentru babuşca! Când vine vorba de curăţenie şi ordine, nu te joci cu ea Prin fermoarul deschis o văd cum se duce la cei doi bărbaţi în halate albe şi le vorbeşte Din păcate, e atât de mult zgomot în sală, încât nu pot să înţeleg ce le spune Pare să fie o lecţie scurtă despre cele mai bune metode de spălare a pereţilor, fiindcă babuşca merge cu o perie de praf imaginară de-a lungul marginii lambriurilor Cei doi bărbaţi se holbează la ea fără să scoată un cuvânt, ci numai scuturând din cap Apoi îşi iau cărucioarele de-acolo şi nici măcar nu se mai uită la babuşca Bătrâna se întoarce la noi furioasă din cale-afară — Ce nesimţire! Ce-şi permite? Doar n-au curăţat nimic bine! Şi-ntr-un hotel scump — Mamuşca! strigă nervoasă Anna, pe care n-o văd, dar o aud cât se poate de bine Mă bucur şi eu de câteva zile de relaxare în hotelul ăsta frumos Nu vrei să încetezi şi să nu mai fii atât de nesuferită? — Ha! se-aude babuşca ofensată şi cred că i-ar mai fi spus ea Annei una, două, dacă n-ar fi intervenit chiar atunci Werner în discuţie — Haideţi, pace pe pământ, dragile mele! N-o să pierdem aiurea zilele astea frumoase de aici! Vă propun să urcăm până-n cameră să ne lăsăm bagajele şi să mergem apoi direct în parc E cer senin şi ne cheamă vata pe băţ şi roller coaster-urile! Le-aud deja Ne cheamă vata pe băţ şi roller coaster-urile? Oare ce vrea să spună cu asta? Sunt curios *** O oră mai târziu, misterul se dezleagă După o scurtă pauză de la statul în rucsac, pauză în care m-am plimbat prin camera de hotel a copiilor şi în care a trebuit să-mi fac nevoile în litiera pe care o aduseserăm cu noi, acum sunt din nou în ascunzătoarea mea mobilă, iar Tom mă cară prin parc Werner a cumpărat pentru toţi vată de zahăr şi copiii mi-au dat şi mie să încerc chestia asta dulce şi lipicioasă Neobişnuită, dar cumva şi gustoasă O descoperire foarte bună! Dar nu acelaşi lucru se poate spune şi despre roller coaster! După ce am aşteptat multă (foarte multă) vreme pe acolo, împreună cu mulţi alţi oameni, şi după ce-mi dădusem seama după toate ţipetele puternice şi strigătele entuziaste că urmează să se întâmple ceva special, am simţit pe cineva trăgând de rucsacul lui Tom — Hei, puştiule, aud o voce groasă, trebuie să laşi rucsacul aici Nu poţi să-l iei cu tine în tren — Staţi puţin! intervine Kira Fratele meu are medicamente vitale acolo Nu are voie să se despartă de ele nici măcar o clipă — Cursa durează doar două minute Şi este prea periculos să urce cu rucsacul, insistă vocea — E adevărat Sunt alergic Dacă mă înţeapă o viespe, am nevoie imediat de o injecţie Imediat! încearcă Tom să-l convingă pe celălalt Omul oftează — Atunci, dacă e atât de rău, poate că n-ar trebui să te dai în roller coaster deloc — Dar am aşteptat aproape o oră, spune Pauli agasată Dacă trebuie să ne întoarcem, o să încep să urlu Tom poate să-şi ţină rucsacul în faţă, pe stomac În cazul ăsta n-o să zboare în toate părţile şi, în caz de nevoie, poate să ajungă uşor la medicament Scurtă pauză — Bine Fiindcă aţi aşteptat atât de mult Dar fac o mare excepţie pentru voi, dup-aia nu vreau să vă mai văd pe-aici cu rucsacul S-a înţeles? — Mulţumim! strigă copiii în cor Apoi înaintează toţi trei şi la scurt timp Tom se aşază într-un soi de vehicul cu tot felul de bare de metal de jur-împrejur – sau aşa pare, din ce pot să văd prin deschizătura fermoarului Tom îşi mută rucsacul din spate în faţă şi mă simt zgâlţâit Încep apoi cele mai oribile două minute din viaţa mea După ce se aude un clic, simt că sunt împins cu putere şi aud un bâzâit Văd prin deschizătură că ne mişcăm în faţă şi în cele din urmă urcăm pe o pantă abruptă Aproape c-am ajuns să stau orizontal pe burta lui Tom Multă vreme urcăm sus de tot, dar nu ştiu înspre ce, că nu pot vedea După care ne oprim din nou – doar ca să o luăm brusc la vale în cădere! Cădere? MIAU! NE PRĂBUŞIM! În abis! Îmi simt stomacul mic de mâţă cum sare în sus şi de frică mi se încreţeşte şi părul de pe coadă Ce naiba se întâmplă aici? Este oribil! Şi nespus de periculos! Sfântă sardină în ulei, unde am nimerit? Încerc să mă mai uit o dată afară prin deschizătura rucsacului, dar deocamdată vehiculul în care suntem şi pasagerii din el par să stea cu capul în jos şi eu mă simt împins cu putere în poala lui Tom Între timp, stomacul meu se răzvrăteşte în toată regula, ca un biet pulover în programul de uscare al maşinilor de spălat Ajutor, scoateţi-mă de aici! Dar trenul urcă abrupt şi iarăşi ne prăbuşim După care se învârte de mai multe ori în jurul propriei axe Îi aud pe Kira şi pe Pauli cum ţipă, însă nu par speriate – dimpotrivă, par să se distreze, ca într-o aventură Mie, în schimb, mi-e rău tot timpul şi mă simt de parcă m-ar fi părăsit deja de tot şapte dintre cele nouă vieţi pe care le aveam În cele din urmă, călătoria se opreşte brusc cu o smucitură Mi-ar plăcea să mă pot scutura, ca să văd dacă mai sunt în viaţă, dar din păcate nu pot, fiindcă rucsacul e prea mic — Frate, a fost super! se bucură Pauli Trebuie să ne mai dăm o dată — Da, strigă Tom şi Kira în acelaşi timp „Nu”, aş vrea eu să strig Ăştia au înnebunit complet! Eu unul nu mai fac faţă încă unei călătorii infernale Când copiii coboară din tren şi pleacă mai departe, încep să mă zbat ca un nebun şi să mă foiesc, ca să-i fac să mă observe Tom deschide rucsacul şi încep să şuier ca turbatul — O, Doamne, eu cred că lui Winston nu i-a plăcut deloc în Super-Twister, observă Kira, cumva stânjenită Îmi pare rău, Winston! mă mângâie ea pe cap Dar poate că un parc de distracţii nu e locul tocmai potrivit pentru o pisică Ce putem să facem acum? În hotel n-avem cum să te lăsăm, acolo e strict interzis cu animale Şi dacă o să te lăsăm mereu în rucsac la intrarea fiecărei tiribombe, atunci o să fie foarte plictisitor Sfinte copac de ascuţit ghearele, mai bine să sufăr puţin de plictiseală decât să trec încă o dată prin tortura aia! Mă chinui să mă înalţ din rucsac, arăt cu gheara în direcţia în care bănuiesc că se află Super-Twisterul şi dau din cap cu toată puterea de care sunt în stare Kira, Tom şi Pauli izbucnesc în râs — Ia te uită, are o aversiune puternică împotriva roller coaster-urilor Haha, foarte amuzant! Bine măcar că voi vă distraţi! Şuier şocat şi mă afund ofensat înapoi în rucsac Însă Kira bagă imediat mâna după mine şi mă gâdilă pe burtică — Hai, băiete, nu te supăra Nu vrem nici să te lăsăm singur Dacă nu-ţi place nici în Loopings, atunci data viitoare te lăsăm la intrare şi faci o pauză în timp ce noi ne dăm în altceva S-a făcut? Nu ştiu deloc ce sunt Loopings astea, dar o pauză n-ar strica deloc! O confuzie plină de urmări Vai, o, disperare, iar mi se face rău! Rucsacul ăsta în care e întuneric şi în care n-am suficient aer nu e tocmai potrivit pentru un motan cu reşedinţă de lux, ca mine Şi dintr-odată Tom merge cu nişte paşi aşa dubioşi şi uriaşi, că mă legăn încontinuu MIAU! Poate că i s-a făcut şi lui greaţă după roller coaster sau a ameţit! Oricum, important e să nu cadă pe mine! Atât mi-ar mai lipsi! Şi de ce respiră aşa greoi şi caraghios dintr-odată? Trebuie să mă fac cumva observat ca să-i dau de înţeles că vreau să meargă ceva mai domol, ca să nu mă apuce din nou greaţa Până să apuc eu să emit un MIAU supărat, simt cum îşi scoate rucsacul de pe umeri şi-l aşază undeva jos Se deschide fermoarul Şi-apoi apoi mă pomenesc holbându-mă într-o pereche de ochi străini, care se zgâiesc înapoi la mine, la fel de supăraţi — Dumnezeule, cum a intrat creatura asta aici? se răsteşte la mine un bărbat necunoscut Creatură? Doar nu se referă la mine! Obraznicul! Drept răspuns, scuip spre el o dată Bărbatul se dă furios înapoi şi asta-mi permite să arunc o privire în jur Tom nu se vede pe nicăieri, nici Kira, nici Pauli Ceva nu e în regulă Aşa că fac un salt uriaş, sar din rucsacul aşezat pe o bancă în parc şi o şterg sub cel mai apropiat tufiş De-acolo îl văd pe bădăranul ăla cum scutură rucsacul până cade totul din el şi-apoi priveşte năucit — Of, Doamne, ăsta nu e rucsacul meu! îl aud strigând, după care o porneşte repede în direcţia din care trebuie să fi venit Brusc, îmi vine o idee Tom trebuie să fi lăsat totuşi rucsacul la intrarea în tren E clar că la întoarcere ceva n-a mers cum trebuie şi cineva i-a dat tipului ăstuia rucsacul lui Tom Şi-acuma Tom umblă prin parc cu rucsacul tipului în spate Sfântă gheară de mâţă, ce mai confuzie! Şi-mi mai vine o idee Şi anume că sunt singur Singur singurel Despărţit de Kira, Pauli şi Tom şi într-o zonă pe care n-o cunosc deloc Timp de câteva secunde, mi se taie respiraţia de frică Ce mă fac eu acum? Calm, Winston, calm, îmi fac singur curaj N-o să te ajute dacă te panichezi, o pisică bărbătoasă nu îşi pierde firea în asemenea situaţii Aşa că trag aer în piept şi o iau la fugă spre stânga, după bărbat, care sigur s-a dus înapoi la roller coaster Dar nu-l mai văd în mulţimea aia de oameni şi merg mai departe la nimereală Roller coaster-ul trebuie să fie pe aproape şi sunt sigur că puştii mei o să m-aştepte chiar acolo După o altă jumătate de oră şi după ce am trecut de multe tiribombe amuzante cu nume ca Expresul-montan, Sahara-Speedster şi Aventura Niagara, trebuie să recunosc că m-am rătăcit complet Dar totul în parcul ăsta de distracţie e foarte confuz! Colac peste pupăză, a început să-mi şi chiorăie stomacul, şi nu pot să gândesc când mi-e foame Ar fi mai bine dacă aş lua o pauză mititică şi m-aş gândi în linişte cum să fac să-i găsesc pe copii Sar direct pe o bancă şi încep să-mi ling labele, în vreme ce mintea îmi lucrează la turaţie maximă E clar că cel mai bine ar fi dacă m-aş întoarce la Luna-Hotel Copiii tot trebuie să apară acolo mai devreme sau mai târziu Dar cum aflu drumul până acolo? Nu e ca şi cum aş putea să întreb pe cineva Nu-mi mai rămâne de făcut decât să o iau la întâmplare şi să sper că n-o să-l ratez printre toate picioarele astea de oameni Şi că n-o să mă calce nimeni pe coadă! Îmi părăsesc băncuţa cu un salt elegant, pregătindu-mă de căutare, dar imediat mă apucă cineva de gât şi începe să mă scuture — Bartolomeo, haimanao, aici te ascundeai! aud vocea cuiva Credeai că poţi s-o ştergi de la muncă şi să leneveşti în soare, sau ce? Nici să nu-ţi dea prin cap, te cheamă datoria Allora, andiamo! Cine mă strigă? Şi cine, Doamne iartă-mă, mai e şi Bartolomeu? Mâna ca de fier continuă să mă scuture, apoi mă ridică în aer şi pentru a doua oară pe ziua de azi mă pomenesc holbându-mă în ochii unui necunoscut Sunt ochii unui bărbat foarte, foarte mare, cu o mustaţă pe măsură – o mustaţă atât de mare, că pare să i se ridice de pe faţă drept în sus, şi la stânga, şi la dreapta Dacă n-aş fi într-o situaţie aşa disperată, m-ar putea pufni râsul văzându-l Un om cu mustăţi, haha! Dar nu prea am chef de râs, fiindcă individul nu se gândeşte să-mi dea drumul, ci pur şi simplu o ia din loc Scuip, mă zbat, îmi scot ghearele, dar nu mă ajută la nimic Mă strânge bine de tot şi mă ţine departe de el, ca să nu pot să-l zgârii În timpul ăsta, înjură fără întrerupere şi scoate tot felul de prostii pe gură — S-o ia naiba de pisică! De jumătate de oră vrem să facem repetiţii De parcă n-aş avea altceva de făcut decât să caut pisica asta Ajutor, am fost răpit de un nebun! Şi chiar că trebuie să fie nebun, fiindcă poartă un costum de pomină – o jachetă colorată cu nasturi şi dungi strălucitoare, pantaloni strâmţi şi negri şi cizme înalte, deşi nu e niciun carnaval în perioada asta Dar individul s-a îmbrăcat ca un director de circ, că aşa arătau şi oamenii pe care mi i-a arătat Kira pe un poster La fel şi femeile tinere din hotel – chestia asta pare să fie o temă importantă în parc Dar chiar şi aşa, nebun, pare să ştie exact unde se duce Cu paşi de şapte poşte, aleargă cu mine prin parc şi se opreşte în cele din urmă, răsuflând greoi, în faţa unei construcţii uriaşe, în dungi Ce-o mai fi şi asta? Când mă duce înăuntru, o recunosc Chiar este un cort de circ, cu o arenă în centru Iar mirosul meu fin depistează imediat că sunt şi animale prin preajmă În vreme ce mă întreb ce anume ar trebui să facem aici, tipul traversează chiar pe la jumătatea arenei şi iese iarăşi, pe o uşă din spate aflată în cealaltă parte În curtea de-afară se află o cuşcă de metal Deschide uşa, mă aruncă înăuntru cu putere, trage zăvorul şi se întoarce să plece — Începem într-un sfert de oră, latră el la mine Sunt atât de mirat de toată această întâmplare, că durează ceva până să-mi dau seama: nu sunt singurul prizonier În spate, într-un ungher, stă o întreagă trupă şi mă priveşte în tăcere Ce fel de adunare tristă mai e şi asta? Îmi bate soarele în ochi, dar recunosc o capră, doi papagali, o maimuţă mică şi – vai, Doamne! – doi câini! E clar că azi nu e ziua mea norocoasă Sunt închis cu doi câini într-o cuşcă, nu se poate mai rău de-atât Fără să vreau, mă înfoi şi sar cu picioarele întinse un metru înapoi Capra pufneşte, face câţiva paşi înspre mine şi mă măsoară bine din priviri — Ei bine, le spune capra celorlalţi după ce s-a uitat bine la mine Seamănă incredibil de mult Dar nu e el — Ce? întreb eu nedumerit Capra îşi drege glasul, întârziind cu răspunsul — Permiteţi, O’Nelly e numele meu, behăie ea într-un sfârşit Şi cu cine avem această onoare neaşteptată, dragul meu? Aoleu, cu cât rafinament se exprimă! Aşa că răspund şi eu foarte formal: — Winston, Winston Churchill — E o plăcere, spune O’Nelly Eşti cumva un înlocuitor? Nu-nţeleg nimic — Înlocuitor? — Pentru bătrânul nostru prieten Pentru Bartolomeu — Nu, trebuie să se fi făcut o greşeală pe undeva Nu ţin locul nimănui N-am vrut decât să-mi întind picioarele şi apoi a venit nebunul ăla care m-a luat cu el şi m-a închis aici Poate să-mi explice cineva ce se-ntâmplă? întreb enervat — Oh my God! spune capra, dând din cap Cred că domnul Balotelli te-a confundat cu el Tu şi Bartolomeu semănaţi ca doi gemeni monozigoţi Monozigot? Ce vrea să spună capra asta bătrână? Obraznica! Înainte să-mi pot lua figura de ofensat, maimuţa începe să se caţere pe gratii, aterizează drept în faţa mea şi mă priveşte curioasă — Seamănă cu el ca două picături de apă, mormăie ea gânditoare Însă miroase cu totul altfel decât Bartolomeu — Cine e Bartolomeu ăsta? îi iau eu iarăşi la întrebări — O pisică neagră, la fel ca tine, explică O’Nelly Şi atracţia principală a spectacolului nostru fabulos Dacă vi-i pot prezenta Capra ridică mândră fruntea şi arată cu cele două coarne în direcţia papagalilor — Romeo şi Julieta, geniile noastre matematice zburătoare — Doi ori doi spune prima pasăre — Fac patru, continuă a doua — Cel din faţă, spune capra arătând spre maimuţă, este Floyd, copilul minune al trapezului Ca pentru a o dovedi, Floyd face cu uşurinţă un salt pe spate — Cei doi din spate sunt Pat şi Pataşon, câinii învârtitori De parcă ar fi primit un ordin, cei doi căţei încep să se rostogolească pe jos La sfârşitul acestei reprezentaţii sar amândoi înapoi în picioare, iar cel mai mic – un pudel alb şi creţ – se urcă pe spatele celui mai mare, un St Bernard, unde ridică o labă în aer ca şi cum ar vrea să salute — Şi să nu uităm de Bartolomeu, pisica zburătoare Şi last but not least, ultima, dar nu cea din urmă, biata de mine Capra îşi coboară privirea şi se lasă pe picioarele din faţă în aşa fel încât rămâne cu fundul în aer — Diavoliţa irlandeză! — Uimitor, cu adevărat uimitor, mă grăbesc eu să spun Dar unde este Bartolomeu ăsta? — O! O’Nelly se aşază iar pe toate cele patru picioare — La ultima noastră ieşire şi-a luxat una dintre labele din faţă şi de-atunci e puţin indispus Domnul Balotelli te-a confundat probabil cu el şi te-a adus aici Trebuia de multă vreme să facem repetiţia pentru spectacolul din după-amiaza asta, înţelegi? — Ăăă, da Adică nu Sau poate, mă bâlbâi eu ameţit Cum spui tu Oricum, eu nu sunt Bartolomeu M-am despărţit din greşeală de familia mea şi m-am rătăcit Şi trebuie s-o şterg imediat de-aici şi să mă-ntorc la hotelul ăsta, Luna-Hotel Acolo stă familia mea, adică deschizătorul meu de conserve, Werner, şi Kira şi Anna şi Oricum Sigur îşi fac griji pentru mine acum! — Of! O’Nelly pare îngrijorată — Chestia asta care ţi s-a întâmplat chiar că e o poveste tristă Dau din cap cu entuziasm În sfârşit, diavoliţa asta irlandeză pare să înţeleagă în ce situaţie dramatică mă aflu — Exact! Şi tocmai de-asta am nevoie de ajutorul vostru, spun eu cu speranţă în glas, fiindcă animalele trebuie să rămână unite, la urma urmei Mai întâi, cum fac să ies de-aici? Şi, în al doilea rând, cum găsesc hotelul? Mă puteţi duce până acolo? Doar ştiţi zona, nu? — Ei bine, îşi dă cu părerea O’Nelly, trebuie să avem o şedinţă de grup pentru asta După care se duce înapoi în colţ la tovarăşii ei, cu Floyd prinzând-o repede din urmă Cei şase se strâng laolaltă şi încep să-şi vorbească în şoaptă, dar precipitat Oricât mi-aş ascuţi urechile, nu-nţeleg nicio vorbă Oare ce-o fi de discutat? Sunt un motan care are nevoie de ajutor! Discuţia se termină după câteva minute şi O’Nelly se apropie iar de mine cu o figură importantă — Te ajutăm cu plăcere, îmi spune Aşa mai merge Bun — Dacă ne ajuţi şi tu pe noi, adaugă ea — Ce vrei să spui? întreb eu, şovăind — Păi, e foarte simplu: îi vei ţine azi locul lui Bartolomeu şi vei face un număr Vei fi înlocuitorul lui, cum ar veni Şi mâine te vom duce la familia ta S-a făcut? — Trebuie să fac un număr? Îi privesc uimit pe O’Nelly şi pe ceilalţi, care mă imploră din priviri — Dar nu pot N-am mai făcut niciodată aşa ceva De fapt, mi se pare absurdă ideea să mă maimuţăresc şi să fac cascadorii în faţa publicului Absurdă şi înjositoare! — Vă spun sincer, tovarăşi, că nu v-aş fi de mare ajutor Sunt complet neîndemânatic Şi este foarte drăguţ din partea voastră, vă mulţumesc pentru ospitalitate, dar n-am cum să rămân până mâine dimineaţă Sunt sigur că înţelegeţi, nu? Grupul mă priveşte în tăcere — Trebuie să ies de-aici imediat! repet eu cu hotărâre O’Nelly îşi drege glasul din nou — Sorry, dacă nu ne ajuţi, nici noi nu putem face nimic pentru tine — Ăsta e şantaj, un adevărat şantaj! şuier eu O’Nelly pare impasibilă — Spune-i cum vrei Dar la noi o mână spală pe alta Cel mai mult mi-ar plăcea acum să-i sar caprei ăsteia bătrâne în faţă şi să-i arăt cum e când îţi trage cineva două-trei labe peste nas Dar ar fi foarte puţin productiv Mă gândesc bine ce trebuie făcut Degeaba o întorc pe toate părţile, oricum aş lua-o, sunt la cheremul acestei bande nenorocite de şantajişti Fără ei nu pot să scap de aici Şi chiar dacă aş putea, probabil că m-aş rătăci din nou şi-aş muri de foame, părăsit şi singur, trădat şi uitat sub un tufiş pe undeva Numai când mă gândesc la asta, îmi simt stomacul scoţând sunete sinistre — După spectacol există de fiecare dată o cină opulentă, îmi întrerupe O’Nelly gândurile Şi bucatele sunt din cale-afară de gustoase Bine atunci Am decis O să sar eu în locul dubiosului ăstuia de Bartolomeu Cât de greu să fie? Doar sunt un motan în floarea vârstei şi în cea mai bună formă, corpul meu este în putere, cum se spune — M-aţi convins, le spun O s-o fac Şi mâine dimineaţă la prima oră mă duceţi la Luna-Hotel Ne-am înţeles? — Sigur, contează pe noi! strigă O’Nelly entuziasmată şi chiar şi ceilalţi încep să chiuie de bucurie Bucuria lor e contagioasă, recunosc Când s-a mai bucurat cineva aşa de tare să mă aibă alături? Aşa că zâmbesc şi eu mulţumit — Dar, înainte să uit, ce anume trebuie să fac? îi întreb în atmosfera generală de veselie — Ah, nu mare lucru O să fie floare la ureche pentru tine, spune Floyd şi îmi face cu ochiul Trebuie doar să sari de la zece metri înălţime printr-un mic cerc în flăcări Cavaler pe armăsar alb – împotriva voinţei mele — Ce să fac? miaun eu uimit De furie, mi se încreţesc mustăţile Dar poate că n-am auzit bine, nu mi se poate cere în mod serios aşa ceva — Să sari printr-un cerc în flăcări Acolo sus, repetă Floyd calm, ridicându-şi laba în sus, de parcă ar vrea să arate spre un dom de circ foarte înalt E cât pe-aci să cad din picioare Habar n-aveam că pisicilor li se poate întâmpla aşa ceva, dar aşa se simte, fiindcă aproape că văd negru în faţa ochilor — Ah Ăăă, da mă bâlbâi eu Dacă nu mai e altceva — Ştiam eu că putem conta pe tine! spune O’Nelly bucuros Şi nu-ţi face griji, da? Pare mai greu decât e de fapt O să te descurci O să facem şi o repetiţie Ca la comandă, chiar acum reapare din spate directorul ăla comic de circ, deschide uşa cuştii şi goneşte întreaga trupă, inclusiv pe mine, în arenă, răstindu-se: — Avanti! Avanti! O şterg şi eu după ceilalţi, care se aşază siguri pe poziţiile lor Şi eu unde să mă pun? — Acolo, îmi şopteşte Floyd Nu scoţi niciun sunet şi aştepţi Eşti ultimul la rând Mă gândesc repede dacă nu cumva ar trebui să-mi iau tălpăşiţa În fond, directorul ăsta nebun de circ n-o să-şi întrerupă spectacolul doar ca să alerge după mine Dar în cele din urmă învinge curiozitatea – vreau să văd ce se întâmplă aici Aşa că sar pe marginea arenei şi-i urmăresc pe ceilalţi cum îşi fac numerele Trebuie să recunosc: sunt impresionat! Ce chestii sunt în stare să facă! O’Nelly face echilibristică, fără să tresară nici măcar un pic, pe o blană foarte îngustă pe care Balotelli a aşezat-o pe nişte suporturi şi care se îndoaie aproape până la pământ sub greutatea ei Poate că doamna ar trebui să se gândească să treacă la dietă Pat şi Pataşon aleargă prin arenă, fac tumbe, se învârt şi merg în două picioare Romeo şi Julieta stau cocoţaţi pe umerii directorului, care strigă mereu Va bene! Va bene! şi care le dă să rezolve complicate probleme aritmetice Iar Floyd se învârte pe trapez prin aer, de parcă ar avea aripi Uau, ce spectacol frumos, mă gândesc eu Şi se vede imediat că cei şase sunt o echipă unită şi că probabil lucrează de multă vreme împreună Deodată, ca prin magie, un coşuleţ coboară din acoperiş, legat cu sfoară Şi toată lumea se uită la mine — Ei! îmi strigă Balotelli Ce mai aştepţi? Signor Bartolomeo are nevoie de o invitaţie specială? Avanti! La mine se referă! Aşa că sar de-acolo, alerg spre coşuleţ şi mă urc în el Sfoara se întinde imediat şi coşul e tras în sus Sfântă litieră, ce se mai leagănă! Şi-apoi mai fac şi greşeala să mă uit în jos Vai, vai, vai, ce sus sunt! Mi se face iar rău Coşul se opreşte brusc, bălăngănindu-mă de colo colo — Hop! Hop! strigă Balotelli de jos Cum adică hop, hop? Ce vrea să spună cu asta? Oare vrea să sar jos? Înseamnă că nu e în toate minţile — Stânga! Uită-te în stânga! Pe-acolo trebuie să cobori, aud deodată o şoaptă venită ca de nicăieri Mă uit ameţit în dreapta şi văd pe o proptea a cortului o pisică neagră, care se ascunde în penumbră Arată la fel ca mine! — Haide odată, sari din coş şi ia-o pe-acolo! îmi ordonă fratele meu geamăn Întorc capul spre stânga şi văd sub mine un soi de suport montat pe un stâlp al cortului Deci pe-acolo! Sar cu grijă din coş pe suport Reuşesc şi simt că am din nou ceva tare sub picioare, chiar dacă e ceva destul de mic N-a fost aşa de greu Dar mă tem că asta n-a fost totul şi mă întorc înspre mâţa care-mi seamănă — Eşti cumva Bartolomeu ăsta de care tot aud? întreb eu curios — Bingo! Ai ghicit, răspunde el — Şi ce faci aici sus? — În primul rând, mă ascund de Balotelli şi, în doilea rând, m-am gândit că tot trebuie să te sfătuiască cineva — A, mulţumesc, şoptesc eu Dar cum ai ajuns aici? — M-am căţărat, fireşte, spune pisoiul uimit Doar sunt pisică — Da, văd asta Dar ceilalţi ziceau că eşti rănit — Aşa-i, spune el, dând din cap Urâtă treabă Mi-am luxat laba din spate Să mă caţăr mai pot cât de cât Dar să sar? Nici nu se pune problema Din fericire, ai apărut la ţanc! Eu n-aş zice c-am apărut tocmai la ţanc, mai ales c-am fost adus aici cu forţa Dar nu mai zic nimic, având în vedere situaţia în care mă aflu — Şi de ce n-a renunţat Balotelli ăsta la numărul tău până când te însănătoşeşti? îl întreb eu — Nu se poate Sunt atracţia principală, marele final! se indignează Bartolomeu Sunt oameni care vin la circ doar ca să mă vadă pe mine! Oho, cuiva îi place să exagereze Bartolomeu ăsta pare să fie un mare lăudăros, îmi zic, dar îi răspund politicos: — Deci aşa — Exact aşa, insistă el Dar acum să vedem ce trebuie să faci tu, prietene asistent Trebuie să te concentrezi bine şi să-ţi găseşti echilibrul În câteva secunde o să apară cercul de foc şi concentrarea este totul la numărul ăsta Ce să fac? Pe cine să găsesc? Şi cine urmează să apară? Motănelul ăsta vorbeşte doar în ghicitori Dar pentru că probabil arăt ca un prostovan, el repetă lent, accentuând silabele: — Con-cen-tra-re Ştii ce-i asta? Dar ce, mă crede prost? Fireşte că ştiu ce e — OK, continuă Bartolomeu Imediat o să coboare cercul Te uiţi pur şi simplu prin el, fix prin el, înspre suportul de-acolo, înţelegi? Mă întorc şi, la vreo zece metri depărtare, mai văd un suport ca cel pe care stau acum — Nu dai atenţie cercului, explică pisica Nu faci decât să te uiţi prin el, respiri adânc, din burtă Rămâi foooarte calm Şi nu dai atenţie cercului Te încordezi Respiri şi inspiri adânc Şi-apoi sari E clar? — Clar! răspund eu, deşi nu mi-e nimic clar Ce înseamnă toată prostia asta cu respiratul? Încă mă gândesc dacă să-l mai întreb ceva, dar apoi începe să coboare din tavan, pe o funie lungă, un cerc care se opreşte la jumătate între cele două suporturi — Atenţie, porneşte! şopteşte Bartolomeu Uită-te drept prin mijlocul cercului Concentrează-te! Privesc cu stoicism prin cerc spre celălalt suport Nu e aşa departe, îmi zic singur ca să-mi fac curaj, sigur reuşesc Şi tocmai când să mă încordez ca să sar, se aude un clic şi ceva începe să cuprindă cercul, răspândind un miros îngrozitor Fum! Cercul începe să ardă! Sfântă sardină în ulei! Uitasem complet de foc! Chestia asta chiar arde! Şi nu cu o pâlpâială slabă; flăcările sunt prea mari pentru gustul meu, iar zona aia fără flăcări din mijloc este prea mică N-am cum să trec pe-acolo fără să-mi pârlesc blana Ajutor! Când o să fiu o torţă arzătoare, o să mă prăbuşesc în chinuri jos în arenă, unde, pârlit şi cu oasele rupte, o să-mi trag ultima suflare De parcă mi-ar putea citi gândurile, Bartolomeu strigă la mine: — Inspiră, expiră şi sari! Şi nu da atenţie cercului! Du-te! Aşa că inspir şi expir adânc şi privesc concentrat celălalt suport, încercând să ignor flăcările din faţa mea Inspir şi expir încă o dată, apoi sar cum n-am mai sărit în viaţa mea şi spintec aerul Adio, lume nedreaptă, îmi spun în sinea mea şi apoi aterizez – ţop! – pe suport Mă uit neîncrezător în jur şi văd cercul atârnând în acelaşi loc De jos, Balotelli strigă: — Va bene! Va bene! şi bate din palme Am reuşit, chiar am reuşit! Ce tip curajos mai sunt şi eu! Ce nebunie! Odette n-o să mă creadă niciodată dacă-i povestesc! Abia acum bag de seamă că tremur din tot corpul Şi ce e cu mirosul ăsta ciudat? Hopa, cred că mi-am pârlit câteva fire din coadă Însă deocamdată nu mă deranjează, atât de bucuros şi de mândru sunt de săritura mea O să crească la loc — Aşa, vezi c-a mers? îmi zice Bartolomeu din partea cealaltă Nu e rău pentru o primă încercare! Nu e rău? Înainte să-i pot spune încrezutului ăstuia ce părere am despre el şi despre observaţiile lui de amator, se face nevăzut în întuneric şi un alt coşuleţ îmi apare sub nas, aşteptând să mă ducă jos *** Dresorul ne aduce înapoi în cuşcă, iar colegii mei artişti se strâng în jurul meu şi nu mai contenesc cu laudele — Super! — De clasă mondială! — De parcă n-ai mai fi făcut nimic altceva niciodată! — Mulţumesc, mulţumesc! Am avut norocul începătorului, le refuz eu laudele, încercând să par cât mai modest Dar cred că eu — Trebuie să te concentrezi mai bine mă opreşte cineva în mijlocul propoziţiei Bartolomeu s-a strecurat nevăzut până la cuşcă, lângă care se aşază maiestuos — Atunci o să reuşeşti să nu-ţi mai arzi nici coada Ce nesimţit arogant! Oare ce-şi închipuie? La urma urmei, doar ce-am băgat mâna în foc pentru el – în adevăratul sens al cuvântului — Atunci sari tu singur, dacă te pricepi mai bine, mă răstesc la el — Băieţi, nu vă certaţi, please! se bagă O’Nelly între noi Winston, săritura ta a fost de top Bătrânului nostru cal de bătaie de aici îi vine mai greu să facă complimente Pentru câteva momente, eu şi Bartolomeu ne privim în tăcere, zvâcnind din vârfurile cozilor şi abia acum văd cât de bătrân este de fapt În jurul botului i-au crescut o groază de fire albe E uimitor că încă mai face spectacole Bartolomeu îşi drege glasul multă vreme — Păi aşa este Te-ai descurcat foarte bine, Winston, mulţumesc — N-ai pentru ce, mă bucur, răspund eu împăciuitor — Fără tine, s-ar fi zis cu noi! insistă el — Ei, nici chiar aşa, spun eu Dacă nu m-aţi fi avut pe mine, v-aţi fi gândit la altceva Cum se zice: The show must go on — E greu de crezut, behăie O’Nelly abătută — Fără tine, latră şi Pat, am fi ajuns la adăpostul de animale — şi poate că am fi fost chiar eutanasiaţi, mârâie Pataşon Adăpostul de animale? Eutanasie? Mi se pare că n-aud bine There’s no business like show business! Înainte să pot afla ce poveşti de groază voiau să-mi spună colegii cu vorbele alea sinistre, „adăpost de animale” şi „eutanasie”, deodată nasul meu e gâdilat de un miros ademenitor Bietul meu stomac gol reacţionează imediat şi dă drumul unui chiorăit flămând Şi tocmai atunci dă şi signor Balotelli colţul Împinge în faţa lui un cărucior de serviciu, pe care a îngrămădit cele mai diverse gustări pentru animale — Hop, hop! zice el din nou şi din nou Acum mâncăm, apoi facem spectacolul! Împarte tot felul de castronaşe în cuşcă şi dispare repede Pentru Romeo şi Julieta a adus cereale, iar Floyd primeşte banane şi nişte piure amestecat de nu ştiu ce fel, la al cărui conţinut prefer să nu mă gândesc, fiindcă pare destul de scârbos Pentru O’Nelly a adus iarbă proaspătă şi morcovi, Pat şi Pataşon se îngrămădesc la castroanele cu bucăţi de carne, iar mie dresorul îmi aruncă un castron imens cu ficat de pasăre Uau! O’Nelly avea dreptate Balotelli ăsta nu s-a arătat până acum prea prietenos, dar pare să-l preocupe foarte mult bunăstarea artiştilor săi cu pene sau blană Mai întâi încep să adulmec porţia imensă Miroase foarte apetisant! De parcă ar fi gătit-o babuşca, nu alta Mă pun imediat pe mâncat; la urma urmei, în afară de mâncarea uscată de azi-dimineaţă, n-am mai pus nimic în gură şi mi-e o foame de mor Mmm, ce bună e! O tuse timidă îmi întrerupe festinul Ridic privirea şi-l văd pe Bartolomeu, care se plimbă de-a lungul gratiilor cu o privire imploratoare Aşa e, mai e şi el Şi, drept vorbind, ăsta e ficatul lui pe care-l halesc acum cu atâta satisfacţie Nu vreau să-i fac asta, aşa că împing castronul cu botul înspre gratii, ca Bartolomeu să poată ajunge uşor la el cu labele Imediat îşi scoate şi el o bucată afară şi, în pace şi armonie, golim împreună castronul E atât de mult ficat, că ar ajunge şi pentru patru pisici După masa asta bogată, mă ling pe bot şi torc mulţumit — Voi primiţi în fiecare zi chestii aşa gustoase? îl întreb pe Bartolomeu — Cine munceşte mult, trebuie să şi mănânce bine, aşa spune mereu signor Balotelli, îmi zice el — E totuşi de treabă şeful vostru Dur pe dinafară, bun pe dinăuntru, nu? Bartolomeu oftează adânc — Dar numai când vine vorba de mâncare Singurul lucru care contează pentru el este spectacolul Şi ne hrăneşte tot timpul tocmai ca să muncim tot timpul Ne dă mâncare ca să obţinem rezultate, înţelegi? Încuviinţez cu o mişcare din cap, deşi nu înţeleg prea bine Eu îmi primesc mâncarea şi fără să fac ceva anume pentru ea – în orice caz, fără să dau cine ştie ce reprezentaţii N-ar fi deloc frumos! — Dar de îndată ce nu mai avem rezultate, Balotelli începe şi el să-şi piardă cheful, continuă Bartolomeu — Vai, sfântă sardină în ulei! îmi scapă mie o exclamaţie Şi dup-aia nu mai primiţi mâncare? — Şi mai rău, spune Bartolomeu trist — Nu mai e bun cu voi? Nu vă mai mângâie? Motanul râde amar — De parcă ne-ar mângâia cineva aici! Poate câte-o bătaie din palme pentru încurajare atunci când iese ceva bine în spectacol, dar asta e tot Pat şi Pataşon au făcut deja aluzie la ce se poate întâmpla: dacă nu ne descurcăm aşa cum ar trebui, atunci o să scape de noi Înghit în gol — Ce vrei să spui cu asta? întreb eu cu glasul sugrumat Bartolomeu oftează din nou — Când dăm greş fiindcă suntem bolnavi, atunci eşuează şi spectacolul Şi dacă spectacolul nu merge, Balotelli nu face bani Şi dacă n-are bani, atunci nu ne poate cumpăra mâncare şi nu-şi poate plăti artiştii bipezi Pe scurt: dacă nu muncim, nu mai avem niciun folos — Şi ajungem la adăpostul de animale Asta dacă avem noroc! continuă O’Nelly, care ni se alătură Din gură îi atârnă un smoc de iarbă, pe care-l rumegă gânditoare — Dar asta e îngrozitor! miaun eu cu durere — Aşa e dintotdeauna, îmi explică şi Floyd, care vine spre noi însoţit de restul trupei Îl mai ţineţi minte pe bătrânul Dickie? — Odihnească-se în pace! latră Pat — Cine e Dickie? întreb eu curios — Dickie e sau, mai bine zis, Dickie a fost un porc vietnamez, îmi spune O’Nelly Un băiat de treabă, vesel, prietenos, poate puţin cam leneş Dar la greutatea lui — Era unul dintre noi, continuă Bartolomeu Mulţi ani am lucrat împreună Dar într-o zi s-a îmbolnăvit şi n-a mai putut să joace Şi-ntr-o dimineaţă a dispărut, a dispărut pur şi simplu Şi n-am mai auzit de el niciodată — Înţelegi acum de ce e aşa de important pentru noi ca tu să faci saltul ăla? întreabă O’Nelly Ne e teamă să nu ajungem la fel ca bătrânul Dickie Fiindcă dacă Bartolomeu lipseşte, întreg spectacolul se duce pe apa sâmbetei Şi-atunci s-a zis cu noi Tremur de parcă ar fi căzut un fulger chiar lângă mine Nu poate să fie adevărat! Este complet inuman! Lumea se comportă cu noii mei prieteni de parcă n-ar avea suflet şi sentimente Ca şi cum ar fi chestii pe care le poţi arunca după ce s-au stricat — Dar e oribil! spun eu înfuriat Balotelli ăsta nu poate să facă aşa ceva! — Ba poate! chiţăie Floyd, cu ochii măriţi de frică — Băieţi! strig eu hotărât Şi, ăăă, fetelor! adaug repede, aruncând o privire spre O’Nelly şi Julieta Nu vă faceţi griji, sunt aici! Şi n-o să vă las de izbelişte Rămân atâta timp cât aveţi nevoie de mine, pe cuvânt de onoare Floyd mă bate uimit pe umăr, Romeo şi Julieta dau entuziasmaţi din aripi, Pat şi Pataşon urlă la unison şi O’Nelly mă împinge prietenos cu coarnele Bartolomeu toarce şi el bucuros — Tu chiar eşti un tip de treabă, Winston, spune el recunoscător Da, şi mie mi se pare Iar aici e totuşi vorba de principii Când oamenii exploatează animalele, trebuie să rămânem unite, împreună suntem mai puternice Chiar dacă ştiu că prietena mea Kira îşi face acum o mulţime de griji pentru mine, un lucru e clar: nu pot să plec de-aici atâta vreme cât prietenii mei au nevoie de mine De parcă mi-ar putea citi gândurile, Bartolomeu miorlăie: — Şi nu-ţi face griji, prietene Într-o zi sau două o să fiu iar în formă şi apoi te ducem înapoi la familia ta — Alright! behăie O’Nelly And now, it’s showtime! *** În timp ce noi mâncam şi discutam între noi, circul s-a umplut pentru spectacolul de după-amiază Aud râsete de copii şi muzică, simt trecându-mi pe la nas mirosul de popcorn şi de migdale prăjite Şi chiar dacă am stomacul plin, n-aş zice nu unei gustărici de după masă Dar până să apuc eu să-i întreb pe ceilalţi ce-ar crede signor Balotelli despre un desert, un clovn mic cu încălţări uriaşe ţopăie lângă cuşcă şi o deschide, conducându-ne în spatele cortinei, unde aşteptăm să înceapă numărul nostru Clovnul rămâne cu noi, se lasă pe vine şi mă mângâie pe după urechi — El e Charlie, îmi spune Floyd E foarte de treabă şi iubitor şi ne face mereu să râdem Aha, îmi zic eu, înseamnă că nu toată lumea de la circ e atât de lipsită de inimă ca signor Balotelli Tare m-ar mai fi mirat şi m-ar fi făcut să-mi pierd cu totul încrederea în omenire În timp ce mă bucur de aceste neaşteptate mângâieri, artist după artist trece pe lângă noi şi iese în arenă Se aude mereu glasul adânc al lui Balotelli, anunţând numerele cu pricina Dintr-odată se aud bătăi de tobă, apoi fanfara, după care Charlie mă bate uşor pe spate şi se ridică cortina Ceilalţi o iau din loc Ce? Cum? Sfântă litieră, am început deja? Speriat, pornesc împiedicat în urma celorlalţi şi-mi mijesc ochii, fiindcă mă orbesc reflectoarele Ajutor, nu văd nimic! La repetiţie nu erau aşa luminoase — La stânga, Winston, la stânga! îmi şopteşte Pat Mă împleticesc la stânga şi sar cu stângăcie pe marginea arenei de circ, unde încerc să mă fac mic, mic de tot În vreme ce colegii mei îşi încep reprezentaţiile, mă uit atent în jur Sfinte Dumnezeule, cortul circului e plin până la ultimul loc Micuţa mea inimă de pisică începe să bată din răsputeri Sunt prea mulţi spectatori! Şi toată lumea asta mă agită! Mă gândesc dacă nu cumva există vreo posibilitate să nu fac numărul ăsta, dar chiar atunci sunt prins într-un con strălucitor de lumină, se aud noi bătăi de tobă şi coşuleţul coboară din tavan chiar în dreptul nasului meu Prea târziu! Cu un salt cât mai elegant, sar înăuntru şi simt cum sutele de perechi de ochi parcă-mi sfredelesc blana Îmi bate inima atât de tare, că mi se face şi mai frică — Rămâi calm, trebuie să rămâi calm, aud mieunatul liniştitor al lui Bartolomeu, care e deja în locul lui de sub cupola cortului — Inima mea, croncăn eu Ceva e în neregulă cu inima! — Nu e nimic în neregulă, îmi şopteşte Bartolomeu Ai doar trac, e normal Ce să am? Trac? Despre care trac vorbeşte ăsta? Despre tracii antici? Dar ceva tot am, fiindcă mă simt mizerabil şi bolnav În starea asta n-am cum să sar prin cercurile alea — Nu e rău să ai trac, îmi explică Bartolomeu Toţi avem, face parte din agitaţia de dinaintea intrării pe scenă Respiră adânc şi găseşte-ţi echilibrul Concentrează-te! Acum văd şi cercul legănându-se între suporturi, se aude din nou toba, se aude un fâs şi fruum şi chestia aia începe să ardă Jos în arenă domneşte o tăcere absolută şi toţi stau cu ochii aţintiţi asupra mea — Nu uita să respiri! Şi nu privi flăcările! Haide, poţi s-o faci! strigă Bartolomeu Mă scutur o singură dată, închid ochii şi-i deschid la loc, privesc ţintă stâlpul din partea cealaltă şi, a doua oară pe ziua de azi, sar prin cercul arzător Am reuşit! Şi de data asta fără să-mi pârlesc coada În mine se ascunde un adevărat profesionist Al doilea coşuleţ mă coboară iar, mă bucur de aplauzele şi chiuiturile publicului şi mă plimb ţanţoş pe scenă Deodată, cineva mă ia de guler şi mă ridică pe braţul său Au! Obraznicule, ce înseamnă asta? Signor Balotelli mă strânge bine în braţe, după care – cu un rânjet fals – mă prezintă spectatorilor — Ei, îmi murmură el la ureche Ce ţi-a luat aşa de mult azi? Doar nu joci şah! Să fii rapid, ai priceput? După care bădăranul face o plecăciune şi mă aruncă pur şi simplu în spatele cortinei Neruşinatul! *** Din fericire, ceilalţi sunt plini de laude şi cred că m-am descurcat grozav — A fost extraordinar! strigă Pataşon — În tine se ascunde o adevărată divă, spune şi Floyd O ce? Ce vrea să spună cu asta? Eu sunt un motan, nu o divă! Dar în afară de mine, nimeni nu pare să bage în seamă expresia asta, aşa că mă hotărăsc să o iau drept un compliment — A new star is born! strigă O’Nelly — Gaşcă, gaşcă, resping eu laudele stânjenit Mi-am făcut doar datoria Şi chiar că e o datorie epuizantă, îmi zic, observând cât de epuizat sunt Sunt frânt! Cu ultimele puteri mă târăsc până într-un colţ al cuştii, mă fac ghemotoc şi îmi închid ochii oftând Tot ce-mi trebuie acum este un pui de somn — Hei! mă înghionteşte cineva cu laba Deschid ochii şi-l văd pe Bartolomeu privindu-mă uimit printre gratii — Ce faci acolo? mă întreabă el — Trag un pui de somn, răspund eu Noi, pisicile, dormim câte şaisprezece ore pe zi Şi cred că azi mie mi-au mai rămas cincisprezece din ele! — Sorry, zice şi O’Nelly Dar nu se poate În curând o luăm de la capăt Cum adică de la capăt? Probabil că li se pare că mă uit la ei ca un dobitoc, fiindcă O’Nelly îmi explică cu multă răbdare: — Următoarea noastră reprezentaţie este în două ore în Luna-Hotel Balotelli ne va duce chiar el acum acolo — Încă o reprezentaţie? întreb eu, răsuflând greoi — Of course, dar tu ce credeai? O singură dată nici nu se pune, behăie capra şi deodată începe să danseze step şi se pune pe cântat: — There’s no business like showbusiness Pe toţi sfinţii pisiceşti! Unde am mai nimerit? Motan sub acoperire Imediat după anunţul de necrezut al lui O’Nelly, apare şi signor Balotelli şi ne scoate afară din cuşcă În curtea din spatele cortului se află o camionetă mică; ni se face semn să ne urcăm în remorcă Şi mă pomenesc înghesuit între Pat şi Pataşon, gâfâindu-mi fiecare în câte o ureche Serios acum, lucrurile au mers prea departe! Pentru nişte potăi, ăştia doi sunt de treabă, dar m-aş putea lipsi de acest contact corp la corp cu lătrăii Miros rău de tot Şi salivează Îmi fac părul să se ridice pe ceafă Mă dau mai la o parte — E totul în regulă? latră Pataşon înspre mine — Da, răspund eu Dar nu mai ţipa atât de tare, te rog! Nu sunt surd! — Sigur, nicio problemă! rage Pat, făcându-mi urechile să ţiuie Câinii sunt nişte creaturi prostovane Camioneta porneşte hurducăindu-se cu noi pe străzile parcului de distracţii şi în curând ajungem la Luna-Hotel Maşina trage chiar în faţa hotelului, iar Balotelli coboară din cabină şi urcă treptele de la intrare, făcându-se nevăzut Se întoarce repede, împingând ceva ce seamănă cu un imens cărucior de cumpărături Pune în cărucior cuşca papagalilor, maimuţica, pe mine şi câinii Apoi împinge căruciorul nostru în sus pe rampa care ocoleşte treptele de la intrare Numai O’Nelly trebuie să meargă pe jos: strigând Avanti, avanti! goneşte capra prin holul hotelului până în faţa unei mari uşi duble Împinge căruciorul pe uşă şi ne pomenim chiar în teatrul hotelului Aici domneşte un haos de nedescris Bărbaţi în salopete aleargă ca nebunii de colo colo pe scenă şi-şi strigă unii altora tot felul de instrucţiuni — Ce se întâmplă aici? îl întreb eu pe Floyd, care stă chiar lângă mine — A, nimic special, spune el şi-mi face cu ochiul Întotdeauna e aşa înaintea marelui spectacol de după-amiază Acum vine şi O’Nelly lângă noi — Haide, Winston, zice Te conduc pe aici, să-ţi arăt locul *** — Trebuie să ai grijă puţin, îmi zice Bartolomeu, care apare şi el în teatrul hotelului o jumătate de oră mai târziu, gâfâind, şi se strecoară lângă noi pe scenă Spaţiul dintre stâlpi e ceva mai scurt Aşa că să nu sari cu prea mult avânt! — Aha! spun eu, privind în sus Pare cu totul altfel decât în circ Şi nici încredere nu prea-ţi inspiră Sub tavanul scenei sunt o mulţime de cabluri şi instalaţii metalice de care atârnă reflectoarele O încâlceală de nedescris — OK, spun eu Mă descurc eu cumva Sigur facem o probă mai întâi — Nu, spune O’Nelly Nu mai facem probă Nu mai e timp Ce? Sfântă sardină în ulei, nu e bine deloc, deloc, deloc — Aha, miaun eu jalnic — No risk, no fun! behăie O’Nelly, îndepărtându-se Copitata asta vorbeşte bine Dar nu ea trebuie să facă salturi la înălţime! — Cât mai e până la reprezentaţie? îl întreb eu pe Bartolomeu — Cred că mai durează cam o oră până începe, spune motanul Ar trebui să te odihneşti puţin, ca să fii în formă când începem Până atunci, eu mă ascund pe undeva Dar nu te îngrijora, o să fiu înapoi la timp — Bine, oftez eu, ducându-mă în spatele cortinei, unde găsesc o cutie cu pat de paie, în care colegii mei s-au adunat deja Dar dacă mă întorc cu spatele pur şi simplu şi pornesc s-o caut pe Kira? La urma urmei, sunt în hotel şi n-ar trebui să fie foarte greu să-i găsesc camera Dar dacă o găsesc, atunci sigur n-o să mă mai lase să mă întorc Şi, din păcate, n-am cum să-i explic că ar trebui să mai fac un spectacol Cel mult aş putea să-i explic cât de cât ce s-a întâmplat Dar povestea asta e prea complicată şi nu pot să mă bazez că o să-nţeleagă ce-i zic Aşa că mai bine nu, îmi spun şi pornesc spre tovarăşii mei *** Trebuie să fi adormit Oricum, am visat că eram cu mult iubita mea Odette pe o câmpie plină de fluturi, în lumina caldă a soarelui, când mă trezeşte o muzică asurzitoare Sar în sus ca înţepat de tarantule şi privesc buimac în jur — Stai calm, behăie O’Nelly Încă n-am început, relax! Printre stinghiile cutiei noastre de lemn văd cortina doar uşor întredeschisă Mă aplec în faţă şi privesc printr-o mică gaură în lemn ca să văd mai bine Teatrul este plin până la refuz, par să se fi cumpărat toate biletele Şi-apoi îmi cad ochii chiar pe primul rând! E familia mea! Werner, care se ţine de mână cu Anna, babuşca lângă ei şi, alături de ea, Kira, Tom şi Pauli Vai, Kira mea n-arată deloc bine Are ochii parcă umflaţi de plâns Şi mai e şi palidă Pauli şi-a pus braţul protector în jurul ei şi nici ea n-arată mai bine Chiar şi Tom pare foarte îngrijorat Inima mea de pisică se face mică de tot văzându-i „Hei”, îmi vine să strig la ei „Îmi e bine E perfect Nu vă faceţi griji!” Aş vrea să sar de-aici direct în poala Kirei şi să-i dau un pupic frumos de pisică direct pe nas Dar nu se poate, îmi e cât se poate de clar Văzându-mi oamenii iubiţi, trebuie să-mi fi scăpat vreun miau mai trist, fiindcă O’Nelly se aşază lângă mine — Winston, ce-ai păţit? Nu ţi-e bine? întreabă ea îngrijorată — Ba da, ba da, oftez eu Dar uite: acolo, în primul rând, sunt oamenii mei O’Nelly încearcă şi ea acum să se chiorască prin gaura din lemn şi, cum coarnele îi stau în drum, trebuie să-şi lase capul foarte mult într-o parte Arată foarte caraghios — Care sunt? Vrea ea să ştie — Domnişoara cu puloverul închis la culoare, care pare tristă şi cei trei adulţi de lângă ea, explic eu cu mândrie — Aha Ei bine, să ştii că par nişte oameni de treabă, spune O’Nelly — Da, zic eu, oftând din toată inima Sunt chiar foarte de treabă Capra se întoarce spre mine, privindu-mă compătimitor — Winston, prietene, sigur te ducem mâine dimineaţă la ei, alright? — Alright! *** Spectacolul de circ pare să decurgă bine, iar publicul aplaudă cu putere Dar, uitându-mă la Kira prin gaură, văd bine că ea nu se amuză ca ceilalţi şi nici nu pare să fie cu totul prezentă Se tot uită în jur şi câteodată petrece minute întregi privind pe sub scaune Babuşcăi nu-i place chestia asta şi-şi bate nepoata pe umăr ca s-o mustre Fiindcă ea e de părere că toţi copiii trebuie să înveţe să stea locului Apoi aud deja cunoscutul sunet de tobă Numărul nostru! Ne repezim pe scenă şi fiindcă aici nu există nimic care să împrejmuiască arena, sar direct pe o cutie de lemn acoperită în catifea care fusese pregătită pentru mine Din păcate, stau cu spatele la Kira şi trebuie să mă întorc ca să-i pot arunca o privire Nu m-a văzut, iar acum se uită la Pat şi Pataşon, care-şi fac tumbele lor ridicole Dintr-odată, Pauli începe să-i dea coate şi să arate spre mine cu mâna întinsă Iar Kira mea chiar întoarce capul, mă vede şi face nişte ochi cât cepele Îi fac cu ochiul şi încerc să-i transmit un mesaj telepatic: „Huhu, chiar eu sunt! Da, da, vezi bine! Şi n-o să-ţi vină să crezi, dar în curând Winston al tău o să sară prin nişte cercuri în flăcări!” Nu, nu-i vine să creadă ce are în faţa ochilor Căci acum dă din cap, îi şopteşte lui Pauli ceva la ureche şi ridică din umeri Dar, na, nu pot s-o învinovăţesc că nu mă recunoaşte La urma urmei, acasă sunt motanul unui profesor şi nu ştie lumea că sunt în stare să fac tot felul de acrobaţii îndrăzneţe Decât poate când încerc s-o impresionez pe Odette Altfel, refugiul meu natural este canapeaua din sufragerie Cum ar putea Kira să ştie că, în mai puţin de o zi, nu doar am aterizat printre animalele de circ, dar am şi devenit unul dintre ele? Bătăi de tobă şi hopa, a venit şi numărul meu Din fericire, coşuleţul care mă duce sus arată fix la fel cu cel din arena circului, ca să mă facă să mă simt în siguranţă Dar sus, deasupra scenei, totul arată diferit Suportul meu e mult mai mic, abia dacă am loc pe el, iar cercul pare să se fi micşorat şi el Cerule, cum o să încap prin el? Poate că n-ar fi trebui să mănânc atât de mult — Respiră! Respiră! aud deodată de undeva din faţa mea Sfinte copac de ascuţit ghearele, colegul Bartolomeu nu m-a părăsit la nevoie! S-a ghemuit pe o bară de metal şi încearcă să mă liniştească din priviri — Şi nu uita de distanţă Cercul deja se aprinde, îmi caut iar echilibrul, mă concentrez, respir şi sar Din păcate, sar cu câţiva centimetri prea departe, încât labele mele din faţă nimeresc în gol şi nu aterizez pe celălalt suport decât cu picioarele din spate Pentru câteva clipe, aproape că sunt în aer şi aud un strigăt speriat ridicându-se dintre spectatori Dar mă trag cu toată puterea înapoi, îmi scot ghearele şi reuşesc cumva să-mi pun toate patru labele pe platformă Oho, a fost cât pe-aci! Sub mine izbucnesc aplauze, publicul răsuflă uşurat şi chiar şi Bartolomeu dă drumul unui „Pfiu!” zgomotos Signor Balotelli iese de pe scenă şi mă ia în primire Pentru că era cât pe ce să dau greş, îmi zic c-o să mă certe Dar rânjeşte cu toată gura şi pare să fie foarte mulţumit — Ei! îmi şopteşte el A fost o idee bună! De-acum, să faci mereu aşa, mai multă acţiune, molto pericoloso, mai periculos, bene! Vai, sfinte mieunat, ce i-am făcut bietului Bartolomeu! *** În vreme ce eu încă mă gândesc cum să-i spun mai bine colegului ce i se cere, Balotelli mă trage cu el pe scenă cu pieptul umflat de mândrie Publicul se nelinişteşte dintr-odată — Ajutor! strigă o bătrână din ultimul rând, sărind de pe scaun Poşeta mea! Mi-a fost furată! Toţi se întorc mai întâi spre ea, apoi spre altă femeie, care şi ea strigă: — Doamne, nu-mi mai găsesc telefonul Hoţi de buzunare! Să facă cineva ceva! După ce alţi trei spectatori bagă de seamă că li s-a furat ceva şi anunţă asta prin strigăte puternice, izbucneşte un fel de panică Toţi sar de pe scaune şi încep să alerge în toate părţile Şi dintr-odată se aude un bărbat: — El a fost! Şi arată cu mâna spre scenă, unde toată trupa s-a adunat pentru finalul spectacolului L-am văzut bine! A fost clovnul! Opriţi-l pe hoţ! Vreo doi indivizi sar pe scenă şi-l înhaţă pe Charlie, care, rămas fără reacţie, se bâlbâie neajutorat: — Dar n-am făcut nimic Daţi-mi drumul, vă rog! Ce înseamnă asta? Însă bărbaţii îl ţin în continuare bine Unul îşi scoate telefonul şi spune: — Chiar acum sun la poliţie Şi după aia om vedea noi dacă ai făcut ceva sau nu, hoţ ordinar! Charlie pare că mai are puţin şi izbucneşte în lacrimi În creierul meu pisicesc se pune în mişcare o rotiţă Ceva nu se potriveşte aici Charlie sigur nu e hoţ, e prea de treabă pentru asta Şi cum ar putea un clovn să şterpelească lucruri în timpul unui spectacol? Doar stătea pe scenă sau în spatele ei Şi nici măcar nu s-a dus în public Am văzut asta, şi spectatorii la fel Un clovn ca el bate prea tare la ochi, cu peruca şi cu nasul lui de cauciuc Nu poţi să nu-l vezi Dar în afară de mine se pare că nimeni nu mai crede că acuzaţia asta e lipsită de logică Fiindcă toată lumea îl priveşte supărată pe clovn Văd şi că Pauli, Tom şi Kira s-au strâns laolaltă şi vorbesc precipitat între ei Se uită mereu la Charlie, nevenindu-le să creadă Deci nu sunt singurul căruia i se pare că e ceva suspect aici Văd în privirile copiilor că sunt foarte hotărâţi să-i dea de cap chestiei ăsteia M-ar fi mirat să vrea altceva În definitiv, cei trei sunt detectivi şi au rezolvat deja multe cazuri misterioase Fireşte, cu ajutorul meu, fiindcă eu sunt partenerul lor patruped şi fără nasul meu priceput n-ar merge nimic Gânditor, dau din vârful cozii Trebuie să-l ajut cumva pe Charlie, fiindcă sunt ferm convins că nu el e făptaşul Ce noroc uriaş că încă sunt prins cu circul ăsta Unde-ai putea mai bine să investighezi furtul, dacă nu aici? O să-i dau eu de cap Şi am şi deghizarea perfectă M-am hotărât: de-acum încolo sunt o pisică sub acoperire Un detectiv bun are neapărat nevoie de asistenţi — Bietul Charlie! — Ce-a să se aleagă de el acum? — N-ar face rău nici unei muşte! — Şi sigur n-a furat! — Trebuie să fie o greşeală la mijloc, fără îndoială Aşa vorbesc tovarăşii mei între ei Sunt foarte porniţi După harababura de la Luna-Hotel şi după ce-au venit poliţiştii şi l-au luat pe clovn în cătuşe, noi animalele am fost duse înapoi la circ şi-acum suntem din nou în cuşca noastră — Nici nu vreau să mă gândesc dacă e adevărat Oh my God! se aude O’Nelly Ce-o să se întâmple cu noi acum? — De ce spui asta? vreau eu să ştiu — Păi, gândeşte-te, behăie ea Dacă n-avem clovn, n-avem spectacol Şi Balotelli nu va găsi aşa uşor un înlocuitor pentru Charlie, for sure — Fără spectacol croncăne Romeo — Fără seminţe, continuă Julieta — Direct la adăpostul de animale! zice şi Floyd cu tristeţe — Nu, nu, nu, spun eu ca să-i liniştesc N-are rost să ne gândim la ce e mai rău O să se rezolve lucrurile repede, sunt sigur Dacă Charlie e nevinovat, atunci poliţiştii o să-şi dea seama Chiar dacă uneori trebuie să-i mai împingă cineva puţin pe pista cea bună, îmi zic eu — Şi dacă nu se-ntâmplă asta? — Dacă nu spun eu, dregându-mi glasul Mă aveţi pe mine! Prietenii mei mă privesc miraţi — Pe tine? întreabă Bartolomeu, care se plimbă nervos de colo colo în afara cuştii Ce vrei să spui cu asta? — Ei bine, eu nu sunt doar un motan Sunt şi un detectiv Şi încă unul chiar foarte priceput, dacă îmi daţi voie s-o spun — Un detectiv? Pataşon izbucneşte în râs şi se rostogoleşte pe jos Nu ştiu ce găseşte potaia asta naivă atât de amuzant Dar aşa sunt câinii, mereu săraci cu duhul — Un detectiv! răspund eu şi mai hotărât Acasă, în Hamburg, eu şi echipa mea am rezolvat deja multe cazuri — Cu echipa ta? repetă Pataşon neîncrezător — Chiar aşa, spun eu Împreună cu Kira, Tom şi Pauli Câteodată ne mai ajută şi babuşca, dar ea e mai degrabă un fel de asistentă În mare, se poate spune că eu sunt şeful trupei Ştiu, ştiu, poate că exagerez un pic, dar, la urma urmei, chiar cred că succesul nostru ca detectivi se datorează mai ales nasului meu Şi tot nasul meu îmi spune că trupa de teatru nu prea pare convinsă de ce le povestesc Un caz clasic de mărgăritare aruncate porcilor, îmi zic şi-ncep să mă arăt puţin ofensat — Păi, dacă chiar aşa stau lucrurile zice capra irlandeză, privindu-mă cu îndoială Spune-ne care e planul tău Plan? Care plan? Sfântă litieră, acum am nevoie de un plan?! Poate că m-am grăbit şi m-a luat puţin gura pe dinainte Tuşesc şi le spun, dând înapoi: — Deci da mai întâi trebuie să arunc o privire şi să găsesc un răspuns la cele patru mari C-uri — Cele patru mari C-uri repetă Floyd reverenţios — Cine, ce, cum şi când, răspund eu ca din puşcă Cine este implicat? Ce s-a întâmplat? Cum s-a petrecut? Când şi unde a avut loc? Floyd mă priveşte acum cu gura deschisă, nu credea că sunt în stare de atâta profesionalism Dar O’Nelly iar se bagă peste mine — Yeah, my friend, totul sună foarte bine Dar deja ştim toate astea Charlie este implicat S-au furat poşete şi telefoane În timpul reprezentaţiei de seară de la Luna-Hotel So what? Gata, acum am prins-o pe capra asta bătrână — Dar nu ştim totul! îi zic eu şi mă îndrept de spate ca să par mai mare Plecăm de la ideea că Charlie nu este deloc hoţul Aşa că trebuie să fie altcineva Şi nici nu ştim cum această altă persoană a furat obiectele de valoare A fost în timpul spectacolului? Sau chiar înainte? Sau poate în pauză? O privesc triumfător pe O’Nelly — Dar cum o să afli tu, o pisică, toate astea? behăie ea — Aşa e! latră acum şi Pat Este imposibil! — Staţi puţin! miaun eu misterios Tocmai mi-a venit o idee Asta e, da! Ascultaţi! Fără ezitare, îi numesc pe toţi membrii trupei să-mi fie asistenţi — Vrei să spui că acum suntem ajutoarele tale de şerif? întreabă O’Nelly — Da, ceva de genul, răspund eu Care dintre voi cunoaşte mai bine zona asta? Toate privirile se întorc spre Bartolomeu — Eu, confirmă pisica La lăsarea serii îmi place să mă plimb prin parc, ca să prind câţiva şoareci — Foarte bine, zic eu Atunci, o să te plimbi şi-acum, dar să laşi şoarecii în pace — Da? mă întreabă Bartolomeu, complet mirat — Da, confirm eu În schimb, o să tragi cu urechea la ce spun oamenii Poate că o să afli ceva aşa Şi cel mai bine ar fi să te duci până la hotel şi să dai târcoale şi pe acolo — După ce? Bartolomeu mă priveşte uimit — După tot ce ţi se pare suspect — S-a făcut, şefu! zice el şi se face nevăzut — Iar tu, Floyd, spun eu, întorcându-mă spre maimuţă, am şi pentru tine o sarcină Tu sigur poţi să ieşi fără probleme din cuşca asta, nu? Iar Floyd sare chiar atunci pe uşa cuştii, îşi strecoară mâna mică printre gratii şi împinge cu multă pricepere zăvorul într-o parte — Nicio problemo! spune el — Grozav! Tu trebuie să faci acelaşi lucru ca Bartolomeu, doar că aici, în circ Trebuie să ştim ce vorbesc artiştii între ei Poate că unul dintre ei are vreo bănuială care ne-ar putea fi de folos Ai înţeles? — Da! spune Floyd şi dispare — Ei, şi noi ce trebuie să facem? behăie O’Nelly nerăbdătoare — Noi? Noi rămânem pe loc, le ordon eu Dacă dispar prea mulţi dintre noi, asta o să bată la ochi Este o investigaţie sub acoperire, până la urmă Îmi dau seama că e dezamăgită Dar dacă începe capra asta să alerge pe aici, o să fim descoperiţi imediat Spre deosebire de Floyd, pe O’Nelly o vezi şi cu amândoi ochii închişi *** Durează o veşnicie până se întorc cei doi Floyd se întoarce primul şi parcă nu e în toate minţile şi vorbeşte precipitat — N-o să credeţi, chiţăie el Charlie s-a întors — Atunci totul e în regulă şi ne-am agitat degeaba, mormăie Pataşon — Nu cred, adaugă maimuţica Poliţiştii l-au adus înapoi şi i-au spus că n-are voie să părăsească parcul până nu se lămureşte situaţia — Asta ce începe Romeo — Mai înseamnă? termină Julieta Toţi se uită la mine — Da, le explic eu, asta probabil că înseamnă că încă-l bănuiesc pe Charlie, dar nu pot s-o dovedească Aşa că acum trebuie să se pună la dispoziţia lor, aşa-i zic ei, şi n-are voie să plece nicăieri — Bietul Charlie! se plânge Floyd Balotelli l-a chemat imediat la el şi l-a certat rău de tot Că provoacă scandal şi că Balotelli n-are nevoie de scandal Că acum toată lumea crede că circul e plin de hoţi şi că, din cauza asta, n-o să mai vină nimeni la spectacol — Şi Charlie ce-a răspuns? vreau eu să ştiu — Spunea mereu că n-a fost el, că nu e hoţ şi că e complet nevinovat A şi plâns Ne privim unii pe alţii cu îngrijorare — Ai mai aflat şi altceva? întreb eu — Nu Floyd ridică din umeri a regret — Toată lumea de la circ vorbeşte despre furturi Dar toţi sunt confuzi şi nimeni nu ştie ce s-a întâmplat Însă toată lumea crede acelaşi lucru: că nu Charlie e vinovatul Cad pe gânduri Investigaţia lui Floyd nu ne-a dus prea departe, dar a confirmat ceea ce ştiam deja: şi anume că nu clovnul e hoţul „Dar de ce nu l-a crezut poliţia?” mă întreb în sinea mea Că doar avea un alibi, era pe scenă Ce ştiu ei şi nu ştim noi? Şi, mai ales, ştiu ceva sau l-au luat pe Charlie fiindcă nu aveau pe cine să ia? Un mieunat îmi întrerupe şirul gândurilor S-a întors şi Bartolomeu Şi el chiar a aflat lucruri interesante — Staţi să vedeţi! ne strigă el Asta nu e prima oară când se fură ceva Toată lumea vorbeşte numai despre asta în parc, de parcă hoţii ar fi aici de ceva vreme şi poliţia n-a putut până acum să-i prindă Dar ştiţi care e partea cea mai rea? Face cu pricepere o pauză dramatică; până şi eu aş putea să învăţ ceva de la bătrân, fiindcă îl privim cu răsuflarea tăiată, atât de nerăbdători suntem — Toţi îi bănuiesc pe cei de la circ, continuă el — De ce? întreb eu Hoţul a fost mereu clovn? — Nu stai să vezi oftează Bartolomeu Câţiva spun că au văzut un clovn Alţii bănuiesc că a fost un acrobat Şi unul spune că a văzut chiar un bărbat în costum de director de circ — Impossible! strigă O’Nelly zguduită Şi ceilalţi vorbesc indignaţi între ei — Hmm, hmm, hmm, torc eu Totul sună foarte misterios Ceva nu se potriveşte aici, prieteni, deloc nu se potriveşte Poate că în circul vostru există unul sau mai mulţi hoţomani Observaţia mea stârneşte revolta tuturor şi dă naştere unui vacarm îngrozitor — Sau poate că, zic eu mai departe neabătut, cineva vrea să arunce suspiciunea asupra oamenilor voştri ca să-şi scape pielea Acum toată lumea se uită la mine mută — Chiar este un camuflaj excelent, zic eu Dacă te costumezi ca un clovn, nimeni nu te poate recunoaşte cu uşurinţă! — That’s absolutely right! strigă O’Nelly Şi ar fi, de fapt, foarte inteligent Numai oamenii pot veni cu idei din astea! — Dar cum aflăm noi cine se ascunde în spatele lucrurilor ăstora? miaună Bartolomeu disperat — Asta e o întrebare foarte bună, îi răspund Ţi s-a mai părut ceva neobişnuit în parc? — Nu, nu în parc Înainte să pot intra în hotel, un bădăran din echipa de curăţenie m-a gonit de-acolo cu mopul Am reuşit să-mi iau tălpăşiţa înainte să mă nimerească — Hmm, hmm, hmm, mă repet eu Cum mai stai cu piciorul tău scrântit? — O, e din nou bine De mâine cred că o să fiu în stare să-mi fac şi numărul — Foarte bine! spun eu bucuros Fiindcă acum chiar am un plan Sfântă sardină în ulei, unul de-a dreptul extraordinar! O raită prin parc şi două mărturii — Hmm, hmm, hmm, spune Bartolomeu gânditor Sună într-adevăr ca un plan Aşa, şi? Se îndoia cineva? — Doar v-am spus, adaug eu Tocmai i-am explicat tovarăşului meu geamăn ce-ar trebui să facem mai departe Toţi plecăm de la presupunerea că Charlie nu a furat nimic şi că hoţul e cineva care operează îmbrăcat ca un clovn sau ca un artist de circ Şi pe acest cineva trebuie să-l scoatem din văgăună Fiindcă Bartolomeu este singurul animal de la circ care se poate plimba liber şi nevăzut în Luna-Park, el o să fie de acum investigatorul nostru sub acoperire – va umbla pe acolo, va aduna informaţii, va strânge indicii Şi fiindcă parcul e foarte mare şi el nu cunoaşte foarte bine meseria de detectiv, o să-l sprijin din toată puterea în ce face, ca o a doua Lotte a lui, ăăă ca o a doua pisică Fireşte că noi doi vom merge în locuri diferite, ca să nu-şi dea nimeni seama că eu nu sunt Bartolomeu Până acum, e genial! — Există însă o singură problemă, mică de tot îmi întrerupe pisica neagră şirul gândurilor Tu nu ştii zona deloc şi o să te rătăceşti imediat Adică nici nu eşti în stare să găseşti drumul înapoi până la hotel de unul singur Oare s-a strecurat cumva puţin sarcasm în vocea lui? Ce obrăznicie! — Dar nu e o problemă, spun eu, puţin înfumurat Noi doi, frumoşi cum suntem, vom merge în noaptea asta să vedem casele, tufişurile şi prăvăliile şi tu o să-mi arăţi parcul, prezentându-mi fiecare colţişor Şi mâine dimineaţă pornim la drum! — Nu e o idee proastă deloc! Bartolomeu dă din cap aprobator — Aşa facem! *** Înainte să putem pleca în rondul de noapte, ne mai aşteaptă încă două spectacole – cel de după-amiază de la circ şi cel de seară, din teatru Şi chiar dacă de acum mă simt ca un profesionist, treaba asta pare un stres continuu Nu iau şi ei o pauză? Începe să mi se strice tot cheful Îmi fac ambele numere cu o anume rutină; Charlie, dimpotrivă Bietul clovn se împiedică de orice şi şi-a uitat mişcările aproape complet Dar cel mai rău e că nimeni din public nu râde la ce face Şi cumva mi se pare că azi n-ar mai fi la fel de multă lume ca ieri; văd mai multe scaune goale Balotelli n-o să fie în cea mai bună dispoziţie Probabil că s-a dus vorba despre hoţi, iar lumea se ţine departe de circ, de frica lor Aşa că ar fi cazul să aflăm totuşi ce se petrece Dar după spectacol sunt atât de obosit, că aş prefera să zac o vreme Poate că am putea amâna rondul până mâine dimineaţă, după ce bag vreo zece ore de somn, îmi zic, dar chiar atunci îl aud pe Bartolomeu şoptindu-mi: — Pornim în două ore! Te trezesc eu! — Sigur! Sunt pregătit, îi zic eu Având în vedere că planul a fost al meu, nu prea pot să dau înapoi acum *** Nici nu se lasă bine întunericul, că tovarăşul meu îşi şi face apariţia; Floyd deschide cuşca pentru mine şi pornim Eu şi Bartolomeu ne scoatem cu mare atenţie botul afară din cort Afară e întuneric beznă, dar din fericire pisicile văd mult mai bine noaptea decât oamenii Aşteptăm până când ochii ni se obişnuiesc perfect cu întunericul şi verificăm împrejurimile Nu e nicio mişcare nicăieri Aşa că pornim în fugă, traversând curtea şi ocolind rulotele în care locuiesc angajaţii circului Chiar atunci se deschide uşa unei rulote şi signor Balotelli iese ţinând în mână o sticlă verde O ştergem chiar pe lângă picioarele lui şi ne aruncăm în cel mai apropiat tufiş Auzim cum sticla îi cade pe pământ şi directorul strigă: — Mamma mia, ce-a mai fost şi asta? Chiar atunci ne întoarcem să-l privim şi-l vedem stând în mijlocul curţii speriat ca de fulger Se freacă la ochi cu ambele mâini — Of, of, nu e bine! Două pisici? Să fi fost o iluzie? Sau văd dublu? Trebuie s-o las mai uşor cu vinul, mamma mia Bartolomeu chicoteşte — Acum are la ce să se gândească, zice bucuros şi porneşte mai departe Mă uit să nu-l pierd din ochi şi-o tulesc după el — Ce voiai să spui? îl întreb — Bătrânului guzgan îi place să petreacă prea mult cu sticla, îmi explică tovarăşul meu Şi de fiecare dată începe să cânte fals, până te dor urechile Ori asta, ori începe să se lamenteze şi devine teribil de plângăcios Nu ştiu exact ce e mai rău — Da? Deschizătorii mei de conserve nu fac aşa Werner şi Anna beau şi ei chestia asta din sticlele verzi, dar apoi nu se pun deloc pe cântat şi pe plâns Ei încep să se amuze şi să chicotească Însă nu am timp să stau la discuţii filosofice, fiindcă Bartolomeu mă zoreşte Mă plimbă de-a lungul şi de-a latul întregului parc Şi, în scurt timp, îmi pierd complet orientarea în spaţiu Unde mai pui că e şi destul de înfricoşător aici afară, pe întuneric Tiribombele şi trenurile se profilează negre şi ameninţătoare pe cer şi în tufişuri mereu trosneşte, scârţâie şi foşneşte ceva Ce înspăimântător! Tovarăşul meu se opreşte şi rămâne nemişcat chiar în faţa tunelului ororilor — Oare vrem să intrăm? îmi şopteşte el Acolo? A înnebunit? Mi se ridică imediat părul de pe coadă — Ţi-e frică? vrea Bartolomeu să ştie — Mie? Fireşte că nu — Atunci haide! spune el O să fie belea! — O, nu! zic eu, încercând din răsputeri să nu par un laş N-am venit aici să ne distrăm, dă-mi voie să-ţi reamintesc Avem o misiune — Bine atunci, oftează pisica dezamăgită şi pleacă mai departe Pfiu, ce noroc am avut! Aşa că înaintăm prin noapte După ceva vreme, Bartolomeu întreabă: — Deci ai învăţat ceva despre locul ăsta? — A, da, clar, sigur, mă bâlbâi eu — Atunci zi-mi unde suntem exact! — Ăăă, pe undeva pe lângă roller coaster? îmi dau eu cu părerea Bartolomeu mai oftează o dată, de data asta mai adânc — Complet greşit Trenul e în cu totul altă parte Nu te pot lăsa mâine de unul singur în halul ăsta Haide, să mai dăm o tură Dăm tură după tură şi la un moment chiar am sentimentul că ştiu unde mă aflu — Suntem în spatele hotelului, îi spun eu mândru lui Bartolomeu — Aşa-i! strigă el uimit Super, acum ai reuşit! — Dap, răspund eu înţepat Aşa că acum putem merge în sfârşit să dormim Tocmai ne pregătim să pornim amândoi, umăr la umăr, spre casă, când aud pe cineva vorbind în spatele unor arbuşti; vocile îmi sună al naibii de cunoscute E cumva e cumva Werner? Ce face el afară la ora asta? — Vino cu mine, îi şoptesc eu lui Bartolomeu şi alerg fără zgomot în direcţia din care se aude vocea profesorului Într-adevăr, îl găsesc stând pe o bancă şi alături, lipită de el, e Anna Werner îşi pune un braţ pe după umerii ei şi cu cealaltă mână umblă agitat prin buzunarul jachetei Aha, cred că ştiu ce se petrece acum! — Hai să stăm un moment aici, îi propun lui Bartolomeu O să fie distractiv — Dar cine sunt ăştia? Şi ce-o să fie distractiv? — Ei sunt Werner, deschizătorul meu de conserve, şi Anna, prietena lui Fii atent, acum îi pune inelul! — Ce-i face? — Îi pune inelul, repet eu entuziasmat şi mă ghemuiesc sub un tufiş Bartolomeu se uită de parcă n-ar fi înţeles nimic, dar se aşază totuşi lângă mine Werner îşi drege glasul o dată, apoi încă o dată — Draga mea Anna începe el greoi şi se opreşte iarăşi, ca să-şi mai dreagă glasul o dată Iubita mea Anna, începe din nou — Da, ce e? murmură femeia somnoroasă de pe umărul său — Iubită Anna, când ai intrat în viaţa mea, odată cu tine a intrat şi soarele Sfinte Sisoe, Werner vorbeşte de parcă ar fi învăţat textul pe de rost Până şi Anna pare că-i găseşte cuvintele amuzante, fiindcă şi-a îndreptat spatele şi-l priveşte curioasă pe profesor Werner îşi bagă iar mâna în buzunarul jachetei — Şi nu-mi pot închipui o viaţă fără tine, o viaţă fără soare Acum tuşeşte — Da? şopteşte Anna — Şi de aceea vreau să te întreb dacă îţi poţi închipui Nu, am greşit Voiam să te întreb dacă ai vrea — Ah! se aude în momentul ăsta un strigăt de undeva din stânga Aici eraţi! Şi o siluetă ale cărei contururi le ştiu prea bine trece printre tufişuri chiar acum — Sfinte al pisicilor! strigă Bartolomeu Cine mai e şi asta? Temător, se lipeşte de pământ — Nu-ţi face griji, îi şoptesc eu E doar babuşca, mama Annei E gălăgioasă, dar complet inofensivă — Ce v-am mai căutat! strigă babuşca şi se aşază pe bancă lângă Werner Ce faceţi? E vremea pentru somnic! — Noi ăăă am zis să mai facem o plimbare de seară, se bâlbâie Werner, cu umerii căzuţi E aşa frumos afară — Plimbare de seară? Dar e miezul nopţii! răspunde babuşca uimită Trebuie să ne culcăm Mâine e o zi lungă Haide, Haide! Bătrâna se ridică, îşi pune mâinile în şolduri şi-i priveşte impunător pe cei doi Anna şi Werner par ruşinaţi din cale-afară, dar pornesc tăcuţi şi ascultători după babuşca Ne mai plimbăm prin parc o vreme, după care facem o scurtă pauză Bartolomeu se holbează în gol, pare să se gândească la ceva — Hmmm, spune el în cele din urmă Înseamnă că Werner al tău nu i-a pus inelul prietenei sale, nu? — Nu, n-a mai ajuns la asta, din cauza babuşcăi Dar a fost cât pe-aci — Şi ce e chestia asta mai exact, punerea inelului? întreabă el — Păi atunci când oamenii vor să se împerecheze, bărbatul o întreabă pe femeie dacă vrea să fie soţia lui Şi apoi îi pune un inel pe deget, ca s-o însemneze, îi explic eu — Deci aşa fac! Foarte complicat, e de părere tovarăşul meu — Da, dar dragostea e mereu complicată la deschizătorii de conserve, spun eu şi gândurile îmi fug imediat la domniţa inimii mele Fără să vreau, îmi scapă un mieunat mic şi nostalgic De parcă mi-ar putea citi gândurile, îl aud pe Bartolomeu: — Da, dragostea e imposibil de complicată, şi nu doar la oameni Oriunde s-ar întâmpla Te-ai îndrăgostit vreodată? — Ahem eu ăăă Încerc să evit subiectul Nu-mi place deloc să-mi expun gândurile cele mai intime în felul ăsta Bartolomeu mă priveşte, aşteptând — Da? întreabă el ca să încurajeze Ei, ce rost are să mă ascund! Lui îi pot povesti fără teamă, oricum n-o să ne mai vedem probabil niciodată după ce se termină concediul nostru aici — O cheamă Odette şi este cea mai frumoasă, deşteaptă şi de treabă pisică din lume! — Şi ea te iubeşte pe tine? — Asta nu ştiu, mă văd eu nevoit s-o recunosc N-am avut niciodată curaj să-i spun ce simt pentru ea Mi-e teamă ca nu cumva să râdă de mine — Cunosc şi eu sentimentul ăsta, oftează Bartolomeu Mi s-a întâmplat la fel — Serios? Ai fost şi tu îndrăgostit de Odette? De unde o ştii? întreb eu uluit — Nu, fireşte că nu! strigă Bartolomeu, făcând ochii mari Eu spuneam de marea MEA dragoste Îşi lasă capul în pământ Pare dintr-odată foarte trist — Dacă-ţi povestesc ceva, promiţi să o ţii pentru tine? mă întreabă el — Desigur, promit eu Sunt un excelent păstrător de secrete — Sunt sunt îndrăgostit de Pat — Ce? De cine? şuier eu, părându-mi-se că n-am auzit bine — Şşşt! Vorbeşte mai încet! se răsteşte Bartolomeu De Pat, acest minunat pudel repetă el în şoaptă Îl privesc speriat şi mă simt zguduit din cap până-n picioare Un motan care iubeşte o căţea Văleu! E mai rău decât cu Romeo şi Julieta şi total lipsit de speranţă — Sfântă litieră! şoptesc eu Bietul de tine Bartolomeu clatină din cap şi oftează foarte, foarte adânc Aş vrea să-l întreb cum s-a putut întâmpla asta şi dacă Pat ştie, dar chiar atunci pe creanga unui copac de deasupra noastră cârâie o pasăre obraznică Scoate zgomote atât de puternice, că sărim amândoi în sus de frică Cum se face că e trează în toiul nopţii? Reunit cu Kira şi compania E clar: mai e puţin şi vine răsăritul Eu însă n-am nicio idee răsărită, încă mă mai întreb cum ar trebui să mă descurc în parcul ăsta imens şi să găsesc şi hoţii în acelaşi timp Aşa că doar soarele e cel care răsare În scurt timp, două pisici negre care se plimbă de colo colo o să înceapă să cam bată la ochi Trebuie să ne întoarcem deci repede la cort Dar înainte de asta, mai avem o singură misiune importantă Trebuie să le cer ajutorul asistenţilor mei! Adică trebuie să ajungem în hotel, la Kira şi la prietenii ei, şi să facem cumva să-i aducem de partea noastră E foarte bine că mă ajută trupa de la circ şi mai ales tovarăşul Bartolomeu, dar un neastâmpăr din coadă mă face să cred că n-o să fie de ajuns dacă vrem să aflăm cine sunt cu adevărat hoţii În timp ce Bartolomeu se întoarce să plece, miaun în urma lui — Stai, prietene, mai avem încă o misiune la hotel Se întoarce spre mine şi mă priveşte uimit — Da? Eu mă gândeam că mergem să ne odihnim puţin înainte să începem cercetările în parc — Teoretic, e o idee bună Dar e mai practic să mergem să discutăm cu copiii mei acum, îi explic eu — Cu copiii tăi? Bartolomeu pare încurcat — Şi eu care credeam că iubirea dintre tine şi Odette n-a fost chiar aşa de serioasă De unde ai copii? Sau poate mai umbli şi cu altă pisică? Atunci nici nu mă mai miră că nu ţi-a mers până acum cu Odette O pisică mândră nu s-ar băga niciodată în aşa ceva! Mă văd nevoit să zâmbesc în sinea mea — Dar nu mă refer la pisoiaşi! Ci la copiii mei umani: Kira, Tom şi Pauli! — Aşa deci! Bartolomeu se aşază în fund şi se scarpină cu o gheară în spatele urechii — Dar ce ai de vorbit acum cu ei? O să ne prindă cineva în hotel şi o să dăm de bucluc — Haide, nu mai fi aşa fricos! Copiii ne vor ajuta să prindem adevăraţii hoţi — Pentru ce avem nevoie de ei? Parcă spuneai că ei sunt doar asistenţi şi că tu eşti adevăratul detectiv Iar asistenţi ai deja destui, dacă te gândeşti la toate animalele din circ Da, aşa credeam şi eu Dar acum a venit vremea să spun adevărul — De fapt, Kira este mai degrabă partenerul meu, nu asistenta Nu ştiu dacă aş fi putut să rezolv vreun caz fără ea Oricum, nu la fel de repede Bartolomeu mă priveşte mustrător — Vrei să-mi spui că nu te-ai descurca fără ajutorul oamenilor? — Nu, nu, nici vorbă Vreau doar să spun că investigaţia se termină mai repede cu ajutorul lor Şi aici totul depinde de viteză, nu? Bietul Charlie este într-o situaţie oribilă şi are nevoie de ajutor acum, nu mai târziu Dublul meu lasă capul într-o parte — Hmm, ai dreptate Dar cum o s-o facem pe partenera ta să înţeleagă? Majoritatea oamenilor nu înţeleg nimic când le explică o pisică ceva — Lasă asta în seama mea Cea mai mare provocare va fi să-i găsim în hotelul ăsta uriaş — Atunci lasă asta în seama MEA Spune-mi doar cum arată camera pe dinăuntru ca să-ţi spun la ce etaj trebuie să căutăm Acum eu sunt cel care face ochii mari — Ce vrei să spui? Poţi să vezi telepatic? Scoate un şuierat chicotitor de pisică şi până şi mustăţile îi tremură — Miau! Ce bine-ar fi! Dar nu Camerele au diferite teme: piraţi, circ, cowboy şi aşa mai departe Şi fiecare nivel are o temă Ştiu asta pentru că am fost adesea adus în hotel drept cadou aniversar pentru câte cineva Chelnerii aduc dimineaţă un tort aniversar în cameră Pe cărucior pun două clopote de argint, pentru acoperit tăvile Sub unul e tortul, iar sub celălalt mă ascund eu Iar când copilul ridică clopotul, are parte de o surpriză imensă Torturi? Clopote? Cărucioare de servire? Dumnezeule, oare cât de jos poţi să te cobori ca pisică? Sunt bucuros că în viaţa adevărată sunt o pisică profesorală şi nu una de circ Dar ca să nu-l supăr pe Bartolomeu, mă prefac că sunt total uimit de cealaltă ocupaţie a lui — Sub un clopot de argint! Dar cât de amuzant pare! Super, înseamnă că te descurci în hotel Camera Kirei şi-a prietenilor ei arată ca o navă Paturile au nişte ferestre rotunde – Kira le-a zis „hublouri” În cameră mai sunt un catarg cu pânză şi un steag negru cu un cap mort pe el Arată oribil! Cine-şi decorează dormitorul în halul ăsta? — Un steag cu cap de mort? Bingo! strigă Bartolomeu entuziasmat Înseamnă că prietenii tăi sunt la etajul piraţilor Îl găsim Ne mai lipseşte doar numărul camerei Era mică sau mare? Ce întrebare! De unde să ştie o biată mâţă ca mine aşa ceva? E incredibil de greu să măsori dimensiunile unei camere când tu însuţi n-ai nici măcar jumătate de metru şi vezi lumea doar de jos — Sfântă sardină în ulei! Habar n-am Ce să ştiu eu despre camere de hotel? — Hai, prietene, nu te supăra acum! O s-o găsim noi pe Kira Ştii câte paturi erau în cameră? Las capul în jos şi încerc să-mi amintesc — Hm, stai puţin Cred că erau două paturi din astea comice, cu două etaje Un pat jos şi unul sus, cum ar veni Cu totul patru paturi pentru copii şi babuşca Şi în a doua cameră era un pat dublu pentru Werner şi Anna Bartolomeu se holbează la mine şi începe să dea din coadă — Excelent, dragul meu! Atunci stau în apartamentul pentru familii Există doar două dintr-acelea şi ştiu exact unde se află Înseamnă că problema noastră e ca şi rezolvată! Să mergem! O ia din loc, iar eu îl urmez Înainte să-mi pot face griji pentru cum o să pătrundem în hotel, Bartolomeu mă aduce deja în faţa unei intrări auxiliare — Şi acum, repede, Winston! Pe-aici sunt lifturile pentru marfă şi scările de urgenţă Trebuie să ajungem la etajul doi fără să fim văzuţi de nimeni El merge în faţă, eu mereu în spate Urcăm neobservaţi până la primul etaj De fapt, nu numai că nu suntem văzuţi, dar pe măsură ce ne furişăm tiptil de-a lungul pereţilor, noi suntem cei care văd ceva interesant: tânăra căreia Werner îi dăduse ieri cheia de la uşă stă sprijinită de peretele primului etaj Nu e singură, ci stă de vorbă cu un bărbat Dar ce zic? Ăştia nu vorbesc Se sărută În zori, pe scările hotelului Aş vrea să văd mai de aproape ce se întâmplă, dar Bartolomeu şuieră după mine — Winston, ce faci acolo? Vrei să te descopere!? — Nu, dar voiam să văd Eu — Să mergem! E recepţionista Lucrează la intrare şi ştie bine că există o pisică neagră în parc Dacă ne vede, ne-am dus pe copcă La fel şi tipul El se ocupă de oamenii de serviciu şi ştie hotelul şi parcul ca-n podul palmei Şi pe noi animalele la fel Aşa că hai s-o ştergem! Da, Bartolomeu sigur ştie bine de cine trebuie să ne ferim pe-aici Când începem să urcăm al doilea rând de trepte, ne iese o bătrână în cale — Văleu! strigă ea speriată Ce mai e şi asta? Se îndreaptă înapoi spre palierul dinspre care tocmai venise — Holger, vino repede! Au scăpat pisicile! Pisici negre, care mi-au tăiat calea de la stânga la dreapta! Asta aduce ghinion! Ce aduce? Ghinion? Obraznica! Aş vrea să mă opresc şi să-i spun doamnei ce cred despre ea, dar Bartolomeu se răsteşte la mine: — Fratefratefrate, aleargă mai repede, prietene! Sau vrei să rămâi prins pe-aici în camera unei bunicuţe superstiţioase? Haide, cale-o! Alerg împiedicat în urma lui, fiindcă fireşte că nu vreau să fiu prins Dar încă aud cum Holger, bărbatul strigat de bătrână, încearcă s-o liniştească — Bunicuţo, calmează-te Nu e nimeni aici, cu atât mai puţin două pisici negre Iar ai băut lichior de ouă? *** În sfârşit, se deschide uşa Să fi tot zgâriat şi mieunat la ea o jumătate de oră, după ce un domn ciudat ne-a gonit de la cealaltă uşă, în doi timpi şi trei mişcări Şi, în sfârşit, prin crăpătură recunosc un chip care mi-e foarte cunoscut! Kira! De uşurare şi entuziasm, nu ştiu dacă să sar mai întâi în jurul ei sau să mă frec de picioarele ei Mă decid pentru cea din urmă, la care adaug şi un tors foarte zgomotos Kira izbucneşte în lacrimi Dar de ce oare? Nu se bucură să mă vadă? — Winston! În sfârşit! Mi-am făcut atâtea griji pentru tine! Aşa deci! Sunt lacrimi de bucurie Îngenunchează pe podea, mă ia cu amândouă mâinile şi mă trage la pieptul ei Bartolomeu ne priveşte cu ochii holbaţi de mirare Se pare că nu e obişnuit să vadă atâta afecţiune din partea unui om pentru o pisică Kira l-a văzut şi ea acum — O, ai adus şi un prieten cu tine Dar stai puţin, pe tine te ştiu! Eşti pisica de la circ Bartolomeu miaună dizgraţios Poate că vrea să-i explice că ea nu pe el, ci pe mine m-a văzut, şi că, dacă ar fi fost el, ar fi făcut toate numerele cu mai multă pricepere Dar e o stare de fapt prea complicată ca să le-o poată explica Kirei şi copiilor Eu aş fi bucuros dacă aş reuşi acum să le explic celor trei de ce nu pot să mă întorc să huzuresc în hotel şi să-mi petrec ziua în rucsacul lui Tom, ci trebuie să fiu agent sub acoperire în parc De îndată ce mă pune Kira jos, mă duc spre sacoşa de pânză a lui Pauli, o lovesc cu una din labele din faţă şi şuier cu putere Poate că puştii vor înţelege că vreau să vorbesc cu ei despre hoţii de poşete Din păcate, tot ce văd sunt trei perechi de ochi care mă privesc cu mirare Haideţi odată, pantomima mea a fost de cinci stele! Nici Kira nu pricepe, şi totuşi nu e grea de cap! — Winston, ce vrei cu sacoşa mea? întreabă Pauli Nu e nici pic de mâncare înăuntru Sfântă sardină, dar nu mi-e foame! Dau energic din cap, apoi încep să trag sacoşa după mine şi mă bag cu ea sub pat, ca şi cum acolo ar fi ascunzătoarea mea Tom îngenunchează lângă pat şi se uită sub el — Totul e în regulă, prietene? Arăt spre sacoşă şi şuier cu putere Îl aud pe Bartolomeu chicotind în spate — Aveai dreptate Oamenii şi pisicile se înţeleg de parcă ar vorbi aceeaşi limbă — Aşteaptă O să-mi iasă, o să vezi, răspund eu enervat, deşi nu ştiu, din păcate, nici eu cum o să reuşesc Mai întâi mă strecor afară de sub pat şi alerg cu sacoşa în gură spre Kira Dacă poate cineva de-aici să-şi dea seama ce vrem, atunci ea e Mă trag lângă ea, las sacoşa să cadă pe podea şi arăt cu coada spre ea Kira lasă capul într-o parte şi mă priveşte gânditoare — Hmm, e ceva cu sacoşa asta, da? Mnu prea, nu e vorba despre sacoşa asta Ci despre genţi în general Despre genţi furate Dau din coadă şi mă gândesc cum aş putea să-i explic mai bine ce vreau să zic Iar Bartolomeu nu mă ajută deloc zgâindu-se la mine tot timpul — Nu vreau să ţi-o spun, miaună el, dar dacă nu reuşeşti să le explici în curând, va trebui s-o ştergem — Dacă nu vrei s-o spui, atunci nu spune nimic, mă răstesc eu la atotştiutorul ăsta Dar are dreptate, fireşte Între timp, afară s-a făcut lumină Dacă vrem să ne întoarcem nevăzuţi la cort, atunci trebuie să ne grăbim Când suntem doi, sărim prea uşor în ochi şi-atunci Balotelli o să-şi dea seama că n-are o singură pisică neagră în echipă Nici nu vreau să ştiu ce s-ar întâmpla dup-aceea Înainte să apuc să-mi fac griji în privinţa asta, Kira are o idee fabuloasă — Ştiu! strigă ea deodată Are vreunul din voi foaie şi pix? Pauli dă din cap — Da, am eu Ar fi trebuit să fac şi nişte exerciţii de matematică aici Ideea creaţă a mamei! Râde, după care se duce la noptiera ei şi scoate de-acolo un caiet cu un creion, pe care i le dă Kirei Ea deschide caietul şi-l pune în faţa ei pe podea — Aşa, o să aflăm în curând ce vrea Winston de la noi Se apleacă şi începe să scrie ceva pe caiet Eu o privesc curios peste umăr AĂÂBCDEFGHIJKLMNOPQRSŞTŢUVWXYZ Dar ăsta e alfabetul Kira a scris tot alfabetul pe caiet Îl recunosc imediat fiindcă, de când am făcut schimb de corpuri, pot să şi citesc Kira îmi face semn din cap, încurajându-mă — Haide, Winston! Arată spre litere Arată-mi ce vrei să spui Sfântă sardină, Kira asta a mea e o domnişoară de mare clasă Tom şi Pauli sunt la fel de uimiţi ca şi mine, deşi ştiu şi ei de abilităţile mele Numai Bartolomeu pare pentru câteva clipe că e pe cale să leşine Aşa-i şi trebuie, prostovanul Pisici obosite şi clovni falşi Sunt mort de oboseală Mai bine nu vă povestesc Sunt frânt În mod normal, pisicile dorm cel puţin şaisprezece ore pe zi Dar acum sunt treaz de aproape treizeci şi şase de ore şi într-o stare demnă de milă După ce i-am explicat cu dibăcie Kirei că eu şi noii mei tovarăşi suntem la vânătoare de hoţi de poşete şi că am nevoie de ajutorul lor, a mai durat o vreme până să putem părăsi hotelul Căci Kira, Tom şi Pauli n-au înţeles imediat că eu sunt sub acoperire şi că trebuie să mă lase să mă întorc imediat la circ Deşi am reuşit cumva să-i fac să înţeleagă şi asta, mi-a luat o groază de timp Bartolomeu nu mi-a fost de mare ajutor Era tare uimit că pot să citesc şi n-a mai scos nici măcar un miau Oricum, până la urmă a mers Şi-n plus, copiii ne-au promis să ne ajute şi chiar să facă cercetări prin parc Totuşi, se pare că, din păcate, n-o să mai pot trage niciun pui de somn în viitorul apropiat Căci am şi o sarcină acum: trebuie să umblu prin parc şi să mă uit după tot ce pare suspect Cum a făcut Bartolomeu El e şi motivul pentru care încerc să-mi vin în fire şi să nu mă las văzut În primul rând, nu vreau să cad de prost în faţa lui În al doilea, are o figură la fel de deznădăjduită ca a mea – doar şi-a petrecut noaptea cu mine Mergând nesigur pe patru picioare, acum se târăşte până la uşa cortului, privind după colţ — Nu e nimeni! Putem intra, şopteşte el — OK, boys, go for it! strigă O’Nelly să ne încurajeze Bătrâna capră se pricepe să te bată la cap, îmi zic eu, venind repede în urma lui Bartolomeu A dormit bine mersi toată noaptea Drumul care duce la cortul de circ se bifurcă, iar eu şi Bartolomeu ne facem cu ochiul ca şi cum am fi înţeleşi El o ia la stânga, eu la dreapta Am stabilit să ne revedem în acelaşi loc la începutul spectacolului cu indieni Spectacolul e anunţat prin toate difuzoarele, aşa că Bartolomeu, care nu poate citi ceasul, ştie când să se întoarcă Atunci o să ne putem spune unul altuia ce am aflat Hotărăsc să pornesc mai întâi spre hotel Nici acum nu sunt sigur că ştiu foarte bine locul Însă drumul până acolo şi înapoi n-am cum să-l rătăcesc În parc e, ca întotdeauna, un haos de nedescris: copiii fug chirăind de lângă părinţi ca să ajungă mai repede la trenuleţe Aşa că stau mai ales pe marginea drumului sau alerg prin tufişuri, ca nu cumva să mă calce cineva pe coada ultra- sensibilă — Ai auzit de furturile astea din ultima vreme? prind din zbor câteva cuvinte Sunt două femei care stau şi vorbesc pe o bancă din parc — Da, e îngrozitor, ce mai, spune una dintre ele Sună interesant! Mă strecor repede mai aproape de ele şi mă ascund în spatele băncii, ca să pot auzi mai bine Însă cealaltă scoate acum de undeva o pungă de hârtie care foşneşte de nu mai înţeleg nimic Aşa că încep să fac pe motănaşul şi să mă frec de picioarele celor două doamne, torcând — Ia te uită, strigă prima uimită Ce bursucel dulce! Bursucel? Dar am cumva o dungă albă pe cap? Sau un corp diform? Doamna nu prea ştie multe lucruri despre lumea animalelor Totuşi, începe să mă atingă pe cap şi să mă mângâie între urechi Excelent! Din păcate însă, toate mângâierile astea mă toropesc şi mai tare şi aproape că pot să-mi simt capul căzându-mi adormit în piept Atenţie, Winston! Nu aţipi, mă cert eu pe mine însumi — În ziua de azi, nimeni nu mai e la adăpost de hoţi, continuă cea de-a doua doamnă Nici măcar într-un parc de distracţii — Mare dreptate ai, draga mea Pe ce lume mai trăim şi noi Nu putem decât să sperăm că poliţia o să-i găsească repede pe gangsterii ăştia Dau amândouă din cap cu tristeţe Din păcate, conversaţia lor n-a fost de prea mare ajutor şi nu par să ştie prea multe despre ce se întâmplă în parc Aşa că mă car şi-mi văd de drum Peste tot unde sunt adunaţi mai mulţi oameni, aud conversaţii similare Furturile de zilele trecute sunt într-adevăr subiectul preferat de conversaţie Şi toată lumea ar vrea să fi auzit sau văzut ceva – însă nimeni nu ştie nimic concret ori mai multe decât ştiu eu Instinctul îmi spune că trebuie să mă întorc la circ, ca să pot face schimb de informaţii cu tovarăşul meu; dar mai întâi trebuie să fac o scurtă pauză Calea înapoi e destul de lungă – n-aş vrea să rămân fără putere pe drum Aşa că-mi întind toate cele patru picioare sub un tufiş, soarele îmi gâdilă burtica şi apoi adorm pur şi simplu Mă trezeşte un zgomot asurzitor Sar în sus şi văd cum o mamă îşi trage copilul mic înspre tufişul meu Pentru câteva clipe, nu mai ştiu unde sunt şi privesc pierdut în jur Dar mă dezmeticesc repede Sfântă litieră, Bartolomeu mă aşteaptă deja! Oare am dormit mult? Presimţind că o să se întâmple ceva rău, mă întind din toate oasele şi o iau din loc Ajung la circ în timp record La început, nu-mi găsesc geamănul, dar aud apoi un horcăit uşor venind dintr-un tufiş şi mă duc să văd de unde vine Bartolomeu e chiar acolo, ghemuit, şi doarme! Trebuie să mă împing cu nasul în el de câteva ori până când se trezeşte Speriat, sare în picioare — Unde? Cine? Cum? Ce? miaună el — Bună dimineaţa! îi zic eu ironic A reuşit domnul să adoarmă? Stânjenit, Bartolomeu îşi drege glasul şi porneşte în contraatac — Te-am aşteptat o eternitate, mă ceartă el Şi probabil că am adormit puţin Ce altceva e de făcut sub blestematul ăsta de tufiş? Unde ai fost tot timpul ăsta? — Ăăă am fost reţinut, mă bâlbâi eu şi încerc să schimb subiectul Şi? Ai aflat ceva? Bartolomeu dă din cap că nu Şi el a auzit câţiva oameni vorbind despre hoţi, dar nu ştiau nimic concret — Asta e, conchide el resemnat după ce-i dau şi eu raportul Trebuie s-o luăm de la capăt Poate că ar trebui să mergem pe la trenuleţe de data asta Acolo se îngrămădesc o mulţime de oameni Îmi închipui că un hoţ preferă mulţimile Nu e o idee proastă deloc Aşa că plecăm din nou; Bartolomeu se duce la tunelul ororilor, iar eu la roller coaster Pe drum, îmi vine mereu să casc şi, în plus, mă mai şi dor toate oasele Să te trezească cineva din somn este cea mai mare tortură! În faţa roller coaster-ului, mă poziţionez sub o bancă de sub care pot să văd bine coada lungă la care s-au aşezat cei care aşteaptă trenul Mă uit cu hotărâre la şirul de oameni, în speranţa să observ ceva Şi ochii iar mi se închid de somn Brusc însă, tresar ca electrocutat şi mă trezesc imediat Un clovn îşi face drum prin mulţime, purtând o perucă uriaşă şi un nas din acelea de plastic Mai e şi vopsit în toate culorile, ca să fie imposibil de recunoscut Cu toate astea, îmi dau seama că nu e vorba de Charlie Clovnul ăsta e mai înalt şi mult, mult mai slab Sar în patru labe şi alerg printre picioarele oamenilor Unde s-a dus? Mi-e teamă ca nu cumva să-l fi pierdut Dar deodată, răsare chiar în faţa mea Şi-atunci îl văd cum se apropie stângaci de o doamnă şi încearcă să-i umble în poşetă Aproape că se împiedică şi e cât pe-aci să cadă în nas Doamna se întoarce mirată — Pare rău, mormăie clovnul şi se grăbeşte să plece Dar nu-mi scapi tu aşa uşor! O iau iute la fugă după el şi mă întreb neîncetat ce-aş putea să fac ca să-l opresc sau ca să atrag atenţia celorlalţi vizitatori asupra golanului N-aş putea să strig: „Opriţi hoţul!” şi nici să latru ca un câine nu pot Dar am gheare Şi pot să sar destul de sus, doar sunt Pisica Zburătoare! În timp ce individul o ia după un colţ, bag viteză, iau curba şi fac saltul vieţii mele Zbor prin aer şi trec fix pe lângă clovn Hopa, s-ar putea să fi sărit cu prea mult elan Din fericire, în afară de mine şi de clovn, care mă priveşte nedumerit, nu m-a văzut nimeni Fiindcă nu-mi vine nicio idee mai bună, mă pun în calea lui şi încep să şuier cât mai tare şi mai înspăimântător Clovnul chiar face câţiva paşi înapoi, însă apoi vine spre mine şi dă să mă lovească cu piciorul Aşteaptă tu, că o să vezi cu cine ai de-a face! Nimeni nu-l loveşte pe Winston Churchill cu piciorul! Mă feresc abil de încălţările sale imense, sar din nou – de data asta la fix – şi-mi trec ghearele peste faţa lui — Au, strigă clovnul Ce dracului Îşi trece degetele peste faţă şi îşi priveşte nedumerit mâna plină de sânge Gata, a găsit cineva ac de cojocul lui! Îmi culc urechile pe spate, dau din coadă pe alee şi mă las din nou la pământ, pregătit să sar Dar înainte să-l pot ataca din nou, mă înhaţă Clovnul îşi face vânt cu piciorul drept şi mă loveşte fix în dos Mă învârt ca o minge prin aer şi sfârşesc sub următorul tufiş Şi apoi îmi pierd cunoştinţa O conversaţie bună între copii şi pisică Miau! Ceva miroase absolut îngrozitor! Şi mai e şi umed Mă zgârie Chiar aşa – ceva puturos şi aspru şi umed se află chiar pe nasul meu, câh! Deschid ochii şi văd botul imens al lui Pataşon Sfântă sardină în ulei, probabil că e un coşmar Aşa că mă scutur ca să mă trezesc, dar din păcate imaginea lui Pataşon nu dispare Dimpotrivă, animalul puturos începe acum să şi latre! Încet-încet, îmi dau seama ce se întâmplă: nu e un coşmar În faţa mea stă Pataşon şi mă linge pe faţă! Sfântă litieră, ce scârbos! Mă ridic şi fac un salt în spate — Pataşon, încetează imediat! Imediat! Ce-i în capul tău? izbucnesc eu — Tovarăşe, calmează-te, îmi zice el, părând puţin ofensat Voiam să văd dacă ţi-e bine Stăteai nemişcat în tufiş, mi-am făcut griji Acum apare şi o mână care-l mângâie pe Pataşon pe cap E o mână pe care o ştiu prea bine, fiindcă-i aparţine Kirei — Bravo, căţeluşul meu! Te-ai descurcat bine! îl laudă ea Nu înţeleg Ce e bine în a lăsa un câine să lingă o pisică pe faţă? Kira se lasă în genunchi şi-mi vorbeşte — Ce bine că te-a găsit Pataşon, Winston! Nu te poate lăsa lumea nici măcar cinci minute singur în parcul ăsta fără să dai de belele Dar, sfinte copac de ascuţit ghearele, cum se face că prietena mea e însoţită de scârbosul de Pataşon? Pesemne că am o mutră tare nedumerită, fiindcă începe să-mi explice: — Nu-ţi face griji, Winston, n-am trecut de la pisici la câini Dar eu, Tom şi Pauli ne-am gândit cum am putea mai bine să-i căutăm pe hoţii de poşete Nu ştiam prea bine cine este cu adevărat artist la circ şi cine doar face pe artistul prin parc ca să poată jefui lumea mai bine Aşa că ne-a venit ideea să-l întrebăm pe domnul Balotelli dacă putem să scoatem câinii la plimbare Ca să lăsăm animalele să mai ia o pauză de la spectacole Aha Şi ce e aşa deştept la planul ăsta? Prostovanul de Pataşon nu poate să-i povestească Kirei dacă găseşte ceva interesant În plus, mai şi petrece cu ea timp care mi se cuvine MIE Mie, Winston Churchill, animalul ei de companie extra-preferat! Şuier supărat şi mă întorc cu spatele la ea Să vedem cât de fericită o să fie ea cu potaia aia proastă, miau! — Acuma nu te supăra şi ascultă-mă o clipă N-am apucat să-ţi explic planul cum trebuie Plimbarea cu Pataşon e doar un pretext De fapt, voiam să ne apropiem de toţi oamenii care sunt îmbrăcaţi ca artişti de circ şi clovni Dacă-l recunosc pe Pataşon şi vorbesc cu el, atunci totul e în regulă Dacă nu, cercetăm mai îndeaproape şi vorbim între noi Şi atunci sigur o să ne dăm seama dacă e ceva în neregulă cu ei Miau! Trebuie să recunosc că planul nu sună aşa prost Numai că mă enervează cumplit că-l include şi pe Pataşon, un câine N-ar fi putut Kira să ceară papagalii sau capra? De ce să nu iasă şi ele puţin la plimbare? — Dar tu ce-ai păţit, Winston? De ce stai aici, în tufiş? Ai tras un pui de somn sau eşti bolnăvior? întreabă Kira îngrijorată Mă gândesc repede Apoi arăt cu o labă spre cortul de circ, mă apropii de Pataşon şi-i trag o labă peste bot El sare înapoi schelălăind — Ce-ai, ai înnebunit? latră el la mine — N-o lua personal, Pataşon Încerc să-i explic Kirei că eram în tufiş fiindcă am avut o încăierare nu tocmai fericită cu un gangster Purta costum de clovn şi înainte să mă lase fără cunoştinţă am apucat să-i fac o zgârietură zdravănă pe faţă Mă reped din nou la el şi-l mai plesnesc o dată pe Pataşon peste bot Să fiu sincer, încep să mă distrez puţin — Winston, pisică rea ce eşti! strigă Kira la mine supărată, luându-mă în braţe şi scuturându-mă ca să mă certe Nu poţi să loveşti aşa bietul câine Şuierând, mă eliberez din prinsoarea ei şi mai arăt o dată spre circ Apoi sar de colo colo şi încerc să ajung la poşeta pe care o ţine Kira pe umăr — Hmm, ultima oară când ai făcut aşa caz de o poşetă a fost mai devreme, când ai vrut să-mi spui despre hoţi, se gândeşte Kira cu voce tare Ceea ce înseamnă că tu nu vrei de fapt să-l superi pe bietul Pataşon, ci să-mi spui ceva mai important Mhm exact! Faptul că pot să-l enervez şi pe Pataşon în acelaşi timp mi se pare chiar minunat, dar nu ăsta e scopul meu Sar din nou la poşetă şi torc cu putere Şi-apoi mă mai întorc o dată spre circ — OK, poşete şi circ Şi ai zgâriat pe cineva L-ai zgâriat pe hoţ? Torc ca să confirm — L-ai zgâriat pe hoţul care vine de la circ? Dau din cap că nu — Bine, deci nu era de la circ, dar Kira se gândeşte — Purta un costum de circ Torc, torc Kira râde! — Minunat, pisicuţa mea, se pare că ne înţelegem şi fără cuvinte Deci purta un costum de circ Era un costum de clovn? Nota zece, Kira! Torc cât de tare pot, după care ridic laba, îi atrag Kirei atenţia, îmi scot ghearele şi fac o mişcare rapidă, trecându-le iar prin dreptul botului lui Pataşon De data asta, fără să-l lovesc, fireşte În sfârşit, Kirei îi pică şi ei fisa — Super, Winston! Deci l-ai însemnat pe hoţ Căutăm pe cineva care e zgâriat urât pe faţă, da? Miau! Uraa! Kira şi cu mine facem o echipă perfectă De bucurie, mai sar de trei ori în aer, iar Kira începe în timpul ăsta să-şi caute telefonul Îl găseşte şi-l sună pe Tom — Salut, Tom Cred că am făcut progrese Winston l-a zgâriat pe hoţ pe faţă Aşa că acum ar trebui să-l putem recunoaşte, chiar şi dacă nu mai poartă costum Să te uiţi după bărbaţi cu zgârieturi pe faţă Tom pare să-i răspundă ceva, Kira nu mai zice nimic, ci doar îl ascultă încruntându-se — Da, ştiu că în parc sunt câteva mii de persoane Dar poate că ne iese în cale din întâmplare Fiţi cu ochii în patru, da? O să fac şi eu acelaşi lucru Închide şi se uită la ceas — Trebuie să te duc înapoi, Pataşon Poate vrei să vii cu noi, Winston? Să mă gândesc Dacă merg la circ, aş mai putea să trag un pui de somn înainte de următorul spectacol Nu sunt foarte sigur că Bartolomeu e cu adevărat pregătit să-şi facă numărul Şi vânătoarea din dimineaţa asta a fost un succes, aşa că merit un pui de somn Pornesc în urma lor când Kira şi Pataşon o iau înspre circ Dar nici nu mergem câţiva metri, că o vedem pe babuşca venind în goană spre noi şi făcându-ne semn cu mâinile Când ajunge lângă noi, pare teribil de supărată Femeia asta, pe care altfel o ştiu foarte bine, pare să-şi fi pierdut stăpânirea de sine — Kira, davai, davai! Aha, o cheamă pe Kira să vină repede Înţeleg şi eu atâta lucru în rusă — De ce, ce s-a întâmplat, babuşca? vrea Kira să ştie — S-a întâmplat ceva oribil cu domnul profesor! strigă babuşca şi înghite în sec Mi se zbârleşte toată blăniţa, de la coadă la urechi S-a întâmplat ceva oribil cu Werner? Cu Werner al meu? Să ne grăbim, vreau să-l văd imediat! Werner are nevoie de ajutor! Ajunşi la hotel, o găsim pe Anna aşteptându-ne, întristată Şi asta nu e tot: lângă ea stau doi bărbaţi pe care-i recunosc uşor ca fiind poliţişti Cu genul ăsta de bipezi m-am mai întâlnit de câteva ori la ultimele mele investigaţii — Kira, ce bine că babuşca te-a găsit aşa de repede! spune Anna Werner e în drum spre spital Tocmai ce l-a luat salvarea Apoi mă vede şi pe mine — Ce caută Winston aici? Nu cumva l-aţi luat cu voi în excursie în loc să-l duceţi la pension! Nu prea pare bucuroasă şi simt deja cum mă fac mic de tot sub privirea Annei — A, nu, nu, se bâlbâie Kira Nu e Winston E Bartolomeu, pisica din spectacolul de circ Nu ştiu exact de ce se ţine după mine Poate că s-a împrietenit cu câinele de la circ pe care l-am scos puţin la plimbare Tom şi Pauli sunt cu celălalt câine pe undeva, probabil că pisica nu voia să rămână singură la circ Sfinte copac de ascuţit ghearele, ce minciună bună! Ca să confirm, încep să torc şi să mă frec de Pataşon Trebuie să mă forţez un pic s-o fac, dar ce nu face un agent secret bun? Numai că izbucnirile astea de afecţiune i se par cam suspecte lui Pataşon Se fereşte Probabil că încă îi e teamă că-i mai trag vreuna, laşul! — Bine, atunci du-i pe amândoi înapoi repede, trebuie să ajungem la spital la Werner! Mi se pare că îi tremură glasul Bun, dar ce anume s-a întâmplat? Şi cum adică să mă ducă înapoi la circ? Vreau să merg la spital, fireşte! Anna oftează — Eu şi Werner căutam un loc cu vată de zahăr Ador vata de zahăr Cred şi eu! În primul rând, şi mie mi se pare gustoasă vata de zahăr, iar în al doilea rând, Annei îi plac dulciurile — Bine, deci voiaţi să cumpăraţi vată de zahăr Şi de-asta a ajuns Werner la spital? A făcut o criză glicemică? întreabă Kira Anna clatină din cap — Nu, nici vorbă! Stăteam la coadă la taraba cu dulciuri când şi-a făcut apariţia o mică trupă de artişti care-i distrau cu mici giumbuşlucuri pe cei care aşteptau Un clovn făcea jonglerii şi puteai să-ţi faci fotografii cu o doamnă costumată în şarpe Pe când mă uitam la clovn, am simţit că cineva mă trage uşor de braţ Când m-am întors, am văzut că femeia-şarpe încerca să ajungă la poşeta mea Eu n-am văzut-o la început, dar Werner a băgat de seamă El a vrut să o ţină pe femeia-şarpe Werner al meu este un erou! Nici nu m-aş fi aşteptat la altceva din partea lui Şi eu aş fi intervenit la fel, fireşte, dacă i-ar fi făcut cineva aşa ceva lui Odette Dar tot nu înţeleg ce caută Werner acum la spital Oare l-a muşcat şarpele? Kira se întreabă acelaşi lucru — Aoleu, mamă, dar ce s-a întâmplat după aia? Până acum nu pare foarte periculos Anna dă cu putere din cap — Dintr-odată, clovnul s-a repezit la Werner şi l-a împins Sau, mai exact, a încercat să-l împingă, dar Werner nu s-a lăsat şi s-a opus Din păcate, ei erau doi – clovnul l-a lovit pe Werner în faţă, iar femeia-şarpe a continuat să tragă de poşeta mea Niciunul dintre privitori nu ne-a ajutat, dacă-ţi vine să crezi Se uitau ca proştii Eu mă băteam cu femeia-şarpe, iar Werner cu clovnul Deodată, spune Anna, făcând o scurtă pauză, în vreme ce mie mi se pare că are un licăr suspect în ochi, deodată Werner se împiedică de marginea trotuarului şi cade lat S-a lovit zdravăn cu ceafa de pământ Am dat drumul imediat poşetei şi-am îngenuncheat lângă el Lumea din jur a început să ţipe şi cei doi hoţi s-au făcut nevăzuţi în tot haosul ăla Iar Werner era inconştient Anna respiră precipitat, Kira îşi duce mâna la gură şi chiar şi mie mi se face părul măciucă auzind ce s-a întâmplat Numai Pataşon a început să miroasă impasibil pământul din jur Aşa-s câinii, ce aşteptări să ai de la ei? N-au simţul situaţiei! — O, nu! Ce oribil! Bietul Werner! strigă Kira Ce s-a întâmplat după aia? — După aia a venit ambulanţa A chemat-o cineva din mulţime în fine Babuşca bate din palme — Haideţi, am vorbit destul Trebuie să mergem la spital! Kira încuviinţează — Bine, mă duc să duc animalele La această veste, încep să şuier cât pot de tare În plus, mă mai şi înfoi în aşa fel încât părul aproape că-mi stă drept Nici nu mă gândesc să rămân aici, când stăpânul meu stă în spital printre străini Nici să n-aud! Anna mă priveşte uimită — Ce-are pisica asta de circ? Kira ridică din umeri, dar nu spune nimic Eu continui să şuier Pataşon se opreşte din adulmecat şi vine în fugă la mine — Hei, ce te-a apucat? E bine că ne întoarcem la circ Nu cred că mai e mult până la următorul spectacol şi pun pariu că lui Balotelli n-o să-i placă dacă ajungem fix înainte să înceapă Sfântă sardină în ulei! De parcă m-ar mai interesa în vreun fel spectacolul ăsta când dragul meu Werner a dat de necaz Şuier în continuare şi încep să sar înspre Kira — Poţi să-mi zici tu mie ce vrei, spune Anna, asta nu e pisica de la circ E Winston al nostru şi vrea să-şi viziteze stăpânul Stânjenită, Kira îşi lasă privirea în pământ Anna se apleacă, mă ridică de jos şi mă priveşte drept în faţă — Winston, aşa-i? De ce te-or fi luat copiii cu ei? — Fiindcă n-are ce căuta la adăpost, intervine Kira Babuşca pufneşte supărată — Adăpost! Ce prostii spui? Era hotel pentru mâţe! Ce facem cu pisici aici noi acuma? E interzis Şi nici bine pentru pisici nu e — Ba e foarte bine pentru el, se apără Kira Suntem familia lui Nu voiam să stea cu oameni străini Dacă stă acasă sau la hotel, e acelaşi lucru Anna cade pe gânduri — Bine, o să-l băgăm în spital cumva Poate că Werner o să se bucure să-l vadă Dar câinele rămâne aici! Miau! În sfârşit, bipezii mei fac ceea ce trebuie În schimb, Pataşon nu pare să-şi dea seama despre ce se vorbeşte — Trebuie să merg şi eu acum într-un spital de oameni? întreabă el, încet la minte cum e — Nu, fireşte că nu Pe tine te ducem înapoi la Balotelli Le poţi povesti celorlalţi ce s-a întâmplat, îi explic eu Câinele prostovan lasă capul într-o parte — Şi ce anume s-a întâmplat? Miau, auzi la el! Fireşte că un asemenea câine nu poate să fie la fel de inteligent ca o pisică Dar chiar şi aşa, nu poate să fie şi el măcar puţin mai isteţ decât un ficus uscat? — Pataşon, e simplu: Werner a fost atacat de banda de hoţi De hoţii de poşete pe care i-am tot căutat în ultimul timp — Chiar acum? Şi cui ar trebui să-i spun asta? Mi-e clar: trebuie să vorbesc eu însumi cu O’Nelly şi Bartolomeu Altfel n-o să se întâmple nimic Şi-o să-i pot anunţa şi că trebuie să se uite după un individ cu faţa zgâriată! Aşa că merg împreună cu Kira, să-l ducem pe Pataşon înapoi la circ *** Werner are capul bandajat şi arată atât de mizerabil, că aproape mi se întoarce stomacul pe dos văzându-l Mă uit la el din poşeta imensă şi sclipicioasă a babuşcăi, în care m-am băgat ca să pot intra neobservat în salonul de spital E aproape la fel de mare ca rucsacul lui Tim şi încap în ea fără probleme Aş vrea să pot sări acum afară din poşetă, la el în poală, dar trebuie să mă abţin, fiindcă nu suntem singuri; în afară de Kira, Anna şi babuşca, mai e un bărbat lângă patul lui Werner şi le explică tuturor ceva Poartă un halat lung şi alb şi bănuiesc că e omul de serviciu Îngrijitorul de la şcoala Kirei poartă un halat asemănător Interesant Ce-ar putea să caute omul de serviciu aici? — O să vă ţinem soţul aici peste noapte, sub observaţie Dacă totul e în regulă, mâine dimineaţă poate să plece Miau, nu înţeleg nimic! Oare bietul Werner, în starea în care e, trebuie să-i ajute la făcut curăţenie? Noaptea? Şi-l lasă să plece doar dacă reuşeşte să facă ordine? N-are cum să fie adevărat Mai bine mergeam cu Werner la un doctor veterinar obişnuit, i-ar fi fost mai de folos — Mulţumesc, domnule doctor, spune Werner Important e ca durerile astea oribile de cap să dispară cât mai repede „Domnule doctor”? O, deci bărbatul în halat nu e îngrijitor, ci medic Sunt surprins Doctoriţa mea, doamna Wilmes, poartă mereu pantaloni şi pulovere colorate Mi se pare amuzant că doctorii oamenilor umblă îmbrăcaţi în halate din astea de îngrijitori — Nu vă faceţi griji, domnule profesor Hagedorn Aveţi doar un cucui mare care creează presiune şi poate o uşoară comoţie cerebrală Într-o zi sau două o să fiţi iar bine Îi face un semn prietenos lui Werner şi apoi se întoarce să plece După ce doctorul iese din cameră, nimic nu poate să mă mai oprească Sar afară din poşetă şi aterizez pe pătura lui Werner Salut, iubite Werner, mă bucur atât de mult să te văd! Asta aş vrea să-i pot striga acum La început, Werner e complet surprins, dar iată că începe să râdă Râde istovit, dar râde — Winston, cum ai ajuns tu aici? Anna oftează — Copiii nu l-au dus la pension, ci l-au luat în secret cu ei în hotel Babuşca scutură din cap — E incredibil Copiii germani sunt foarte prost crescuţi Werner zâmbeşte — Ei, lasă Pot să vă spun ceva? Mă bucur să-l văd pe Winston O să-mi facă bine să mă cuibăresc aici o vreme lângă bătrânul meu tovarăş Şi mie! Mă răsucesc bucuros pe pătura lui, dintr-o parte în alta, şi-mi place că mă mângâie — Apropo, poliţia o să vină în curând să-mi ia o declaraţie Poate că o să vrea să vorbească şi cu voi Nu vreţi să vă duceţi la cantină ca să mâncaţi ceva mai întâi? Cine ştie cât o să dureze Anna şi babuşca se privesc una pe alta, după care încuviinţează din cap şi pleacă împreună cu Kira De îndată ce dispar pe uşă, Werner respiră adânc — Aşa, le-am dat ceva de făcut, zice el şi, coborându-şi glasul, îmi şopteşte: Winston, ce bine că eşti aici! S-a întâmplat ceva îngrozitor! Miaun şi mă uit la bandajul lui El dă din cap — Nu, nu la rana mea mă refer E mult mai îngrozitor: inelul a dispărut! Eu mă holbez la el, iar el încuviinţează din cap — Da, Winston, ai auzit bine Inelul de logodnă a dispărut Îl ascunsesem în poşeta Annei, fiindcă voiam s-o cer în căsătorie în roata mare Ştii tu, doar noi doi Ar fi fost foarte romantic Mai ales că nu ne-ar fi deranjat babuşca Ei îi e frică de înălţimi, îmi făcusem speranţe aşa de mari şi acum s-a întâmplat asta! E o catastrofă! O, nu, bietul meu deschizător de conserve! Miaun plângăcios, ca să-i arăt că şi mie mi se pare oribil ce se întâmplă — Acum mai avem o singură speranţă, Winston: trebuie să găseşti inelul şi să mi-l aduci Uluit, încep să dau din coadă — Da, da, Winston Ştiu că deja ai prins unul sau doi infractori cu ajutorul Kirei Iar tu eşti singurul în afară de mine care a văzut inelul şi ştii ce trebuie să cauţi Te rog, Winston, măcar încearcă! Du-te înapoi în parc şi caută inelul pentru mine! Avanti, dilettanti! Sau: câteodată lucrurile pur şi simplu nu merg cum trebuie Îmi vâjâie capul Cui să-i povestesc mai întâi? Şi ce? Şi cine ar putea să ne ajute mai bine a Să căutăm hoţii; b Să căutăm inelul; c Să-l căutăm pe laşul care l-a atacat pe Werner? Stau trist în spatele cortului şi mă uit cum animalele se pregătesc de spectacol O’Nelly îşi lustruieşte copitele, Pat şi Pataşon fac tumbe prin zonă, iar maimuţa îşi repetă salturile şi statul în mâini Numai Bartolomeu nu se vede pe nicăieri, ceea ce înseamnă probabil că trebuie să sar din nou în ajutorul lui Asta mai lipsea! spunea că sigur o să fie din nou în stare să-şi facă numărul! Pesemne c-a fost prea optimist La naiba, eu am de lucrat la investigaţiile mele, unde nimic n-a mers bine până acum Nici nu ştim care sunt hoţii, ca să-l ajutăm pe bietul Charlie să iasă de sub bănuieli, şi nici Werner nu poate să-şi ducă la capăt cererea în căsătorie, fiindcă inelul pentru Anna lipseşte Sfântă sardină în ulei! Aproape că-mi vine să-mi smulg mustăţile, nu alta! Ei, haide! De undeva tot trebuie să încep! O să le spun animalelor despre inelul lui Werner, încercând să-l descriu cât mai bine Poate c-avem noroc şi-l găsim Iar de falsul clovn cu faţa zgâriată se pot îngriji Kira, Tom şi Pauli Ea s-a dus înapoi la hotel să-şi caute prietenii Dar când să le spun colegilor mei despre atacul asupra lui Werner, Bartolomeu îşi face apariţia — Nu pot să cred! strigă el complet schimbat la faţă şi de-abia respirând L-am L-am văzut! — Oh, boy! behăie O’Nelly Keep cool and calm down Pe cine ai văzut? — Pe hoţ! L-am văzut pe hoţ! Cel de care ne-a povestit Winston înainte să plece cu Kira la spital! spune motanul şi sare agitat dintr-o parte în alta — Unde? — Când? — Cum? — Cine? Brusc, toată lumea se agită, inclusiv umila mea persoană, şi strigăm unii peste alţii — Iată cum s-a întâmplat începe Bartolomeu cu răsuflarea tăiată, de-ai zice că mai are puţin şi hiperventilează Mă mai plimbam o dată prin parc şi-am ajuns în spatele hotelului, chiar când echipa de curăţenie ieşea pe o uşă laterală Atunci am auzit cum unul din ei a întrebat un alt coleg de unde s-a ales cu o rană pe faţă Şi ăla a început să bată câmpii cum că s-ar fi împiedicat din greşeală şi-ar fi căzut cu faţa într-un cactus Într-un cactus! Mi s-a părut o prostie! Aşa că m-am furişat mai aproape şi l-am privit pe tip mai pe îndelete Şi să ştiţi şi voi: dacă chestia aia de pe nasul lui nu era o zgârietură de mâţă, atunci îmi mănânc litiera! — Şi ce-ai făcut dup-aia? latră Pat — Ei bine acuma nimic, se bâlbâie Bartolomeu, puţin încurcat Fiindcă apoi au intrat toţi înapoi înăuntru Ieşiseră pentru o scurtă pauză de ţigară — Hmm, hmmm, hmmmm, cad eu pe gânduri Unul din echipa de curăţenie, deci E plauzibil — Ce vrei să spui cu asta? chiţăie Floyd — Păi ei cunosc zona ca-n podul palmei şi pot să se ducă peste tot fără să atragă atenţia Şi dacă unul din ei iese la furat deghizat în clovn, poate să-şi ascundă foarte bine prada în hotel şi să scape repede şi de costum, explic eu Ceilalţi se uită la mine fascinaţi şi dau din cap; teoria mea li se pare foarte convingătoare — Şi-acum ce facem? Cum îl prindem pe hoţul ăsta? vrea Pataşon să ştie — Foarte simplu, spun eu Astă seară avem din nou spectacol în teatrul hotelului O să fac eu numărul încă o dată Apoi mă despart uşurel de trupă şi-l caut pe tipul ăsta pe care l-a găsit Bartolomeu Dacă e hoţul, atunci o să-l recunosc după miros Nimeni nu se pune cu nasul meu sensibil! — Bună idee! miaună Bartolomeu Încă nu sunt foarte în formă, oricum — Şi după ce-l recunoşti, ce-o să faci? Îi pui cătuşele? întreabă O’Nelly Oare simt ceva ironie în vocea ei? Pfff — Mă ţin după el, îi explic ridicând fruntea sus, şi aştept să văd dacă mai are complici Poate că mă duce unde-şi ţine prada Şi atunci am rezolvat cazul şi le pot spune copiilor să cheme poliţia — Apropo de copii şi de oameni: ce s-a mai întâmplat cu deschizătorul tău de conserve? E rănit rău? întreabă Pataşon A, da, mai era şi asta Werner! Aşa că le povestesc celorlalţi mai întâi că în Luna-Park nu sunt doar hoţomani, ci şi nişte bătăuşi nenorociţi, care l-au cotonogit pe stăpânul meu Şi că eu nu caut doar hoţii, ci şi inelul, pentru ca Werner să poată în sfârşit s-o ceară pe Anna în căsătorie Toată trupa se uită uimită la mine Poate că toate aceste informaţii depăşesc puţin orizontul lor de animale — Oh my God! tună O’Nelly Suntem înconjuraţi de hoţi Este oribil! — Aşa-i, aşa-i! ciripeşte Romeo — Oribil! repetă şi Julieta Şi iar încep să strige şi să gâgâie unii peste alţii Dar înainte să le pot spune că trebuie să-şi păstreze capul pe umeri şi să-şi ţină gura, aud de undeva din spate deja cunoscutul duruit de tobă E vremea să înceapă spectacolul! *** Ar fi fost mai bine dacă aş fi aşteptat să le spun povestea după spectacol Tovarăşii mei sunt acum atât de ameţiţi şi de neliniştiţi, că tot ce putea să meargă prost la numerele lor chiar merge prost Totul începe cu O’Nelly, care adoarme înainte de numărul ei şi apoi aleargă panicată, dar nu reuşeşte să aterizeze pe platforma pe care trebuia În schimb, aterizează elegant pe scândura ei de balans, care se frânge sub ea cu un zgomot puternic Cum spuneam, poate că doamna ar trebui să se gândească în curând la o dietă Publicul strigă de bucurie şi bate din palme Lumea crede că gafele fac parte din spectacol, ca un soi de episod umoristic reuşit Cu colţul ochiului îl văd pe Balotelli ducându-şi mâna furios la frunte Iar O’Nelly şchioapătă ruşinată la o parte Urmează Floyd, care spintecă aerul cu trapezul, dar uită să mai şi sară de pe el Se mai leagănă de câteva ori prin aer, atârnând ca un bolovan Dar chiar şi aşa, reuşeşte să salveze numărul, fiindcă face mai multe giumbuşlucuri ca să ajungă pe sol, unde mai face câteva salturi pe spate Nici lui Pat şi Pataşon nu le merge mai bine În timp ce aleargă în cerc pe scenă, când de obicei ar sări unul peste altul sau ar trece unul pe sub altul cu pricepere, acum intră în stâlpi sau se ciocnesc între ei Brusc, tot ce se mai vede este un ghem cu opt picioare şi multă blană căzând peste rumeguşul de pe scenă Iar în public nu mai râde nimeni Balotelli se schimbă la faţă ca un curcubeu Rânjind, şi-i pune pe umăr pe Romeo şi Julieta, ca să prezinte lumii cele două genii ale matematicii Şi apoi se întâmplă ce se întâmplă mereu cu nişte păsări agitate Frumosul frac al directorului se colorează dintr-odată în alb Balotelli scoate enervat o batistă din pantaloni şi încearcă să şteargă murdăria, doar ca să se murdărească şi mai rău Sfântă litieră! Între timp, eu m-am urcat în coşuleţ şi mă văd ridicat spre cercurile înflăcărate Bartolomeu nu se mai vede pe nicăieri Unde se ascunde? El e mereu de faţă! În fine, îmi fac eu curaj, sunt găină bătrână ăăă, pisică O să mă descurc Cercul coboară, se-aude sfârr Şi-apoi iar sfârrr Sfârr, sfârr! Dar cercul pur şi simplu nu se aprinde Aici e vorba despre o eroare tehnică, nu animală Cu toate astea, sar totuşi, fiindcă tot trebuie să fac ceva, şi aterizez în siguranţă pe celălalt suport Bine! Dar când mă uit jos, văd că publicul n-a văzut deloc saltul meu frumos Fără flăcări, aici sus e beznă Se mai aude însă un sfârr, flăcările pornesc să ardă cu putere, iar eu arăt ca un idiot Văleu! Privesc peste umăr Acum, din păcate, toată lumea stă cu ochii pe mine Ce să fac? Să sar înapoi prin cercul în flăcări? E prea periculos! Pe partea cealaltă nu mai e niciun suport pe care să pot ateriza Aş cădea direct în gol! Oi avea eu nouă vieţi, dar n-aş vrea să mă bazez pe asta Aşa că mă hotărăsc să arăt cât mai graţios, îmi sug burta şi încep să mă întind ca să ies în evidenţă cum numai eu ştiu — Hai, mâţă, sari odată! aud pe cineva strigând de jos — Da, haide, laşo, sari! strigă alţii Apoi, ca într-un cor: — Sari, sari, sari, sari! Ptiu! N-o să mă las şantajat În niciun caz de o mulţime aşa furioasă! Indignat, cobor treptele şi sunt primit cu huiduieli asurzitoare! Sfântă litieră, numărul ăsta a dat chix rău de tot! *** Vai, ce ruşine! Nici n-aş putea descrie mai bine starea trupei noastre după acest spectacol Stăm cu privirile în podea şi suntem complet stânjeniţi! Celorlalţi parcă le-a mâncat pisica limba, fiindcă nimeni nu spune nimic — Nu ne-am mai descurcat niciodată atât de prost! se plânge Pat prima — O catastrofă! se aude şi O’Nelly A fost o catastrofa absolută, really! Eu îmi dreg glasul — Staţi aşa, staţi aşa, zic eu lungind cuvintele, dar căutând să-mi mai însufleţesc prietenii N-a fost chiar aşa de rău nici acum Publicul a râs de câteva ori Poate că au crezut că aşa trebuie să fie Dar nu apuc să-i încurajez, fiindcă îşi face apariţia signor Balotelli; zici că e dracul în persoană Urlând, se repede la cuşcă, îşi smulge părul din cap şi îşi pune mâinile în şolduri Apoi începe tirada! — Ce era în capul vostru? Ce făceaţi? Tutti dilettanti, tutti dilettanti! strigă el Şi costumul meu! Este distrus! Completamente! Îşi duce teatral mâna la piept şi urlă cu putere mai departe — Ce însemne asta? V-aţi jurat împotriva mio? Ce-am făcut io? Am fost cu voi bun mereu! Ca un papà Ca un adevărat amico! Nu meritam Gâfâie de furie şi se apleacă asupra gratiilor — Jur pe mamma Maria că vă trimit pe tutti la diavolo! Toată trupa! Dilettanti! mai faceţi o dată aşa şi vă duceţi tutti după Dickie, bietul porc, amico vostru Jur! După care pleacă cu o falcă-n cer şi cu una-n pământ În cuşcă e o tăcere asurzitoare, ai putea să auzi un ac căzând — Vai, blestemată coajă de banană, şopteşte Floyd O să ajungem cu toţii la adăpost — Sau direct la abator, mârâie Pataşon întristat O descoperire şi o problemă micuţă de tot Bine, poate puţin mai mare — Unde Dumnezeu te-ai ascuns? şuier eu la Bartolomeu, care se târăşte înspre noi plictisit, ieşind de după un colţ al teatrului din hotelul Luna-Park — De ce? întreabă el uimit S-a întâmplat ceva? — Ai putea s-o mai spui o dată Spectacolul s-a dus pe apa sâmbetei Iar Balotelli ameninţă că o să aveţi parte de aceeaşi soartă ca Dickie Bartolomeu face ochii mari de spaimă — CE? Nu vă poate lăsa omul singuri nici două ore fără să stricaţi totul? Eu mai mormăi şi mă mai plâng încă puţin, după care-i povestesc ce s-a întâmplat cât a fost absent Şi că Balotelli încă nu s-a liniştit Dimpotrivă Când ne-a pus pe toţi în căruciorul cu care ne aduce înapoi la circ, ne-a ameninţat cu tot felul de lucruri urâte şi a ţipat la noi că dacă nu ne revenim, atunci ATUNCI! N-a vrut să spună ce înseamnă acest ATUNCI! Restul trupei e cu nervii la pământ Nu ştiu cum ar putea să facă faţă reprezentaţiei de diseară — Deci, unde-ai fost? îl întreb eu iar pe motan — Brmmmmgrmpff, mormăie el pe sub mustăţi — CE? — Aveam nevoie de puţin timp pentru mine — Cum aşa? Mă uit la el uimit — Noi pisicile suntem animale solitare, începe el să-mi ţină o predică Şi să-ţi petreci toată ziua într-o trupă, cu atât mai mult cu cât e formată din animale diferite de tine, începe să te enerveze la un moment dat Cumva îl înţeleg Chiar şi mie, deşi sunt o pisică de canapea, mi se pare prea mult toată agitaţia şi compania continuă din ultimele zile Cu toate astea, mi se pare că Bartolomeu ar putea da dovadă de mai mult spirit de echipă, în loc să se îndepărteze pe furiş de trupă Aşa că-l mai bat puţin la cap înainte să facem schimb de roluri: el se pregăteşte pentru spectacol, eu pornesc la vânătoare de hoţi — Oki-doki, îmi iau eu la revedere de la el Imediat după spectacol, ne vedem chiar aici în culise Sper să am mai multe să-ţi zic! *** Ies din teatru în marele hol de la intrare şi încerc să trec neobservat pe lângă biroul de la recepţie, unde o văd pe tânăra care ne-a întâmpinat la sosire şi care se pupa pe coridoare dimineaţa Pare să fie băgată în priză! Tocmai când vreau să mă strecor pe lângă perete, ceva lucitor îmi reţine privirea Asta ce mai e? Mă ghemuiesc sub un scaun şi o urmăresc pe doamna de la recepţie Uite! Luceşte din nou! E pe mâna ei! Nu se poate aşa ceva! Sunt atât de uluit, că încep să-mi clănţăne dinţii Femeia poartă inelul lui Werner, adică al Annei, adică inelul pe care Werner voia să i-l dea Annei şi care-i fusese furat Cum de-a ajuns la ea? Îmi e clar de la bun început că nu poate fi hoaţă Lucrează toată ziua la hotel şi stă mereu în spatele biroului Nu are timp să fure Şi-n plus, pare prea de treabă ca să fie hoaţă Acum priveşte în jos, se uită gânditoare la mâna pe care stă inelul furat şi oftează adânc Ştiu oftatul ăsta! Aşa oftează şi profesorul meu când se uită la Anna şi crede că ea nu-l observă Arată cam ca un prostovan când o priveşte aşa, exact aşa cum arată acum femeia de la recepţie Şi deodată îmi pică fisa: cazul e limpede ca lumina zilei Ea a primit inelul de la prietenul ei, aşa procedează oamenii, fac schimb de inele ca să arate că-şi aparţin Înseamnă că prietenul ei are ceva de-a face cu hoţii Iar prietenul ăsta nu e nimeni altul decât şeful echipei de curăţenie Iar unul din echipa lui este probabil hoţul care se deghizează în clovn Sfântă sardină în ulei! La cât de entuziasmat sunt c-am aflat cum stau lucrurile, îmi tremură până şi mustăţile Agitat, încerc să decid ce să fac în continuare Nu prea am cum să merg la recepţie şi să-i cer femeii să-mi dea inelul Poate că ar trebui să le povestesc totul copiilor, ca să meargă ei să recupereze inelul Ah, prostii cu picăţele, copiii n-au habar despre inel şi, la urma urmei, Werner mie mi-a încredinţat misiunea asta Şi oricum mi-ar depăşi puterile dacă ar trebui să le explic lui Kira, Tom şi Pauli rapid care e faza cu bijuteria Până spun toată povestea pe litere, trece ziua Aşa că decid să las deocamdată inelul acolo unde e: pe mâna tinerei femei O să aibă grijă de el şi o să rezolv mai târziu problema asta Acum o să fac mai întâi ceea ce-am ieşit să fac: merg să-i iau pe copii şi apoi ne ducem să prindem hoţi Aşa că o şterg spre etajul al doilea; am noroc să nu întâlnesc niciun om pe drum Probabil că toţi oaspeţii sunt la cină sau în teatru Zgârii cu putere uşa de la camera copiilor, fără frică să mă audă cineva pe coridorul pustiu Uşa se deschide şi Kira îşi scoate capul afară — Winston! strigă ea fericită şi mă lasă să intru Bucuros, torc şi mă plimb printre picioarele ei — Ai aflat ceva ce-ai vrea să-mi povesteşti? întreabă Kira, inteligentă cum e Dau din cap nerăbdător Iată că vin la noi, curioşi, şi Pauli şi Tom, care stăteau leneşi pe canapea în faţa televizorului — Atunci dă-i bătaie! spune Kira şi îngenunchează lângă mine Îmi scot ghearele şi dau de câteva ori cu laba prin aer — Iarăşi ai dat în bietul câine? întreabă Kira, acum nedumerită Aoleu, nu! Dau de mai multe ori cu laba prin aer, când încolo, când încoace, dar Kira nu înţelege ce vreau să-i zic şi se întristează Poate că nu e chiar atât de inteligentă pe cât cred Intervine şi Tom în conversaţia noastră — Winston, bătrâne, strigă el Vrei să spui că l-ai găsit pe clovnul pe care l-ai zgâriat? Ura, măcar unul a înţeles Sar în sus de bucurie şi mă frec recunoscător de Tom — Serios? Drăcuşorule ce eşti! Tom îmi ciufuleşte prietenos blăniţa — Şi unde e tipul ăsta acum? Cei trei se uită nerăbdători la mine Alerg până la uşă şi mă întorc ca şi cum le-aş cere să mă urmeze Nicio reacţie Aşa că alerg înapoi spre Kira, mă împing cu botul în ea şi încep să o trag de pantaloni — Vrei să venim cu tine? Vrei să ne arăţi unde e clovnul! Iată, de data asta, domnişoara mea preferată se prinde repede Copiii se încalţă, Tom îşi ia rucsacul şi pornim Eu mă strecor afară şi pornesc în jos pe trepte, ceilalţi trei vin cuminţi în urma mea, iar la parter găsim imediat intrarea laterală pe care am folosit-o cu Bartolomeu Pe-aici intră şi iese echipa de curăţenie Rămân puţin în loc, îmi ridic botul şi adulmec Mirosul de soluţii de curăţenie e mai puternic pe partea dreaptă a holului, aşa că trebuie să mergem într-acolo Pornesc repejor mai departe, urmându-mi nasul, cotesc la următorul colţ şi văd o scară care duce la subsol Arată sinistru acolo jos, dar mirosul e tot mai puternic, aşa că suntem unde trebuie O iau iute în jos pe trepte, iar copiii mă urmează cu grijă Pe coridoarele de la subsol nu sunt decât luminile de siguranţă; e întuneric Cu toate astea, ne dăm seama uşor când găsim camera echipei de curăţenie Peste tot sunt cărucioare cu materiale de curăţat, mopuri şi lavete Dar nu pare să fie niciun om aici, fiindcă e o linişte ca de mormânt Brusc, nasul meu depistează un nou miros Şi imediat mi se ridică părul de pe ceafă Miroase a clovn, adică a un clovn anume Alerg repede după mirosul care devine tot mai puternic şi ajung într-o mică debara Aici totul miroase a duşmanul meu, pesemne că-şi petrece mult timp în camera asta Copiii se înghesuie lângă mine în cameră — Şi acum? şopteşte Pauli — Hai să ne uităm în jur, şopteşte Kira peste umăr Winston sigur are un motiv pentru care să fi venit aici Cei trei încep să inspecteze camera Pe pereţi sunt rafturi de metal în care se află de toate: hârtie igienică, lavete, saci de gunoi, capete de mătură, orice vrei Atent, Tom dă la o parte nişte pachete de prosoape de hârtie şi de-abia îşi reţine un ţipăt de uimire — Ia uitaţi ce-am găsit, spune el Kira şi Pauli se duc repede la el, iar eu sar pe un raft de pe peretele opus, ca să văd mai bine Bingo! În spatele pachetelor se află mai multe portofele, două telefoane mobile şi o poşetă — Bingo! exclamă Kira cu voce joasă Am găsit ascunzişul hoţilor — Şi-acum? întreabă Pauli — Acum stăm la pândă şi prindem hoţul, spune Kira cu toată hotărârea — Nuuu, e prea periculos, îşi dă cu părerea Tom Poate că sunt mai mulţi hoţi Mai bine mergem la poliţie şi le spunem unde să vină O să reuşească să facă legătura Fiindcă deja e limpede că bietul Charlie nu poate să fie hoţ şi că hoţul e unul dintre oamenii de serviciu Fata încuviinţează cu o mişcare din cap şi se întoarce spre ieşire, dar chiar atunci auzim o uşă deschizându-se şi închizându-se la loc pe coridor Se aud paşi grei şi cineva fluierând o melodie Speriaţi, ne uităm unul la altul şi copiii privesc în jur Nu putem să ieşim pe coridor, fiindcă cel care se îndreaptă spre noi ne-ar vedea imediat Şi sigur nu ne putem ascunde nici în debaraua asta mică, aici sunt numai rafturi Bine, eu sigur m-aş putea ascunde în spatele hârtiei igienice, dar copiilor le-ar fi mai greu Aşa că rămânem cu toţii nemişcaţi şi sperăm ca cine vine să n-aibă nevoie să intre în cameră sau să putem trece pe lângă el neobservaţi Dar, după cum se spune, cine n-are noroc n-are Fiindcă individul vine direct spre debara O siluetă uriaşă umple dintr-odată tot tocul uşii, scoate un „Hopa!” speriat când dă peste noi şi face doi paşi înapoi În lumina pâlpâitoare, îl recunosc fără probleme Este clovnul, dar de data asta îmbrăcat în uniforma de îngrijitor, cu un halat alb şi pantaloni la fel Însă sunt absolut convins că el e: încă i se poate vedea zgârietura de pe faţă şi chiar şi de la doi metri depărtare miroase ca clovnul pe care l-am zgâriat Şi el mă recunoaşte — Ah, bestia asta ordinară! strigă el şi, până să apucăm noi să scoatem vreo vorbă, ne închide uşa în nas Se aude cum înjură în continuare afară şi cum întoarce de mai multe ori cheia în broască Şi acum răsună din nou paşi pe coridor, de data aceasta îndepărtându-se Dovezi solide Sau poate nu? Cred că nu mai am mult până îmi dau ultima răsuflare Mă paşte o foame de moarte dacă nu se-ntâmplă în curând ceva Singurul lucru care mă mai linişteşte este că n-o să mor singur, ci în braţele iubitei mele Kira Miau! Suntem în debaraua asta de mii de ore Ştiu, ştiu, poate că exagerez un pic Dar dacă stai aşa pe întuneric, fără nimic de făcut, timpul trece incredibil de greu O vreme, după ce prostovanul de clovn ne-a închis aici, parcă eram cu toţii speriaţi de bombe Dar apoi copiii au început să strige cu putere după ajutor şi să bată cu pumnii în uşă Din păcate, nu i-a auzit nimeni Apoi Tom şi-a amintit că are mobilul cu el şi l-a scos repede din rucsac — N-are semnal! a fost următoarea veste proastă Aşa că am aşteptat, şi-am aşteptat, şi-am aşteptat Iar copiii au tot strigat şi au tot bătut cu pumnii în uşă Între timp, am renunţat să mai sper că ne va găsi cineva vreodată în gaura asta întunecată — AH, Winston, nu-ţi mai face griji, îmi zice Kira, de parcă ar putea să-mi citească gândurile şi mă mângâie pe după urechi Cineva tot trebuie să coboare în beciul ăsta Şi cândva mama şi babuşca tot o să vadă c-am dispărut şi-o să înceapă să ne caute Tocmai: CÂNDVA Cine ştie când o să fie asta Şi dacă o să rezist atâta În ultimele minute, stomacul mi-a chiorăit de mai multe ori Nu cred că mai e mult până mă lasă puterile Chiar când sunt pe punctul să-mi iau adio de la tot, la uşa carcerei noastre se aude un zgomot, încet mai întâi, numai cât să-l audă urechile mele de pisică Dar apoi îl aud şi copiii — Asta ce mai e? şopteşte Pauli temătoare — Habar n-am, îi răspunde Tom N-am auzit niciun pas Clanţa uşii se mişcă acum în sus şi-n jos, ca împinsă de o fantomă — E cineva afară, spune Kira în şoaptă Broasca scoate dintr-odată un zgomot puternic, uşa se deschide şi ceva mic şi păros sare înăuntru în debara — Îîîîhh, un şobolan! ţipă Pauli, ţâşnind înapoi Până să-mi zic eu că e imposibil ca un şobolan să poată descuia o uşă, aud o voce care mi se pare foarte cunoscută — Un şobolan? Câtă obrăznicie! Pe-ăştia ar trebui să-i închid la loc! Fireşte că şobolanii nu pot deschide uşi Dar maimuţele pot Salvatorul nostru e Floyd – şi nu e singur Cu un salt elegant, Bartolomeu apare şi el acum în închisoarea noastră Şi în sfârşit îşi dau seama şi copiii cine tocmai ne-a eliberat — Priviţi, sunt două dintre animalele de la circ, strigă Kira entuziasmată — Iată că ne-a recunoscut, spune Bartolomeu şi începe să-şi lingă blana Am umblat prin tot hotelul după voi Şi apoi ţi-am simţit mirosul la un moment dat şi ne-am luat după el Dar ce căutaţi aici? Şi cine v-a închis? Le explic repede celor doi ce s-a întâmplat, în timp ce copiii urmăresc cu nerăbdare dialogul nostru în graiul animalelor Le zic că am găsit prada hoţilor şi că falsul clovn a dat peste noi şi ne-a închis — La ceva de genul ăsta ne gândeam şi noi, chiţăie Floyd — Da Ni s-a părut foarte ciudat când n-ai venit la punctul de întâlnire Până acum ai fost mereu de încredere, zice Bartolomeu Cred şi eu! Pe Winston Churchill te poţi baza! — Dar şi voi sunteţi nişte tipi foarte tari! le zic eu ca să întorc complimentul Şi aveţi şi-un nas foarte bun A fost o muncă de detectiv excelentă Nici eu n-aş fi făcut-o mai bine Mii de mulţumiri, prieteni! Atât de mult îl bucură pe Floyd această laudă, că face câteva tumbe prin aer Bartolomeu, în schimb, e puţin stânjenit — Pentru nimic murmură el Se înţelege — Nu mai contează cum ne-au găsit, ne întrerupe Tom schimbul de amabilităţi, trebuie să facem cumva să ieşim imediat de-aici Haide, valea! Iese atent din cameră pe coridor — Liber! şopteşte el şi o ia la fugă Avem grijă să-l urmăm, străbatem în goană holul întunecat, o luăm în sus pe trepte şi ieşim pe uşa laterală Libertate, dulce libertate! *** Copiii mai aleargă o vreme şi se aşază răsuflând din greu pe o bancă în parc — Şi-acum? întreabă Tom cu respiraţia tăiată — Acum facem exact ce ne propuseserăm: mergem la poliţie şi povestim tot, spune Kira — Mai devreme, înainte de spectacol, poliţiştii erau în teatru, miaună Bartolomeu Aveau câteva întrebări pentru Balotelli Dar el n-avea timp, fiindcă era prins cu spectacolul Voiau să-l caute după spectacol la circ Sigur sunt acolo acum Eu încep să mă frec de Kira ca şi cum aş ruga-o ceva, alerg câţiva paşi, apoi mă întorc spre ea — Ei, Winston, iarăşi vrei să-mi spui ceva? întreabă ea curioasă Dau din cap, arăt cu laba spre Bartolomeu şi Floyd, mai fac câţiva paşi şi mă opresc din nou — Ar trebui să mergem la circ? Dar n-avem timp de asta, Winston Trebuie să ajungem la poliţie, spune Kira cu reproş în glas Sfântă sardină în ulei, proşti mai sunt oamenii câteodată! Aşa că miaun sfâşietor, arăt iar spre tovarăşii mei îmblăniţi şi sar de colo colo ca să o fac să înţeleagă cât de importantă e rugămintea mea Iar Kira, ca o fată bună ce e, se ridică şi porneşte după mine — Haideţi! le zice ea lui Pauli şi lui Tom Winston vrea să ne arate ceva important Mergem mai întâi să vedem ce e; la poliţie ne putem duce şi dup-aia *** Când ajungem în piaţa circului, Floyd şi Bartolomeu pornesc spre cort — Du-te la rulota lui Balotelli, strigă pisica după mine Noi ne ascundem, ca nu cumva să ne vadă cineva împreună Şi mai trebuie să le şi povestim celorlalţi ce s-a întâmplat şi că v-am găsit! Miaun şi eu în semn de încuviinţare şi-i duc pe copii prin curte, spre rulotă Din cea a directorului, tună – imposibil de confundat – vocea lui Balotelli — Incredibil! Incredibil! strigă el Nu cred! Charlie e om onest! — Domnule, nu vă mai agitaţi aşa, încearcă cineva să-l liniştească Tocmai asta încercăm noi acum să aflăm, dacă Charlie are vreo legătură cu aceşti hoţi Deocamdată, avem motive să ne îndoim că ar fi aşa Curios, Tom se uită acum pe una dintre ferestrele rulotei — Sunt doi poliţişti acolo! strigă el uimit Winston, de unde ai ştiut c-o să fie aici? Păi lui Winston Churchill nu-i scapă nimic! Chiar şi Kira mă priveşte cu uluire şi bate de câteva ori la uşa rulotei În scurt timp, uşa se deschide şi Balotelli scoate capul afară — Ah, bambini! zice el Scusi, dar n-am timp E cineva în vizită, spune, coborându-şi vocea carabinieri, poliţia — Chiar cu poliţia vrem să vorbim, îi răspunde Kira hotărâtă şi nu se lasă dată la o parte — Să vorbiţi? Cu poliţie? Perche? De ce? — Fiindcă ştim că Charlie nu e hoţul! strigă Kira Balotelli nu mai ştie pe moment ce să spună Începe să dea din braţe — Avanti, avanti! spune Haideţi repede înăuntru! Copiii se înghesuie în rulotă şi eu intru neobservat odată cu ei În curând, stăm toţi înăuntru ca nişte sardine — Da, ce e? întreabă unul din cei doi poliţişti, care ne privesc din colţul unei mese, uimiţi — Vrem să dăm o declaraţie! strigă Tom — O declaraţie, aşadar spune celălalt poliţist, scărpinându-se în cap — Da, întăreşte şi Kira Am găsit ascunzătoarea hoţilor Şi l-am şi identificat pe unul dintre ei — Aha, atunci să vă auzim! îi invită primul ofiţer Tom, Kira şi Pauli povestesc ce au aflat cu toţii Dar rolul hotărâtor pe care l-am avut în acest caz e trecut sub tăcere Fiindcă dacă le-ar povesti poliţiştilor că au fost ajutaţi în investigaţie de o pisică, n-ar mai crede niciun cuvânt — Trebuie să mergem să vedem debaraua asta imediat Şi ne veţi duce acolo, spune unul dintre poliţişti după ce copiii termină de dat raportul Balotelli vine şi el, fără să mai stea pe gânduri Poate că vrea să fie de faţă când o să se dovedească nevinovăţia clovnului său Micul nostru grup porneşte în viteză spre hotel Mă gândesc de câte ori am parcurs distanţa asta în ultimele zile şi că după tot acest antrenament pe care l-am făcut împotriva voinţei mele aş putea să alerg şi într-un maraton Însă unul dintre ofiţeri arată neîncrezător cu mâna spre mine: — Ce e cu pisica asta care se ţine după noi de ceva vreme? în parc e interzis cu animalele — Aaa, spune Kira, dregându-şi glasul Aparţine circului şi are voie să fie aici — Va bene! confirmă Balotelli Ieste Bartolomeo Pisica zburătoare E faimoasă în toată lumea Cea mai bună pisică din lume Eu rânjesc cu un mic rânjet de pisică În sfârşit cineva care mi-a recunoscut adevărata valoare! *** În pas alergător, ajungem la hotel Tot drumul, Balotelli a făcut ca o locomotivă cu aburi Poate că ar trebui să se ducă împreună cu O’Nelly la o cură Copiii îi conduc pe poliţişti spre intrarea laterală, apoi la subsol În holul prost luminat unul din ofiţeri spune că ar trebui să rămânem în urma lor — Mai bine o luăm noi înainte, spune el încetişor E mai bine să fim siguri Când ajung în dreptul debaralei, Tom şopteşte: — Acolo e! Înăuntru! Poliţiştii intră grijulii în spaţiul acela strâmt în vreme ce noi rămânem afară, fiindcă n-am încăpea toţi acolo Dar auzim de afară cum ofiţerii împing lucruri la o parte şi ne dăm seama după câteva raze de lumină care se plimbă încolo şi-ncoace că şi-au aprins lanternele — Aţi vrut să ne păcăliţi? strigă unul dintre ei după ceva timp Aici nu e nimic Agitat, Balotelli intră în cămăruţă şi eu îl urmez Face ochii cât cepele, holbându-se la rafturi — Niente! strigă el supărat Assolutamente niente! Sfântă scoarţă de copac! Din păcate, are perfectă dreptate Nici mie nu-mi vine să cred ce văd Rafturile sunt goale Se pregăteşte o capcană — Ce porcărie! Nu poate să fie adevărat! De ceva timp, Tom face ca trenul Şi nu pot decât să-i dau dreptate Nu se poate să fie aşa! Fireşte că poliţiştii nu ne-au mai crezut – adică nu i-au mai crezut pe copii – după ce s-au întors încurcaţi din debaraua de la subsol Dimpotrivă Au crezut că au vrut să-şi râdă de ei făcându-i să vină până acolo degeaba Ce prostie! Oricum, poliţiştii au plecat după aceea, nu înainte să ne avertizeze că poţi fi şi dat în judecată pentru informaţii false Şi n-a ajutat la nimic nici faptul că Balotelli le-a dat dreptate Kirei, lui Tom şi lui Pauli Nici pe el nu l-au crezut Acum suntem cu Balotelli în rulota lui, stând toţi cu ochii în podea În afară de Tom, care nu mai conteneşte cu vorbele de ocară — Dar linişteşte-te odată, spune Kira oftând Faptul că te plângi nu ne ajută cu nimic Mai bine ne-am gândi la ce e de făcut acum Nici măcar n-a apucat să-şi termine ideea, că se aude un ciocănit foarte hotărât la uşa rulotei Balotelli se ridică mormăind, o deschide, după care se retrage iute, speriat La uşă, nimeni altcineva decât babuşca, care cere să fie primită înăuntru cu o expresie ameninţătoare pe faţă — Ah, signora, se bâlbâie Balotelli Buon giorno! Cum ve pot ajuta? Babuşca îl măsoară din cap până-n picioare, după care se uită peste umărul lui şi vede copiii Copiii ei În rulota unui străin Nu mi-e greu să ghicesc ce-o să urmeze Cât ai bate din palme, asupra Kirei se abate un potop de cuvinte furioase în vreme ce babuşca îl împinge la o parte pe Balotelli şi intră în locuinţa lui Cunoaşterea de limbi străine este foarte preţioasă în zilele noastre, dar câteodată aş vrea să nu înţeleg nici pic de rusă Însă înţeleg, încă de când am făcut schimb de corpuri cu Kira Şi tocmai de-aia sunt obligat s-o ascult acum pe babuşca dându-se în spectacol — Aţi înnebunit complet? se plânge ea în limba ei maternă Vă caut de ore întregi Ce căutaţi aici? — Stăm în rulota domnului Balotelli şi ţinem consiliu de război, spune Kira adevărul în rusă — Dar v-am mai spus să nu vă duceţi după fiecare om care vă iese în cale! Cine mai e şi Balotelli ăsta? — Este directorul circului Şi nu ne-a ieşit în cale! Îl cunoaştem — Un director de circ! Deci unul care stă tot timpul pe drum Povestea asta e din ce în ce mai groasă Ăştia sunt hoţi cu toţii! Până plecăm de aici o să vreţi cu toţii să fiţi artişti, în loc să mergeţi la şcoală Kira îşi dă enervată ochii peste cap şi vrea să răspundă, dar Balotelli, care urmărise confuz discuţia, intervine dregându-şi glasul — Eh, ce vrea şi doamna? — E bunica mea, îl lămureşte Kira Şi spune că se bucură să vă cunoască — A, la nonna! strigă Balotelli uimit La famiglia, tutto bene! Vă rog, doamnă, luaţi loc Este o mare onoare să vă cunosc În mare grabă, îndreaptă pernele de pe banchetă şi bate cu palma în ele, invitând-o să ia loc Babuşcăi nu-i mai rămâne decât să se aşeze Se sprijină de banchetă, ridicând din sprâncene, fără să-l scape pe Balotelli din ochi — Aşa! spune ea gâfâind Şi încă o dată: — Aşa! Dresorul se aşază chiar lângă ea, de parcă femeia l-ar fi invitat acolo, şi o priveşte nerăbdător Kira însă înţelege bine rugămintea bunicii şi începe să povestească din ce pricină şi cum se face că stăm toţi înghesuiţi în rulotă Pe măsură ce nepoata vorbeşte, ochii babuşcăi se fac tot mai mari — Aha! exclamă ea la sfârşit Iar faceţi pe detectivii? Copiii dau din cap plini de zel, şi Balotelli împreună cu ei — Dar ăsta? întreabă babuşca, fluturându-şi arătătorul pe sub nasul lui Balotelli Ce are ăsta de-a face cu hoţii? — Domnul Balotelli începe Kira, dar directorul se bagă peste ea — Giorgio! îi spune el femeii, umflându-şi pieptul şi trăgându-se puţin mai aproape de ea Spuneţi-mi Giorgio, signora Mereu la dispoziţia dumneavoastră! Ce l-o fi apucat şi pe ăsta dintr-odată? Până şi Kira îl priveşte puţin nedumerită, dar reia firul povestirii: — Poliţia nu ne-a crezut când le-am spus c-am găsit ascunzătoarea hoţilor, fiindcă răufăcătorii curăţaseră deja locul până am ajuns noi acolo Iar domnul Balotelli vrea să ne ajute, fiindcă clovnul său, Charlie, este suspectat pe nedrept — Chiar aşa! întăreşte dresorul Bietul Charlie este om onest — Aşa deci spune babuşca din nou şi-mi dau seama din felul în care îşi mişcă nasul că se îndoieşte c-ar putea să găsească un om onest printre circari — Şi de aia eu ajut copii Poate vrea şi doamna ajută? Este la famiglia, la urma urmei! — Da, te rugăm! spune şi Kira Ne ajuţi? Noi nu mai ştim ce să facem Babuşca nu stă mult pe gânduri, fiindcă Balotelli are dreptate: e vorba de familia ei, mai ales de nepoata ei Încuviinţează, dând din cap cu un aer de superioritate şi îşi încreţeşte fruntea — Se pune o întrebare! Hoţul are legătură cu femeia care a lovit pe profesor? — Nu ştim sigur, recunoaşte Tom — Dar bănuim că aşa e, spune Pauli — Poate că sunt o întreagă grupare Şi toţi poartă costume de circ Cu toate furturile astea, nici nu s-ar putea altcumva — Aha, eu ajut şi prindem pe doamna care l-a băgat pe bietul Werner în spital, se hotărăşte babuşca, bătând cu pumnul în masă atât de tare, încât se zgâlţâie rulota — Ăă, cine e şi Werner ăsta? întreabă Balotelli timid Este marito, bărbatul dumneavoastră? — Nu, nu, spune Kira râzând Werner este prietenul mamei mele — A, bene, molto bene! strigă Balotelli, bucurându-se poate prea tare În timp ce eu mă gândesc care-o fi motivul bucuriei lui şi-mi dau seama că oamenii încă sunt un mister pentru mine, babuşca mai dă o dată cu pumnul în masă — Avem nevoie de plan! — Aici ajunseserăm şi noi cu discuţia, spune Kira Dar până acum n-am avut nicio idee — Este foarte simplu, e de părere babuşca Stăm la pândă şi aşteptăm bărbatul cu zgârietură pe faţă Şi când vine, hap, îl prindem! Balotelli nu mai poate sta locului de uimire — Vai, ce plan, molto bene! La signora nu este doar bella, este şi intelligente! Babuşca acceptă complimentul cu un zâmbet graţios, dar Tom intervine — Planul are o singură problemă Hoţul ne cunoaşte acum pe toţi şi poate chiar ne-a văzut umblând cu domnul Balotelli şi cu poliţiştii prin hotel Dacă ne punem acum la pândă şi ne descoperă, o să-şi ia tălpăşiţa — E vero! Aşa e! recunoaşte Balotelli Dar ne putem costuma cu toţii! Ca artişti de la circ Şi hoţul n-o să ne recunoască — Bate prea mult la ochi! respinge Pauli ideea Nu putem să investigăm deghizaţi Tocmai pentru că toată lumea crede că hoţii sunt circari Balotelli dă din cap întristat, dar Kira pocneşte dintr-odată din degete — Ştiu! strigă ea Hoţul îi cunoaşte pe toţi, mai puţin pe unul Şi spunând asta, îşi priveşte triumfătoare bunica — Bunica, pe tine nu te cunoaşte Şi tocmai de-aceea o să-l tragi într-o capcană — Ah, inteligenţa se moşteneşte în la famiglia, spune Balotelli — Capcană? Ce fel de capcană? — O să te amesteci în mulţime, cel mai bine prin zona trenurilor, unde se întâmplă multe şi unde hoţii dau mereu lovitura, îi explică Kira Şi o să porţi cu tine o poşetă foarte la modă Una care să arate impresionant Cred că ai una cu tine, nu? — Fireşte — Şi te plimbi cu poşeta de colo colo, ca şi cum ai aştepta pe cineva După care te aşezi pe o bancă, ca să-ţi sufli nasul sau ceva Şi poşeta o să pară pradă uşoară Mai degrabă îngheaţă iadul decât să nu încerce hoţul ăla să ţi-o fure! — Şi apoi? întreabă babuşca Ce este când hoţii iau poşeta? Să-i prind? Şi ce este dacă hoţul este mai rapid? — Asta e o întrebare bună, spune Kira frustrată — Putem să localizăm telefonul! propune Tom Instalăm pe unul dintre telefoanele noastre o aplicaţie de localizare şi-l ascundem în poşetă Şi apoi putem să urmărim liniştiţi încotro se duce hoţul cu geanta, fără să fim descoperiţi de el Îl urmărim de la distanţă şi-apoi intrăm în acţiune Sigur o să descoperim o nouă ascunzătoare pentru bunurile furate Toţi vorbesc acum agitaţi unii peste alţii şi cred că în sfârşit avem un plan bun Tom îşi scoate imediat mobilul şi începe să tasteze ca nebunul pe el, în timp ce Kira şi Pauli privesc peste umărul lui — Gata! strigă el după câteva minute Şi o să vă trimit codul ca să vă puteţi loga şi să-mi urmăriţi telefonul O să încercăm chiar acum să vedem dacă merge Kira şi Pauli stau acum cu nasul în telefoane şi ridică amândouă privirea simultan, cu un zâmbet pe faţă Eu sar la babuşca în poală, ca să văd şi eu Şi într-adevăr, pe ecranul telefonului Kirei apare o hartă a parcului cu un punct roşu, pâlpâitor — Vedeţi? Merge! spune Tom mândru Punctul roşu e mobilul meu şi e situat chiar acolo unde e circul — Haraşo, foarte bine! spune babuşca Atunci merg să-mi schimb hainele şi să mă pregătesc pentru misiune — Ar putea să dureze, se plânge Pauli Ce facem între timp? — Merg să-l vizitez pe Werner în spital, zice Kira E singur, sărmanul! Toată lumea se ridică Dau să sar din poala bătrânei, dar îl simt pe Balotelli prinzându-mă de ceafă şi luându-mă în braţe Cu un licăr în ochi, începe să-mi şoptească — Ah, Bartolomeo, mio amico, ştii ce e binele Să stai în poala doamnei, bene, bene Dar acum gata, s-a terminat Signora trebuie să se pregătească Babuşca îl priveşte uimită — Motanul ăsta se numeşte Winston, spune ea poruncitoare Şi nu Bartolomeo! Ah, sfântă pisicuţă, mă gândesc eu, s-a zis şi cu dubla mea identitate Dar Balotelli face acum pe servitorul supus, apucă mâna femeii, îşi lipeşte buzele de ea şi bate din călcâie — Oricum doreşte frumoasa signora, la ordinul dumneavoastră Aşadar, de-acum încolo pisicii acesteia îi va zice Winston Şi capcana merge! — Dar de ce se fâţâie atâta? îmi şopteşte Bartolomeu drept în ureche — Chiar aşa, de ce? chiţăie Floyd Atrage prea mult atenţia De ceva timp, stăm toţi trei într-un tufiş din faţa roller coaster-ului şi ne uităm după babuşca, care umblă dintr-o parte în alta prin faţa trenurilor, bălăngănindu-şi poşeta în toate direcţiile Am hotărât că nu putem să o lăsăm singură în această misiune periculoasă Cine ştie ce-ar putea să se întâmple Pe Werner l-au şi lovit! Nu putem s-o lăsăm de capul ei Până şi O’Nelly voia să vină Însă a trebuit să-i spunem caprei ăleia încăpăţânate că n-ar încăpea în tufiş, la cât de mare e Eu şi Bartolomeu putem să trecem nevăzuţi, iar Floyd e atât de mic, că pe el oricum nu-l vede nimeni Oricum, cei doi tovarăşi ai mei au perfectă dreptate: nu poţi să ieşi mai mult în evidenţă decât babuşca Se tot opreşte, se uită peste umăr de parcă ar fi urmărită, mijeşte ochii şi îi priveşte cu neîncredere pe toţi oamenii care trec pe lângă ea E o apariţie atât de ciudată, încât unii vizitatori ai parcului se uită la ea curioşi Dar cum să o fac să înţeleagă că ar trebui să se poarte ceva mai normal? Miaun cu grijă în direcţia ei Îi transmit imediat că e greşit ce face Babuşca reacţionează imediat, porneşte spre noi şi începe să vorbească cu tufişul — Winston, ce vrei? Ce-ar trebui să fac? Sau poate ai văzut tu hoţ? Grozav, iată o doamnă care vorbeşte cu tufişul Primii oameni care trec pe acolo rămân pe loc, arătând-o cu degetul şi şuşotind între ei A dat greş mieunatul meu Bartolomeu strică lucrurile şi mai rău El şuieră la babuşca, poate ca să-i spună să se întoarcă În schimb, ea scoate un strigăt de surpriză — Ce mai e şi asta? strigă ea uimită Doi Winston? Cum se poate? Tocmai când mă gândeam că totul e pierdut şi că trebuie să punem capăt operaţiunii, iată că salvarea noastră îşi face apariţia Trebuie să mă uit de două ori ca să-l recunosc, fiindcă arată cu totul altfel decât de obicei Dar nu încape îndoială că este chiar domnul director, îmbrăcat în haine de stradă, cu o cămaşă la modă şi blugi Şi-a ras şi barbişonul — Ah, la bella signora! spune el şi o trage uşor de cot, îndepărtând-o de tufiş Luată prin surprindere de apariţia şi înfăţişarea lui, babuşca uită imediat că m-a văzut dublu — Domnule Balotelli, ce faceţi aici? întreabă ea uluită — Prea adorato, m-am gândit că este molto pericoloso, prea periculos să vă las aici singură şi să vă dăm aşa pe tavă hoţilor Aşa că am venit să stau cu dumneavoastră Când îl aude spunând „pe tavă”, babuşca pufneşte furioasă — Nu s-a întâmplat nimic, spune ea Aştept şi aştept Dar nu e niciun hoţ cât vezi cu ochii — Prea adorato, dacă vă pot spune am văzut cum vă plimbaţi Şi este, ăăă un po’, puţin ieşit din comun — Cum adică? pufneşte babuşca din nou — Ah, scusi, vreau să spun că toţi îşi întorc privirile după la bella signora fiindcă signora este atât de bella, se bâlbâie Balotelli Ei, domnului director i-a trecut glonţul pe la ureche, dar s-a salvat la timp Şi lui i s-a părut că felul în care se plimbă babuşca prin faţa trenurilor nu trece tocmai neobservat Îl privesc pe Bartolomeu, care s-a ascuns undeva în spatele tufişului ca să nu fie văzut de deschizătorul său de conserve — Nu ştiam că şi oamenii pot să-şi schimbe blana, miaun eu spre el Şi încă atât de repede! — Ce vrei să spui? mă întreabă Bartolomeu — N-ai observat? Balotelli nu mai are barbă Bartolomeu începe să rânjească — Dar barba aia nu e adevărată Şi-o lipeşte doar pentru spectacol Ca să arate ca un director de circ adevărat Sunt uimit Ce nu le poate da prin cap oamenilor! Blană falsă! Între timp, Balotelli a aşezat-o pe babuşca pe o bancă de lângă tufişul nostru şi-i explică, cu multe „ăăă”-uri şi bella signora, că i s-ar părea mai inteligent dacă ar sta împreună pe bancă şi s-ar preface că sunt un cuplu Fiindcă aşa babuşca şi-ar putea lăsa poşeta lângă ea, iar poşeta ar fi o pradă mai uşoară pentru hoţi — Ce puşlama! şopteşte Bartolomeu Aşa, prinde două muşte dintr-o singură lovitură Floyd chicoteşte şi el, numai eu nu înţeleg nimic — Păi aşa atrage hoţii, îmi explică geamănul meu, de parcă mi-ar fi văzut privirea nedumerită Şi, în acelaşi timp, poate să flirteze cu babuşca voastră, pe care e clar c-a pus ochii A, deci aşa! Bine, mi-aş fi putut da seama şi singur Am ajuns să cunosc destul de bine felul în care-şi fac oamenii curte Numai că nu mă gândisem că un bărbat ar putea fi interesat de babuşca noastră Iar Balotelli sigur e interesat de ea, fiindcă a pornit deja la atac Se apropie mai mult de ea şi-şi pune chiar şi braţul pe după umerii ei Îi şopteşte ceva la ureche, iar ea începe să chicotească stânjenită, pentru ca într-un final să dea drumul poşetei şi să o aşeze lângă ea pe bancă Planul merge! Cei doi îşi şoptesc şi gânguresc ca apucaţii Mi se pare că sunt o pereche convingătoare Şi nu doar mie mi se pare — Uite! îmi şopteşte deodată Floyd, entuziasmat Mă uit în direcţia în care arată şi văd o femeie în costum de acrobat cum îşi face loc prin mulţime Îi vede pe Balotelli şi pe babuşca pe bancă, care stau în continuare nas în nas Şi pune ochii pe poşeta cea arătoasă Uşor, femeia se apropie tot mai mult de cei doi şi se opreşte, aşteptând Apoi totul se întâmplă fulgerător Se strecoară pe lângă bancă, înhaţă poşeta şi se face nevăzută în mulţime Babuşca şi Balotelli sunt atât de adânciţi în discuţia lor, că nici n-au văzut ce s-a întâmplat Ce detectivi atenţi sunt şi ăştia doi! Miaun cu putere, ca să le atrag celor doi atenţia asupra hoţului Babuşca se sperie, se uită în jur şi observă că nu mai are poşetă Vrea să alerge după hoţ, ţipând de supărare, dar Balotelli o ţine pe loc — Şşşt, face el Planul nostru a funcţionat perfetto! Acum nu trebuie decât să ne uităm la mobil ca să ştim unde se ascunde hoţul *** Înainte să putem afla însă unde se ascunde hoţul, eu şi Bartolomeu intrăm în încurcătură Cu toată agitaţia de peste zi, am uitat să ne despărţim În loc de asta, am mers umăr la umăr spre circ, ca să-i aşteptăm acolo pe copii, pe care babuşca i-a sunat imediat să-i anunţe despre furt Din păcate, Balotelli ne-a văzut Ne-am deconspirat Stătea în faţa rulotei şi ne privea uluit — Bartolomeo? Cum se face că este de două ori? Un miracolo, e o minune Credeam că văd dublu Dar n-am nevoie de ochelari Ochii mei văd bine Cum e posibil? Deschide uşa rulotei şi ne îndeamnă să intrăm, dând din mâini După care intră şi el şi se aşază pe banca din faţa mesei mici, privindu-ne cu mult interes — Due gatti neri două pisici negre Se uită când la mine, când la Bartolomeu Pare să fi căzut pe gânduri — Poate că nu e o idee chiar aşa de rea pentru circ, no? Trebuie să facem o probă, no? Sau, dă el să spună, dar se opreşte şi se scarpină în cap Sau voi aţi făcut deja proba şi n-a văzut directorul Balotelli? Bartolomeo, câine ce eşti, nu cumva m-ai păcălit? Tot timpul ai făcut pauză şi ai trimis altă pisică? Dar înainte să apuce el să-şi ducă ideea la capăt, copiii dau buzna în rulotă — O, Bartolomeu şi Winston! spune Kira fericită când dă cu ochii de mine şi de tovarăşul meu — Cunoşti pisica asta? întreabă directorul încurcat — Şi eu o ştiu, se bagă şi babuşca în conversaţie Ţi-am spus deja Este Winston Churchill, pisica profesorului Werner — Dar ce caută pisica asta în circul meu? vrea Balotelli să ştie — Să vedeţi, începe Kira să explice Ce cred că s-a întâmplat e că la unul dintre numere, Bartolomeu al dumneavoastră şi-a rănit laba Iar Winston al nostru cred că i-a luat locul, tocmai fiindcă cei doi seamănă atât de bine — Fără să mă întrebe pe mine! Sfrontatezza, obrăznicie! Putea să iasă un dezastru! Pisici complet neantrenate, la mine-n circ! Eu sono profesionist! Puteam să pierd reputaţia mea! strigă el supărat, deşi după cum îi licăresc ochii, îmi dau seama că mai degrabă joacă teatru De fapt, pare să-i placă ideea că două pisici s-au plimbat prin circul lui în ultimul timp Şi apropo: Pe cine numeşte el pisică neantrenată? Asta da obrăznicie! — Dar a mers ca pe roate Winston s-a descurcat foarte bine şi nimeni n-a băgat de seamă schimbarea de roluri, spune babuşca, zâmbindu-i dulce directorului — Si, si, spune şi el râzând A mers Molto bene chiar Trebuie să recunosc Se întoarce spre pisica lui zburătoare — Vorbim noi mai târziu, între patru ochi Între şase ochi, adaugă el, mutându-şi privirea spre mine Vreau să vă fac o ofertă pe care n-o puteţi refuza — Bine, puteţi rezolva treaba asta mai târziu, spune Kira Acum trebuie să vedem unde s-a dus hoţul cu poşeta noastră Toţi se strâng nerăbdători în jurul ei şi se uită la telefon — Uite! Punctul roşu clipeşte! Ăsta e telefonul meu! zice Tom — Dar este impossibile! Imposibil Punctul clipeşte chiar aici, în circul meu — Hmm, spune Kira gânditoare Dar locul ăsta e destul de mare Vă daţi seama unde e exact? — Si, si, certo E în anexa mare în care ne ţinem costumele E chiar la marginea circului — Înseamnă că trebuie să mergem să inspectăm atent anexa asta, spune Tom, cu gândul de a pleca într-acolo imediat Dar Pauli îl ţine pe loc — Trebuie să facem în aşa fel încât să nu atragem atenţia, îi şopteşte ea Ca nu cumva hoţul să ne scape iar printre degete Aşa se face că ne ducem până acolo pe furiş Ca indienii Mai exact: ca un întreg trib indian Fiindcă acum O’Nelly, Pat şi Pataşon, Romeo şi Julieta, care aşteptau în faţa rulotei, ni s-au alăturat şi ei — Hei, ce faceţi aici? îi apostrofez eu, şuierând Cum aţi ieşit singuri din cuşcă? Dacă vă vede Balotelli, o să facă scandal şi n-avem nevoie de asta acum — Nu te îngrijora, behăie O’Nelly E prea îndrăgostit ca să facă scandal Aşa că trupa se strecoară de la rulotă la rulotă şi din copac în copac, până când ajungem la marginea circului, în faţa unei case de lemn Rămânem locului, ne ţinem respiraţia şi ciulim urechile Dinăuntru nu se aude nimic, în afară de un mic fojgăit Balotelli face cu multă hotărâre un pas în faţă şi deschide uşa adăpostului Şi chiar acolo o vedem pe hoaţa de mai devreme, în faţa unui raft şi ţinând în mâini poşeta babuşcăi Ţipă speriată când ne vede şi-şi lasă prada să-i cadă pe jos — Tu l-ai lovit pe Werner! se răsteşte la ea babuşca, după care se repede la hoaţă cu un urlet ca de animal O poveste urâtă Şi un plan bun — Nu voiam s-o fac! Chiar nu! Trebuie să mă credeţi! Femeia-şarpe stă dărâmată în faţa noastră, într-un colţ al rulotei lui Balotelli, plângând amarnic Şi nu pentru că babuşca şi-a înfipt mâinile în părul ei mai devreme Nu, înainte ca femeile să înceapă să se lovească, Balotelli s-a băgat ca un gentleman între ele, împiedicându-le să se bată Aşa că nu ne-am ales decât cu o lungă prelegere din partea babuşcăi, la sfârşitul căreia femeia-şarpe a pornit mohorâtă în urma noastră şi a intrat în rulotă Însă ne-a spus apoi o poveste atât de bizară, că toate animalele au rămas la sfârşit cu gura căscată şi chiar şi Balotelli, babuşca şi copiii au sfârşit prin a da din cap Dar s-o luăm cu începutul — La început, Ralf a fost foarte bun cu mine L-am cunoscut într-o vreme în care eram pur şi simplu disperată: fostul meu prieten m-a lăsat singură cu cei trei copii ai noştri, tocmai îmi pierdusem locul de muncă şi nici nu puteam plăti chiria De la oficiul forţei de muncă nu mai aveam nicio speranţă – la urma urmei, cine mai angajează o mamă singură? L-am cunoscut pe Ralf în cantina oficiului Din întâmplare, sau aşa credeam la început Era foarte prietenos şi plin de înţelegere Dar între timp mi-am dat seama că el stătea acolo ca să caute victime Sfântă sardină în ulei! Sunt confuz! Ce legătură are cantina de la oficiul forţei de muncă cu furturile din parc? Şi ce este, în primul rând, un oficiu al forţei de muncă? Mă uit atent în jur Sunt singurul care nu înţelege ce vrea femeia asta să zică? O’Nelly arată de parcă ar fi înţeles totul Miau! Să fie cumva mai deşteaptă capra decât mine? Exclus! Poate că bătrâna capră se preface doar ca să mă calce pe nervi — Hei, behăie ea spre mine, lucruri din astea chiar se întâmplă Bănuiesc deja cum o să continue povestea: întâi Ralf ăsta face pe înţelegătorul şi apoi o pune să fure Eu fac ochii cât cepele şi mă holbez la O’Nelly E clar că ştie ce-o să spună femeia Dar cum se poate aşa ceva? O capră să ştie mai multe despre bipezi decât o pisică de casă onorabilă ca subsemnatul? Mă întreb dacă n-ar trebui cumva s-o întreb pe O’Nelly cum de ştie, dar apoi mă răzgândesc, fiindcă nu vreau să-i arăt că n-am habar Mai bine mă prefac că deja ştiu despre ce e vorba — Da, da, oficiul forţei de muncă, mormăi eu important — Oficiul forţei de muncă? întreabă Bartolomeu, venind mai aproape Ce mai e şi asta? Tocmai ce mă întrebam Vrei să-mi explici? Pe copacul meu de ascuţit ghearele, în ce fundătură m-am mai băgat şi eu! — Ah, oficiul forţei de muncă Ăăă deci, e un soi de acolo merge lumea de fapt, e mă bâlbâi eu La naiba! Mai bine fug de aici! — Winston! se răsteşte Kira la mine De ce eşti aşa agitat? Termină cu mieunatul şi lasă femeia să-şi spună povestea Pfiu, nimic n-aş vrea mai mult Amuţesc imediat Femeia îi zâmbeşte recunoscător Kirei şi reia firul povestirii — De atunci m-am mai întâlnit din când în când cu el Mi-a împrumutat bani, de care aveam mare nevoie Şi mi-a făcut rost de un loc de muncă în echipa lui de curăţenie Dar că era echipa LUI am observat numai după aceea La început el spunea că e doar un angajat acolo, nu şeful Tom intervine în conversaţie — Bine, înţeleg că asta e povestea dumneavoastră, doamnă ? — Dierig Numele meu e Sandra Dierig — Înţeleg povestea, doamnă Dierig Dar ce are asta de-a face cu furturile din parc? Aveaţi o slujbă, de ce trebuia să mai şi jefuiţi lumea? Sandra Dierig trage adânc aer în piept şi încă o lacrimă i se prelinge pe obraz — La un moment dat, Ralf a venit la mine şi mi-a zis că vrea înapoi banii pe care mi-i dăduse Dar fireşte că nu puteam să-i returnez aşa de repede El a început să mă preseze Ba chiar m-a ameninţat şi mi-a spus că are prieteni care ar şti cum să scoată banii de la mine Mi-era teamă pentru mine şi pentru copii — Ce nemernic! strigă babuşca furioasă Ralf ăsta e om rău Se face că ţi-e prieten şi-apoi face chestia asta De ce face aşa? Bate cu palma în masa care stă în mijlocul rulotei şi chiar şi O’Nelly behăie supărată Eu, în schimb, înţeleg în sfârşit încotro se îndreaptă povestea: Ralf, şeful bandei, şi-a obligat tovarăşii să fure Sfântă sardină în ulei, ce manipulare! Doamna Dierig izbucneşte iar în lacrimi, iar babuşca îi întinde compătimitoare o batistă Femeia îşi suflă zgomotos nasul — Am fost atât de proastă! În orice caz, Ralf mi-a zis că ştie o modalitate prin care pot să-i dau banii înapoi Şi-apoi mi-a povestit de chestia asta cu parcurile de distracţii Şi că e o ocazie bună şi că m-ar scăpa de probleme dacă vreau să-l ajut — O ocazie bună în parcuri? întreabă Balotelli Parcuri, adică în mai multe parcuri? Dierig dă din cap în semn că da — Da, chiar aşa e: Ralf are un adevărat imperiu al firmelor de curăţenie, care lucrează în cel puţin patru parcuri de distracţii De obicei nu facem decât curăţenie Dar unii dintre noi au şi însărcinarea să-i jefuiască pe vizitatori Toţi sunt prostovani, ca mine Timo, clovnul, pe care l-a zgâriat pisica, a trăit un an pe străzi Credea că Ralf vrea doar să-l ajute La fel şi Olli El nu ştie să scrie şi să citească, Ralf l-a întâlnit tot în cantina oficiului forţei de muncă Are un ochi bun pentru oameni care pot să-i cadă în capcană — E incredibil, e pur şi simplu incredibil! strigă Pauli Dar cum se face că până acum nu v-a recunoscut nimeni din personalul parcului? Trebuia să-şi fi dat seama cineva într-un sfârşit că în spatele furturilor se ascunde o adevărată bandă de hoţi — Mda, păi asta e tactica lui Ralf Înainte ca vreunul dintre hoţi să fie prins şi arestat, îi schimbă şi-i mută într-un alt parc Aşa poate să fie sigur că niciunul dintre noi nu va fi recunoscut Ne schimbăm prea repede şi prea des pentru aşa ceva Nimeni nu lucrează în acelaşi parc mai mult de câteva zile la rând În plus, mai are şi cinci costume separate pentru fiecare dintre noi Săptămâna asta purtăm costume de circ, dar săptămâna trecută am fost piraţi sau indieni, mereu ca cei care dau spectacole în parc Aşa că vizitatorilor şi angajaţilor parcului le e foarte greu să ne identifice Kira sare în picioare — Trebuie să le povestim chestia asta poliţiştilor Neîntârziat! Ei cred că am inventat totul ca să-l protejăm pe Charlie! Dar acum avem şi dovada! — Nu! Sandra Dierig dă cu putere din cap — N-are sens, tu nu-l cunoşti pe Ralf O să nege tot şi la sfârşit eu o s-o păţesc, nu el El o să-şi facă apariţia în costumul lui şi o să mă arate cu degetul Iar lui Timo şi lui Olli le e prea teamă ca să spună ceva împotriva lui — Bine, poate că aveţi dreptate, spune Kira gânditoare Trebuie să-l prindem cumva pe Ralf în flagrant Exact! Trebuie să-l prindem pe nemernic cu amândouă mâinile în punga cu bani Dar cum anume facem asta? Dacă Ralf nu-şi murdăreşte singur mâinile, o să fie greu Pe de altă parte, individul ăsta tot trebuie să facă în aşa fel încât să obţină prada din furturi, ca să merite tot efortul Ăla e momentul în care trebuie să-l prindem şi sigur o să poată fi acuzat atunci Mă trag mai aproape de O’Nelly şi-i şoptesc la ureche — Sunt curios cu ce plan o să vină bipezii Eu am deja o idee: îl atragem pe Ralf într-o capcană atunci când vrea să pună mâna pe ce-au furat cei din echipa de curăţenie În beciul hotelului, oamenii lui au o ascunzătoare, am văzut-o cu ochii mei Sunt sigur că Ralf însuşi coboară acolo ca să ia prada Şi când o s-o facă din nou, atacăm! O’Nelly lasă capul într-o parte şi mă măsoară din priviri — Dar ascunzătoarea nu mai există! — Da, şi? Cu siguranţă există alta Nu trebuie decât s-o găsim Capra behăie — Sigur, pare simplu, domnule super-pisoi Ptiu, dacă nu vrei să mă crezi, atunci nu mă crede, capră proastă — Aşadar, continuă Kira lent şi cu prudenţă, trebuie să facem aşa: oamenii lui Ralf sigur păstrează pe undeva prada pentru Ralf Nu-i aşa, doamnă Dierig? Femeia încuviinţează — Da, până acum au ţinut-o într-o cameră din subsolul hotelului Acolo unde sunt ţinute şi produsele de curăţenie Dar după ce Timo a intrat în panică şi a încercat să vă încuie acolo, a trebuit să schimbăm ascunzătoarea Ralf are de gând să ne spună astăzi unde să aducem prada data viitoare Şi o s-o ia de-acolo — Vedeţi? Kira bate din palme — Şi când Ralf o să-i spună doamnei Dierig unde trebuie adusă prada, ne punem imediat la pândă Când apare şi dă să ia lucrurile, îl înhăţăm Atunci n-o să mai poată minţi! Îl ducem la poliţie şi împreună cu mărturia dumneavoastră, doamnă Dierig, cazul o să se rezolve şi clovnul Charlie va putea să răsufle uşurat Îi dau lui O’Nelly un ghiont — Aveai perfectă dreptate, capră bătrână! Ea mă priveşte mirată — Cum? Cu ce? — Cu felul în care ai apreciat persoana mea Sunt domnul Super-pisoi! O nouă stea în arena circului — Ura! Acuşica îl prindem pe nemernic! Balotelli vine foarte binedispus la cuşca din spatele cortului de circ, unde noi animalele tocmai luăm o mică gustare înainte de următorul spectacol Acum, că ştie că am participat de mai multe ori la spectacol, i-a convins pe copii să mă lase să fac un număr împreună cu Bartolomeu Ce să mai, o ofertă pe care n-aş fi putut s-o refuz Eu n-am fost nici măcar întrebat! În schimb, a întrebat-o pe Kira Nu sunt aşa de sigur că e o idee grozavă, dar Kira, Tom şi Pauli au fost uimiţi şi au fost imediat de acord să facem o probă Poate că aveau chef să se distreze puţin în felul ăsta înainte să pornim iar la vânătoare de hoţi Nu pare să-i îngrijoreze că trebuie să sar printr-un cerc în flăcări Tocmai ce ne-au dat de mâncare şi acum sunt ocupaţi să cureţe instrumentele pentru spectacol: micul suport şi balansoarul pentru O’Nelly Aşază recuzitele într-o cutie şi se întorc curioşi spre Balotelli Chiar şi Pat şi Pataşon s-au strâns lângă el şi sar în jurul lui — Îl prindem în curând? — Serios? — Cum? Unde? strigă ei agitaţi, fără ca Balotelli să-i poată înţelege, fireşte Dar nu e nevoie, fiindcă oricum avea de gând să ne povestească — Ralf ăsta a sunat-o pe Sandra Ştiu acum unde e noua ascunzătoare Face o pauză misterioasă Pat şi Pataşon încep să sară şi mai entuziasmaţi pe lângă el Ce câini idioţi! Cum poţi fi atât de agitat? Eu, dimpotrivă, sunt calmul în persoană Balotelli întârzie cu informaţiile, pare să se gândească dacă ar trebui să ne spună ce i-a zis Sandra despre ascunzătoare Bine, şi asta tot o idioţenie mi se pare Spune odată! Cum încă nu zice nimic, îmi părăsesc castronul cu mâncare, mă strecor până la Balotelli şi îl cercetez cu privirea Îşi drege glasul — Aşadar, amici e animali, prieteni şi animale, ascunzătoarea e în tunelul ororilor — Super! strigă Kira Să mergem acolo imediat! Balotelli însă face un semn cu mâna ca s-o liniştească — Uşor, uşor! Sandra spune că ei vor duce prada acolo toată ziua Şi Ralf ăsta o va lua abia mai pe seară, când nu mai sunt vizitatori în Luna-Park — OK, spun toţii copiii laolaltă — Înseamnă că diseară trebuie să ne aşezăm la pândă după ce pleacă toţi turiştii, propune Pauli Poate că Ralf o să vină după căderea întunericului Ne ascundem în tunelul ororilor şi pac, îl prindem în capcană! Sfântă sardină! Chiar trebuie să ne ascundem în tunelul ăla atât de înspăimântător? Şi pe întuneric, pe deasupra? Sunt o pisică fără frică, fireşte, dar mi se încreţesc mustăţile numai gândindu-mă — Există o singură problemă cu seara asta, spune Balotelli Avem spectacol la hotel Şi după aceea s-ar putea să fie prea târziu Exact Spectacolul de la hotel Înseamnă că, din păcate, n-o să putem sta la pândă în tunel Păcat, dar n-avem ce face — Nu, spune Kira, dând din cap Nu e o problemă E destulă lume: Tom, Pauli şi eu Babuşca ne va ajuta şi ea mai mult ca sigur În plus, avem cu noi şi cea mai curajoasă pisică din lume: pe Winston al meu! E floare la ureche pentru el, o să vedeţi, domnule Balotelli Îl prindem pe nemernic! Miaumiauvaimie! Se pare că până la urmă tot trebuie să merg în tunelul ororilor Nu pot să mă fofilez La urma urmei, nu vreau s-o dezamăgesc pe Kira şi oricum sunt pisica potrivită pentru treaba asta Vai de hoţul care se pune cu mine! Este datoria mea morală să merg în tunelul ororilor, aşadar! — Bine, Kira Aşa facem Voi păziţi tunelul şi dacă nu aţi prins hoţul până terminăm noi, atunci venim şi noi Dar cu babuşca voastră sigur o să reuşiţi – este o femeie de nota zece! Vorbeai de lup Chiar atunci apare şi babuşca de după cortul circului E clar că a auzit complimentul lui Balotelli, fiindcă mi se pare că e mai roşie în obraji decât de obicei La bipezi, ăsta e semn că un lucru li se pare neplăcut, dar într-un mod cât se poate de plăcut — Salut! ne zice ea tuturor Mai aveţi noutăţi de la biata Sandra? — Da! strigă copiii şi Balotelli la unison, după care Balotelli îi spune de planul nostru Babuşca dă mereu din cap — Păcat! exclamă ea Eu voiam în seara asta să văd spectacolul vostru şi să vă admir iscusinţa — Dar, doamna mea, spune Balotelli foarte formal, ar fi o mare onoare şi bucurie pentru mine să vă invit astăzi într-o lojă a circului meu Babuşca se înroşeşte şi mai tare şi refuză stânjenită — Ah, nu vă deranjaţi! Mă aşez oriunde ar fi E totul bine — Ma no! În niciun caz! Veniţi la cort în jumătate de oră şi totul o să fie pregătit! Babuşca se uită contrariată la el Adică? Ce vrea să spună cu asta? Totul e gata Copiii au curăţat recuzitele şi le-au pus în cutie şi s-au făcut repetiţii pentru toate numerele – mai puţin pentru numărul în care eu şi Bartolomeu trebuie să facem un salt dublu, ăla încă ar putea să nu ne iasă Oricum, nu ştiu ce-am mai putea să pregătim Dar poate că Balotelli vrea să facă pe importantul în faţa babuşcăi Bărbaţii şi femeile se dau întotdeauna mari în felul ăsta când îşi fac curte E exact aşa cum spuneau Bartolomeu şi Floyd, şi anume că Balotelli vrea să-i facă o impresie bună babuşcăi fiindcă o place În fine, să facă ce vrea Eu deocamdată trebuie să mă concentrez asupra saltului meu dublu şi apoi să mă duc să-l prind pe hoţ Cu asta, îmi voi fi îndeplinit toate îndatoririle pe ziua de azi *** Incredibil! Babuşca n-o să poată să vadă nimic din spectacol, fiindcă pe masa din loja în care s-a aşezat se află un tufiş uriaş Sau cel puţin aşa se vede de aici, de sub cupola circului Ce înseamnă asta? De ce i-a pus Balotelli sărmanei bunicuţe tufăria aia sub nas? Lângă tufiş pare să fie o sticlă Trebuie să pună apă la plante sau ceva? Mă urc mai sus pe frânghia coşuleţului, ca să pot vedea mai bine Poate că babuşca e supărată că Balotelli o foloseşte dintr-odată pe post de grădinar, în loc s-o lase să vadă spectacolul în linişte Poate c-o să-i facă o scenă uriaşă N-aş vrea să pierd aşa ceva — Hei, Winston, strigă Bartolomeu la mine, ce faci acolo? Rămâi la locul tău Doar nu vrei să strici tot numărul încă dinainte să înceapă! — Prostii, şuier eu Mai e până începe Vreau să văd ce are babuşca pe masă E clar că Balotelli nu vrea ca ea să ne vadă, altfel de ce ar fi pus boschetul ăla în faţa ei? — Ce boschet? Bartolomeu se apropie de mine, înaintând pe frânghie, care începe să se legene periculos — Acolo jos Uită-te şi tu! Merg spre centrul cupolei şi mă holbez la masă Din păcate, e întuneric acolo şi nu prea poţi să vezi ce e pe masă — Dar nu e boschet, şopteşte Bartolomeu Pare să fie Stai puţin Trebuie să mai văd o dată Mai înaintează o jumătate de metru spre mine Acum suntem amândoi la fel de departe de locurile în care e prinsă funia la marginile cupolei cortului Funia începe să legene puternic Mi se face puţin rău De obicei, la numărul ăsta stau pe podea până când începe Dar cum de data asta eu şi Bartolomeu trebuie să sărim în acelaşi timp şi din direcţii opuse prin cercurile în flăcări, Balotelli a întins o frânghie care trece direct pe sub cercuri În felul ăsta, s-a asigurat că eu şi Bartolomeu o să stăm faţă în faţă când ne pregătim de salt Teoretic, e o idee grozavă, dar practic – după cum se vede –, sfoara se cam leagănă când mergem amândoi pe ea E foarte nesigură! Bartolomeu se prinde cu toată puterea de sfoară — Colega, numărul ăsta e prea periculos Hai să nu mai stăm cu ochii la tufişul de pe masă, ci să încercăm să facem un număr decent şi demn Are dreptate! Pas cu pas, mă retrag uşor spre partea mea Toate reflectoarele din circ se aprind Tresar fără să mai pot vedea nimic şi-mi pierd echilibrul Disperat, dau din coadă şi încerc să-mi regăsesc echilibrul, dar degeaba! Nu mă mai pot ţine şi cad Nemaitrebuind să-mi susţină greutatea, sfoara ţâşneşte un metru în sus şi văd cu colţul ochiului, în timp ce cad, că şi Bartolomeu pierde controlul şi se prăvăleşte după mine O sutime de secundă mai târziu, aterizez chiar pe masa babuşcăi Chiar în boschetul care mi-a oprit căderea, dar care este totuşi prea pişcător Au! Bartolomeu cade şi el aproape la fel, dar aterizează în poala babuşcăi, care sare în sus urlând şi-l trânteşte pe confratele meu la podea Ah, sfântă sardină în ulei! Ce dezastru! În acelaşi moment, reflectoarele se aprind deasupra noastră, de unde vine zgomotul şi îmbracă întreaga scenă într-o lumină orbitoare Babuşca rămâne cu răsuflarea tăiată, pare să se întrebe ce să facă, după care face cu mâna publicului, ne înhaţă pe mine şi pe Bartolomeu şi ne ţine strâns sub braţ pe fiecare Se înclină elegant în faţa spectatorilor, ne dă drumul amândurora şi mai face o dată cu mâna spre public Balotelli şi-a făcut între timp şi el apariţia şi arată, cu gesturi largi, spre noi trei — Doamnelor şi domnilor, ladies and gentlemen, mesdames et messieurs, bine aţi venit la circul Balotelli; aţi văzut deja începutul fulminant al spectacolului nostru completamente nuovo Incredibila, unica şi minunata signora babuşca cu cele două pisici zburătoare ale ei, Bartolomeu şi Winston Aplauze, aplauze, aplauze! Şi cum într-adevăr izbucnesc nişte aplauze răsunătoare, Balotelli se înclină şi ridică ceva de pe podea, pentru a i-l da babuşcăi Este tufişul în care tocmai aterizasem şi pe care îl trântisem de pe masă: un buchet mare de trandafiri minunaţi, cu codiţe lungi, deşi între timp ceva mai turtiţi Balotelli i-l întinde babuşcăi şi-i şopteşte: — Sunteţi o femeie incredibilă Mille, mille grazie! Mii de mulţumiri Ce pisică proastă mai sunt şi eu! Balotelli i-a pus babuşcăi pe masă un buchet frumos de trandafiri, iar idiotul de mine le-am făcut praf, fiindcă sunt prea curios Babuşca s-a aşezat iar la masă Balotelli s-a întins spre mine şi Bartolomeu şi ne mângâie de formă pe cap În realitate, vrea să ne şoptească sau, mai bine zis, să-mi şoptească mie: — Winston, idiotule! Tu şi stupido Bartolomeo îmi distrugeţi spectacolul Spectacolul MEU! Cretino! Există o singură modalitate prin care poţi să răscumperi ce-ai făcut: să prinzi în seara asta hoţul! Altfel altfel o să vezi tu ce te aşteaptă Basta! King Kong şi compania Cu privirea în pământ, mă strecor pe lângă ceva care de aproape seamănă cu, MIAU!, un schelet Miau şi văleleu! Şi -n faţă ce e? Ce e asta? Pare să fie un bărbat care-şi ţine propriul cap în mână, atârnând de un smoc de păr Scârbos! Tunelul ăsta al ororilor chiar e un loc înspăimântător şi cel mai mult aş vrea s-o şterg de-aici — Winston, e totul în regulă? mă întreabă în şoaptă Kira, care vine după mine prin camera ororilor Aş vrea să pot da din cap curajos, dar nu sunt în stare decât de un tors timid Îşi întinde mâna spre mine şi mă mângâie — Nu-ţi face griji Sunt doar păpuşi Nu-ţi pot face nimic Căutăm o ascunzătoare bună, ca apoi să-l prindem pe regele ăsta al hoţilor cu mâna în borcanul cu miere Drept răsplată, o să primeşti o porţie în plus de pateu de pasăre, da? Hmm, fireşte că sună grozav Bag de seamă că am deja o foame de lup Nici nu-i de mirare, fiindcă după ce-am dat greş pe scenă, Balotelli s-a zgârcit cu mâncarea Babuşca apare şi ea lângă noi — Şşşt, faceţi linişte Dacă ne aude Ralf ăsta, ne-am obosit degeaba Ajungem imediat la ascunzătoare L-am şi zărit pe King Kong N-am habar ce sau cine este King Kong ăsta, dar Sandra i-a spus lui Balotelli că hoţii îşi vor ascunde prada acolo Mai avem puţin şi-ajungem la destinaţie O aud pe Pauli chicotind în spatele meu — Uite, zici că e adevărat! spune ea Înainte să-mi pot da seama exact ce-i amuză atât, dăm colţul şi ne pomenim brusc în faţa unei maimuţe uriaşe, care-şi arată dinţii Sfântă litieră, până aici mi-a fost! Şuier cât pot de tare şi sar departe de el, în braţele Kirei Ajutor, salvaţi-mă! Kira se dă un pas înapoi, Tom ţipă — Au, ăla-i piciorul meu! — Îmi pare rău Winston mi-a sărit dintr-odată în braţe şi mi-am pierdut echilibrul Babuşca şâşâie din nou — Vorbiţi mai încet! Înaintăm în tăcere Deodată, o voce se aude chiar din faţa noastră, întâmpinându-ne cu un „Salut!” nu tocmai discret Mă întreb dacă King Kong poate vorbi, caz în care nu e deloc o păpuşă, ci o fiinţă cât se poate de vie, care ar putea să încerce după acest salut politicos să mănânce o biată şi nevinovată pisică Dar după ce auzim vocea a doua oară, o recunosc: îi aparţine Sandrei, care ne aşteaptă Chiar acum iese şi ea din spatele lui King Kong Fără costumul cu solzi, aproape că n-am recunoscut-o În blugi şi tricou, arată ca o femeie normală — Salut, repetă ea, mai încet Mă bucur că l-aţi găsit aşa de repede Ralf încă n-a venit, toate lucrurile sunt aici, în spatele lui King Kong Sandra face un pas în lături, iar babuşca se apropie şi aruncă o privire peste umărul maimuţei uriaşe — Vai, vai, vai! strigă ea Multe poşete şi portofele Sandra ridică din umeri — Mda, azi a fost o zi spornică, ca să zic aşa Dar acum trebuie să vă ascundem degrabă în culisele tunelului, ca nu cumva să vă vadă Ralf când vine — DA! spune babuşca dând din cap, după care se întoarce spre mine şi începe să dea din mâini Davai, davai, haide, găsiţi-vă o ascunzătoare! Tom, Pauli şi Kira se uită în jur, după care se fac nevăzuţi Tom se ghemuieşte în spatele unei jumătăţi de nave de piraţi, care e chiar vizavi de King Kong, Pauli se ţine după babuşca şi se ascunde la umbra unei scene oribile cu vampiri Iar eu şi Kira ne ascundem puţin mai departe, în spatele unui individ cu două capete, dar fiecare cu câte un singur ochi Brr! Cine inventează chestiile astea? Stăm ceva vreme acolo, dar nu se întâmplă nimic Începe să mă bată gândul că Sandra ne-a chemat aici degeaba, dar deodată auzim nişte paşi repezi apropiindu-se În curând văd şi o siluetă şi, cu toate că e destul de întuneric în tunel, îmi dau seama imediat cine este E chiar tipul cu care se întâlnise tânăra de la recepţia hotelului Miau şi vai! Sunt într-adevăr un super-pisoi, adică un super-super-pisoi Cazul e limpede ca lumina zilei: Ralf ăsta i-a câştigat încrederea tinerei şi a reuşit astfel să-şi aducă echipa de curăţenie în parc Şi cum nu lucrează ca şef de echipă de curăţenie decât foarte puţin, ocupaţia lui principală este să fie un escroc nesuferit, care-şi obligă oamenii să fure lucruri din parc pentru el Tot printr-un furt din ăsta a făcut rost şi de inelul lui Werner, care străluceşte acum pe mâna tinerei Este chiar aşa cum a povestit Sandra şi cum bănuiam de multă vreme Haideţi, să-l prindem pe hoţ şi să chemăm poliţia! Şuier şi dau din coadă în toate părţile — Şşt, spune Kira Trebuie să-l prindem în flagrante delitto! Ăă? Ce trebuie să facem? Să vedem dacă ştie italiană sau ce? Miaun uşor — Trebuie să-l prindem chiar asupra faptei, mă lămureşte Kira în şoaptă Trebuie să ridice o parte din pradă Altfel, ar putea să spună după aceea că se afla aici din întâmplare, înţelegi tu? Aşa deci Bine atunci Din păcate, sunt atât de mic, că de unde stau nu pot vedea ce face Ralf Aşa că mă caţăr pe pantalonii Kirei şi încerc să sar pe umerii ei — Au, ai înnebunit, Winston? se răsteşte Kira Ce? Nu pot să mă caţăr dacă nu-mi folosesc ghearele Cum altcumva să ajung sus? Ralf ezită puţin şi priveşte în jur Poate ne-a auzit? De-acum încolo o să fiu tăcut ca un şoarece şi o să aştept mai întâi să se întâmple ceva Acum Ralf se apleacă în spatele lui King Kong şi nu-l mai pot vedea Dar îl aud cum umblă prin lucruri şi-mi închipui că deschide câteva fermoare Nu e cumva suficient pentru chestia aia cu flagrante-cum-i-o-mai-fi-zis? Tom pare să creadă şi el acelaşi lucru, fiindcă acum sare din ascunzătoare şi strigă cu putere: — Mâinile sus, hoţule, te-am prins! După care luminează în jur cu telefonul, a cărei lanternă a aprins-o Ralf sare în spatele lui King Kong; pare să fie orbit de lumina telefonului, fiindcă se dă când la stânga, când la dreapta, ţinându-şi mâna la ochi Ha! Victorie clară pentru noi! — Băi mucos mic ce eşti! se răsteşte însă bărbatul, înhăţându-l pe bietul Tom şi scuturându-l bine Nu e bine, nu e bine deloc! Tom şi-a făcut-o cu mâna lui, ieşind în felul ăsta din ascunziş Pauli sare şi ea afară şi merge să-l ajute pe Tom — Hei, ia lasă-mi prietenul în pace! Am văzut noi ce faci tu aici, hoţule! Se ajunge la o adevărată încăierare şi Ralf reuşeşte să-i dea pe cei doi la o parte Dar până să apuce să plece, ies la iveală Kira şi babuşca Ele îl împing înapoi, dar Ralf se împiedică de Tom, cade la pământ şi babuşca se aruncă peste el şi-l prinde bine de gât Incredibil! Ralf se zvârcoleşte din toate puterile, dar acum îl ţin toţi; în cele din urmă, li se alătură şi femeia-şarpe, care scoate un cablu de plastic din poşetă şi-i leagă lui Ralf mâinile la spate, în timp ce bărbatul stă cu faţa în jos, dând din picioare — Aşa! strigă ea bucuroasă Am luat cablul mai devreme din biroul administratorului hotelului M-am gândit că poate o să avem nevoie de el în seara asta — Ce te-a apucat, Sandra? începe Ralf să scuipe cuvinte otrăvite Probabil chiar ar scuipa otravă, dacă n-ar fi ţinut cu faţa în jos — Dă-mi drumul imediat! — Nu prea cred, intervine şi Kira Aşteptăm toţi aici până vine poliţia O să-i sun chiar acum Ralf râde cu poftă — Poliţia? Sunteţi simpatici Sandra, tu ştii că pe tine te arestează prima Pot să-ţi spun exact ce-o să le povestesc Că m-am ţinut după tine, fiindcă mă întrebam ce cauţi aici la ora asta Şi că am găsit ascunzătoarea ta aici Aşa că dacă o să aibă cineva probleme cu poliţia, tu o să fii aia! Râde ca un nesuferit, iar Sandra tresare De enervată ce e, babuşca se lasă şi mai grea peste Ralf, care urlă de durere — Nu mai am aer, daţi-mi drumul! Sunt nevinovat! — Da, imediat! Când vine poliţia *** — Mda Poliţistul care a apărut zece minute mai târziu lângă roller coaster se scarpină în cap — Ce să vă spun? Poate să fie aşa cum îmi spuneţi dumneavoastră, doamnă Dierig Dar poate să fie şi cum spune domnul Fredebeck Si-atunci dumneavoastră aţi fi hoţul care încearcă să arunce bănuiala pe altcineva Că doar aţi recunoscut deja că i-aţi jefuit pe domnul Hagedorn şi pe prietena sa Şi mai şi ştiaţi de ascunzătoarea din tunelul ororilor Sandra înghite în gol, copiii se holbează la el uimiţi şi chiar şi babuşca pare să creadă că n-a fost o idee grozavă să chemăm poliţia Sfântă sardină! Trebuie să existe o cale prin care să putem dovedi că Ralf este hoţul şef în toată schema asta Mă gândesc bine Şi iată că îmi vine ideea salvatoare! Capre, câini şi papagali Dar şi pisici, fireşte! — Nu prea îmi vine a crede, le spune unul din poliţişti colegilor Stăm în locul ăsta fiindcă informatorul nostru crede că aici poate fi rezolvat cazul? Vorbeşte în şoaptă, dar îl pot auzi foarte bine cu urechile mele de pisică — Şi să vă mai amintesc că informatorul este o pisică!? Am mers după o pisică! Dă din cap, iar colegii lui rânjesc Aşteptaţi voi şi-o să vedeţi în curând cât de bine aţi făcut că v-aţi ţinut după mine Deşi drumul până aici a fost lung Nici nu mi-a dat bine prin cap că cea mai bună dovadă împotriva lui Ralf ar fi inelul de pe mâna prietenei sale, că am şi început să conving întreaga trupă, prin mieunături, şuierături şi arătând cu laba că trebuie să mă urmeze la recepţie Unul dintre poliţişti a întrebat cu toată seriozitatea dacă nu cumva sunt turbat În cele din urmă, babuşca a fost cea care le-a explicat că eu, legendarul, măreţul şi incredibil de deşteptul Winston Churchill, am reuşit de unul singur să prind deja patru hoţi Acum ne aflăm cu toţii în faţa biroului tinerei, care ne priveşte cu ochi holbaţi şi aşteaptă să-i explicăm ce vrem de la ea Din păcate, în afară de mine, nimeni nu ştie ce să-i spună Iar eu ăăă nu pot să-i explic La naiba, nu mi-am gândit planul până la capăt Sar pe birou şi încerc să ajung la mâna cu inelul Dar înainte să ajung acolo, fata şi-o retrage — Pisicuţă dulce, spune ea Ce vrei de la mine? Să te mângâi? Nu pot, din păcate, fiindcă am alergie la pisici Apoi se mai uită o dată în ochii bipezilor care au venit cu mine — Cum pot să vă ajut? Ralf, e totul în regulă? El dă cu vehemenţă din cap — Nu e nimic în regulă Am fost adus aici fiind acuzat de lucruri pe care nu le-am făcut Cică mi-am obligat angajaţii să jefuiască oaspeţii parcului Ce prostie! Tânăra face ochii cât cepele — Dar e imposibil! Poliţiştii ridică nedumeriţi din umeri, iar Kira se apleacă spre mine şi-mi şopteşte la ureche: — Haide, Winston, arată-ne de ce-am venit aici, altfel o să avem o problemă uriaşă Sfântă sardină, mult aş mai vrea, dar pentru asta trebuie să ajung la mâna femeii Chiar atunci se deschid uşile mari care dau din hol în teatru şi signor Balotelli împinge căruciorul cu animale spre ieşire Îmi cad ochii pe Romeo şi Julieta, cei doi papagali Oare cei doi au învăţat matematica pe de rost? Sau chiar ştiu să vorbească? Adică să vorbească cu oamenii? În caz că pot, acum ar fi o bună ocazie s-o dovedească — Romeo! Julieta! strig eu, iar ei se întorc spre mine — Winston? Cum merge? Aţi prins hoţul? — Aproape, dar am nevoie de ajutorul vostru Puteţi să vorbiţi? — Fireşte, nu asta facem cu tine acum? — Nu, nu cu alte animale Mă refeream la oameni Dar să vorbiţi cum trebuie Nu doar doi cu doi fac patru, ci ştiţi voi Cei doi tac şi-şi lasă capetele într-o parte Arată de parcă s-ar gândi dacă-mi pot destăinui un secret foarte bine păstrat Haideţi, împănaţilor, nu mă lăsaţi singur! Signor Balotelli a ajuns şi el în dreptul nostru, sper să nu meargă mai departe Din fericire, se opreşte — Buonanotte! Poliţia în hotel? întreabă el recepţionista Totul în regulă? Încearcă să lase impresia că nu ştie ce se întâmplă Împinge căruciorul încă un metru mai departe şi acum colivia papagalilor se află chiar în dreptul meu Unul din poliţişti se îndreaptă spre el — Da, e totul în regulă O să plecăm şi noi A fost doar o mică neînţelegere O, nu, vor să plece! Ce naiba! — Haideţi odată! îi rog eu pe papagali Spuneţi, puteţi sau nu puteţi!? Iar lasă capul într-o parte, apoi dau din aripi — N-am vrut să facem niciodată asta, ciripeşte Julieta — N-ar fi trebuit să afle nimeni, continuă Romeo E bine ca oamenii să nu ştie tot ce poţi să faci — Da, un principiu minunat, spun eu, dar acum încerc să-l arestez pe tipul care vrea să dea vina pe Charlie al vostru şi am nevoie de ajutorul amândurora! Papagalii dau din nou din aripi şi apoi încuviinţează — Spuneţi-le că inelul de pe mâna femeii de la recepţie este dovada E inelul lui Werner, mai ştiţi? Pe care Ralf i l-a făcut cadou fetei ăsteia după ce femeia-şarpe i-a dat lui prada luată de la Werner Să sperăm că ăştia doi ştiu ce au de făcut — INEEEL! începe Romeo să strige de-ţi sparge timpanele Imediat, toţi oamenii se întorc spre el Foarte bine! Şi apoi începe şi Julieta: — INEEEEEEL! Mână, acolo Mână, acolo! Foarte bine! Nu sunt tocmai fluenţi, dar le-au dat poliţiştilor un indiciu suficient Babuşca şi copiii se uită unii la alţii — Cred că papagalii vor să ne spună ceva! strigă Kira Poliţiştii dau din cap — Nu, nu Mai întâi venim aici după o pisică şi acum o pereche de papagali vrea să ne spună ceva? protestează acelaşi poliţist căruia i se păruse suspect să se ţină după mine — Inel pe mână! repetă Julieta, de data asta surprinzător de clar — Inel pe mână! strigă Tom Asta e ce vor păsările să ne spună E vorba de un anume inel Se uită în jur şi apoi privirea îi cade asupra mea — Uite! strigă, arătând spre mine Ba nu, arată spre doamna de la recepţie — Acolo, e vorba despre inelul dumneaei De-asta voia Winston să venim aici şi aproape că a sărit pe ea Şi de-asta sunt păsările atât de agitate Miau, miau, MIAU! În sfârşit le pică fisa bipezilor! — Inelul meu? Recepţionista este surprinsă — Ce e cu el? Cu colţul ochiului, îl văd pe Ralf tresărind Cred că bănuieşte ce-l aşteaptă — Haide, Romeo, hai, Julieta! mai încercaţi o dată Spuneţi că inelul e al lui Werner! — Inel Werner! Inel Werner! strigă papagalii în cor — Eu nu pricep nimic! spune unul din poliţişti râzând — Nu, eu înţeleg „inel Werner”, zice altul, dând din cap — Inel Werner, murmură Kira, după care faţa pare să i se lumineze Clar! Inelul lui Werner! Inelul îi aparţine lui Werner! Werner e prietenul mamei mele; a fost jefuit ieri şi acum e în spital Primului poliţist i se aprinde şi lui becul — A, vă referiţi la domnul bătrân care voia să recupereze poşeta însoţitoarei sale şi a fost lovit? Babuşca pufneşte nervoasă — Bătrân! Dar profesorul e în floarea vârstei! Poliţistul ignoră această obiecţie, dar în schimb se întoarce spre recepţionistă — Spuneţi, de câtă vreme aveţi inelul ăsta frumos? vrea el să ştie — De ieri, de ce? — Şi de unde îl aveţi, dacă pot să vă întreb? — E un cadou Mi l-a dăruit prietenul meu — Aha Şi nu ştiţi cumva de unde a luat prietenul dumneavoastră bijuteria? Dă din cap în semn că nu — Bine Fiţi drăguţă şi daţi-mi numărul lui de telefon Îl întreb chiar eu Ea dă iarăşi din cap şi oftează — Dar nu e nevoie Stă chiar lângă dumneavoastră Arată cu degetul spre Ralf Toţi poliţiştii îşi îndreaptă privirile spre el Ralf face un pas în spate, ca şi cum ar vrea să fugă Dar un poliţist îl prinde bine de braţ — Aşa, domnule Fredebeck Acum o să rugăm victima de ieri să identifice inelul ăsta Şi dacă o să se întâmple ce mă aştept să se întâmple, atunci o să am nevoie de o bună explicaţie pentru cum a ajuns inelul ăsta la dumneavoastră Aţi priceput? Altfel, aş spune că tocmai aţi fost acuzat de doi papagali şi o pisică de furt calificat Ce poţi face cu o doză de Coca-Cola Lui Werner încă nu-i vine să creadă A recunoscut inelul imediat, iar poliţistul a ieşit din salonul de spital la fel de repede cum a intrat Din păcate, cu inelul după el Bijuteria e o dovadă importantă, iar Werner o s-o primească înapoi abia după rezolvarea cazului — Sunt uimit! Femeia asta şarpe, care a furat poşeta Annei împreună cu unul dintre colegii ei, făcea parte dintr-o mare bandă de hoţi? Era obligată să muncească pentru Ralf ăsta? Kira şi babuşca încuviinţează — Da, chiar aşa, îi confirmă Kira Hoţii trebuiau să-i lase bunurile lui, iar el se ţinea bine mersi departe de furturi Şi-n felul ăsta îi avea la mână pe toţi Frumos, ce mai! Acum intervine în conversaţie şi Anna, care până acum stătuse tăcută pe marginea patului lui Werner — Dar nu înţeleg un lucru: Cum de-a ajuns inelul ăla în poşeta mea? Şi cum se face că e inelul tău? Arată ca un inel de femeie I se încreţeşte fruntea — Iar inelul meu sigur nu e, eu nu l-am mai văzut până acum Sfântă sardină în ulei! Pe ce ton ameninţător a pus întrebările astea Oare Anna crede că Werner a cumpărat bijuteria pentru altă femeie? Văleu! Nu prea mă pricep la dedesubturile cadourilor dintre femei şi bărbaţi, dar mă tem că nu poate ieşi decât prost Se pare că Werner a rămas fără cuvinte şi nu prea poate spune ce avea de gând cu inelul Adică nu poate să-i spună Annei că voia să o ceară în căsătorie şi că pentru asta cumpărase inelul Pe un pat de spital, cu Kira, babuşca şi cu mine în salon, nu e la fel de romantic ca într-o bancă din parc, la lumina lunii, sau singur cu Anna într-o tiribombă; dar ce să-i faci, circumstanţele neobişnuite cer măsuri neobişnuite Şi Werner pare să gândească la fel, fiindcă se ridică în capul oaselor, atât cât poate în patul acela, şi-şi drege glasul Sigur vrea să o întrebe pe Anna acum şi să-i pună inelul Dar sfântă litieră! Poliţistul a plecat cu inelul! Miaumiau, la naiba! — Kira, vrei să-mi faci o favoare? Werner are o voce hotărâtă, de parcă ar avea un plan — Sigur, ce e? — În frigiderul din bucătăria pacienţilor se află o doză de Cola Mi-a adus-o o asistentă azi după-amiază Vrei să mi-o aduci? Cola? E o băutură sau ce? Vrea Werner să bea liniştit un pahar de Cola în loc să încerce s-o calmeze pe Anna? Crede că e o idee bună? Chiar şi Anna se holbează la el Kira iese din cameră, doar ca să se întoarcă la scurtă vreme cu doza de suc Werner o deschide Apoi răsuceşte ineluşul metalic al dozei în sus Trebuie să fi fost gravă de tot lovitura aia cu care s-a ales Werner la cap, pentru că profesorul meu e încă ameţit Ce Dumnezeu face acolo? Werner îşi dă pătura jos de pe el, coboară din pat şi îngenunchează în faţa Annei Foarte enigmatic! Foarte, foarte enigmatic Trage adânc aer în piept şi începe să vorbească, gâtuit de emoţie — Anna Kovalenko, îngenunchez în faţa ta fiindcă altceva nu pot face Fiindcă mi-ai furat inima şi n-o mai vreau înapoi Dacă şi tu simţi la fel şi vrei să-ţi petreci restul zilelor cu un tip bătrân ca mine, care în lipsa unui adevărat inel de logodnă nu-ţi poate da decât un oribil inel de metal Dacă accepţi asta, atunci Werner se împotmoleşte, dar îşi revine imediat — Atunci te întreb aici şi acum: Anna, vrei să fii soţia mea? Anna trage aer în piept, duce mâna la gură şi apoi strigă cu putere: — Da, da, DA! Werner o apucă de mână şi îi pune inelul dozei pe deget, după care se ridică şi o îmbrăţişează – iar cei doi se sărută în aşa fel că până şi mie mi se face ruşine şi nu mai ştiu încotro să mă uit Ce drăcuşor mai e şi deschizătorul meu de conserve, Werner! *** — Chiar a îngenuncheat în faţa ei? Şi acum se căsătoresc? Ce mai e şi asta? Odette pare complet fascinată de povestea mea M-am întors teafăr din Luna-Park şi a trebuit, deşi încă ofensat, să dau fuga până în curtea din spate ca să le povestesc pe îndelete această aventură şi celorlalte pisici Până şi Caramel şi Spike m-au ascultat cu atenţie Spike şuieră, într-un fel care de data asta sună admirativ — Winston, bătrâne, ai reuşit să prinzi fără ajutorul nostru un asemenea infractor! N-aş fi crezut-o! Poate că te-am subestimat Oricum, respect! Prostul de Caramel nu spune nimic despre faptele mele eroice, dar mi-e indiferent Important e că Odette e impresionată din cale-afară Şi pare să fi funcţionat Face ochii mari când mă priveşte — Şi apoi bietul de tine ai fost ameninţat de nesuferitul ăla de Balotelli Unde voia să te ducă? La abator? Sau la adăpost? Unde ajunsese şi Dickie? Scutură din cap — Răi mai sunt oamenii ăştia! — Ei, lasă, o contrazic eu Balotelli e chiar de treabă Înainte să pornim spre casă, ne-a invitat pe toţi încă o dată în rulota sa şi a gătit o masă pentru noi În primul rând, cred că voia să mai petreacă puţin timp cu babuşca I-a dat după aceea chiar şi un bileţel cu numărul lui de telefon, l-am văzut eu Babuşcăi i se înroşiseră obrajii, atât de mult s-a bucurat În al doilea rând, Balotelli ne-a mai spus şi-un secret de-al lui — Şi anume? Odette lasă capul într-o parte — Despre unde l-a dus pe porcul Dickie Odette şi Spike mă privesc nerăbdători, Caramel se arată plictisit — Unde, spune odată! întreabă Spike La adăpost sau la abator? Unul e mult mai rău decât celălalt Nu mă pot abţine să nu zâmbesc — Nicăieri, de fapt De fapt, signor Balotelli este un mare iubitor de animale şi l-a dus pe Dickie, care era prea bătrân şi prea slăbit, la un azil El trăieşte acolo şi acum şi se bucură de liniştea pe care o merită din plin Odette şi Spike ezită, după care încep să chicotească — Deci aşa, spune Odette zâmbind, înseamnă că v-a fraierit şi a băgat frica în voi — Aşa a făcut Sau măcar a încercat Însă, încep eu, făcând apoi o pauză şi umflându-mi pieptul, însă eu, Winston Churchill, nu m-am lăsat impresionat de aşa ceva — Ooo, Winston, mi-a fost aşa dor de tine, oftează Odette E frumos că te-ai întors! Werner avea dreptate: dacă vrei să fii preţuit mai mult, trebuie să te faci nevăzut Dar acum sunt bucuros să fiu iar acasă – sfântă sardină, ce frumos e aici! Mulţumiri Iarăşi a venit vremea să mulţumesc câtorva oameni care m-au ajutat mult la apariţia acestui al cincilea volum Mulţumiri echipei editoriale de la Editura Loewe, fără de care Winston nici n-ar fi existat în această formă Sabine Hildebrandt a devenit o adevărată mamă pentru pisica Winston până la apariţia volumului cinci Cu atât mai trişti suntem eu şi Winston că Sabine s-a dus acum în altă parte Sabine, îţi dorim tot binele şi sperăm să nu ne uiţi Ne-a plăcut mult să lucrăm cu tine şi să sperăm că „ochii care nu se văd se uită” este doar un proverb Dar ce-ar fi o carte de copii fără copii? Aşa e Nimic Aşa că mă bucur că în ultimul an am fost invitată de trei ori deja (!!!) la Goethe-Gymnasium pentru lecturi, unde, sub conducerea pricepută a bibliotecarei Eva Schramm, am putut discuta cu copiii despre ce ar trebui să se întâmple în următoarele volume Dragii mei goetheeni, am luat atunci notiţe şi sper să le fi folosit pe placul vostru Restul sugestiilor voastre o să apară în volumul Mulţumesc echipei de la parcul de distracţii Heidepark Soltau, mai ales angajaţilor de la hotelul Aventura A fost o călătorie de cercetare foarte distractivă! M-am distrat mult şi am rămas uimită de cât de multă muncă se depune pentru a putea distra pe alţii Echipa de circ a domnului Balotelli, cu animalele sale, este complet inventată, dar dacă aş vrea vreodată să fac un spectacol de circ, m-aş duce mai întâi în Soltau Alexandra, Sarah, Bettina şi Bernd, sper că ştiţi deja că vă sunt recunoscătoare Însă prefer să v-o mai spun o dată Frauke Scheunemann, născută în la Düsseldorf, este doctor în Drept A lucrat ca voluntară NDR, iar apoi ca jurnalistă şi purtătoare de cuvânt Din începe să scrie şi, împreună cu sora ei, Wiebke Lorenz, publică sub pseudonimul Anne Hertz romane de mare succes Cărţile tipărite sub numele Anne Hertz au depăşit un milion de exemplare vândute În a apărut primul roman semnat Frauke Scheunemann, Dackelblick, care a devenit imediat un bestseller şi a dat startul unei îndrăgite serii Frauke Scheunemann este căsătorită şi locuieşte la Hamburg împreună cu soţul ei, cei patru copii ai lor şi câinele Elmo 